galehiri: ތާރީޚީ އޮޅުން ބޮޅުން\nތާރީޚީ އޮޅުން ބޮޅުން\nއަޅުގަނޑަކީ ތާރީޚު ލިޔެ އުޅުނު މީހަކީމެއް ނޫނީމެވެ. އެކަމަށް ބޭނުންވާނޭ މަޢުލޫމާތު ހުރި މީހަކަށް ނުވުމާއެކު އެކަން ކުރެވޭނޭ މީހެއްވެސް ނޫނެވެ. ނަމަވެސް އަޅުގަނޑަށް ފެންނަން ހުރި ލިޔުންތަކާއި ކަންކަމާއި ބައެއް ބޭފުޅުން ދެއްވާ މަޢުލޫމާތުގެ މައްޗަށް ބުރަވެ ހުރެ އެއާއި އެއްގޮތަށް ލިޔާ ބައެއް ލިޔުމަކީ ތާރީޚާއި ގުޅުން ހުރި ކަންކަމެއް ކަމަށް ބައެއް ބޭފުޅުން ދެކިވަޑައިގަނެއެވެ. އަދި އެފަދަ ބައެއް ބޭފުޅުން އެކަމަކަށް މުގުރަނިވި ފާޑު ވިދާޅުވުމެއް ނެތި އޭގެ ރަނގަޅު ނުރަނގަޅު އަންގަވައި "މަގު" ދައްކަވައިވެސްމެ އެވެ.\nދިވެހިތާރީޚު ލިޔުންތެރިންކަމަށްވާ އަލްފާޟިލް ސިއްކަގޭ މުޙައްމަދު ނަސީމުއާއި އަލްފާޟިލާ ނަސީމާ މުޙައްމަދާއި ހިރިލަންދޫ އަލްފާޟިލް މުޙައްމަދު ޝާޠިރަށް ބައެއް ކަންކަމުގައި އަޅުގަނޑު ދަންނަވައިލީމާ އެކަމެއްގައި އެބޭފުޅަކަށް އެނގިވަޑައިގެންފައިވާ އެންމެ ރަނގަޅު "މަގު" އެބޭފުޅަކު ދައްކަވައިދެއްވައެވެ. މި ކަމަށްޓަކައި އެ ބޭބޭފުޅުންނަށް އަޅުގަނޑު ޝުކުރުވެރިވަމެވެ. އަޅުގަނޑު ލިޔަމުންގެންދާ "މުޡުހިރުއްދީން ރަސްގެފާނުގެ ޢާއިލާ" ލިޔަންފެށީ އެޢާއިލާގެ ގިނަ މަޢުލޫމާތުތަކެއް މިވަގުތު އަޅުގަނޑުގެ އަތުގައި ހުރުމުން އެޢާއިލާގެ ގިނަ ބޭފުޅުންތަކެއް ކުރިއްސުރެ އެކަމަށް އެދިވަޑައިގަންނަވާތީވެ އެވެ. އެސިލްސިލާ މަސައްކަތް ފެށުމުން އެކަމަށް އެންމެ ބޭނުންތެރި މަގެއް ދައްކަވައި ކޮމެންޓް ކުރެއްވި އެއްބޭފުޅެއްގެ ޤަލަމީ ނަމަކީ "ޙުސޭން" އެވެ. އެބޭފުޅެއްގެ ސީދާ ނަމެއް އަޅުގަނޑަކަށް ނޭނގެއެވެ. އެހެންވުމުން އެބޭފުޅަކާއި ސީދާ ގުޅާލައިގެން އެއްވެސް ވާހަކައެއް ދެއްކޭކަށް ނޯވެއެވެ. އަދި އެބޭފުޅެއްގެ އަރިހުން ނުވަތަ ޤަލަމީ ނަމެއްގައި ކޮމެންޓް ކުރައްވާ ބޭފުޅެއްގެ އަރިހުން ހޯދަން ބޭނުންވާ ކޮންމެ މަޢުލޫމާތަކީ ކޮމެންޓާއި އެހާ ގުޅުން ހުރި އެއްޗަކަށްވެސް ނުވުމާއެކު އަޅުގަނޑަކީ ކޮމެންޓާއި އެހާ ރައްޓެހި މީހެއްވެސް ނޫނެވެ. މިއީ އަޅުގަނޑަށް އެކަމުގައި ދިމާވަމުންދާ ބޮޑު ދައްޗެކެވެ. އަދި އަޅުގަނޑަކީ މީހުން ލިޔާތީ ލިޔެވިދާނޭ ހީކޮށް ލިޔުނަސް ޙަޤީޤަތުގައި ލިޔުންތެރިއެއްވެސް ނޫނެވެ.\nދިވެހި ތާރީޚުން ފެންނަންހުރި ބައެއް ޞަފުޙާތަކުގައި ތާރީޚީ އޮޅުންތަކެއް ނުވަތަ އެކަމާމެދު ސުވާލު އުފެދޭ ކަންތައްތަކެއް އެބަ ހުރި ކަމަށް ތާރީޚު ދިރާސާ ކުރައްވާ ބައެއް ބޭފުޅުން ވިދާޅުވެއެވެ. އެއީ އެކަން ވެދާނެ ގޮތެއްކަމަށްވެސް އެބޭފުޅުން ވިދާޅުވެއެވެ. ތާރީޚުގައި ފާހަގަކޮށްފައިވާ ކަމެއް ލިޔުއްވި ބޭފުޅުންނަކީ އެކަމެއް ސީދާ ދެކިވަޑައިގެންފައިވާ ބޭފުޅުންކަމަށް ނުވެ ހިނގައިދާނެއެވެ. މިހެންމެ އެކަމަކީ ސީދާ އެބޭފުޅުން ދެކިވަޑައިގެން ކަމަކަށްވުން ވެސް ކޮންމެހެން ލާޒިމެއް ނޫނެވެ. އެކަމެއްގެ ޙަޤީޤަތާއި އެއްގޮތަށް އިތުބާރު ކުރެވޭ ކަންކަމެއްގެ މައްޗަށް ބިނާކޮށް އެކަމެއް ދެނެހުރި ބަޔަކު ކިޔައިދިން ގޮތެއްގެ މައްޗަށް އެކަމެއް ލިޔަނީއެވެ. އެކަމަކު އެހޯދުނު އިތުބާރާއި އަޑު އިވުނު ގޮތަކީ ރަނގަޅު ނޫން ގޮތެއްކަން އެނގުމުން ދެން އެކަމެއްގެ ރަނގަޅުގޮތަކީ ކޮބައިތޯ ބަލައި އެކަމެއް އިޞްލާޙު ކުރުމަކީވެސް ކުރަން ޖެހޭ ކަމެކެވެ. ތިމާ ދެކޭގޮތަކީ އެންމެ ރަނގަޅު ގޮތް ކަމަށް ތިމާ ދުށުމަކީ އެންމެ ރަނގަޅު ގޮތެއް ނޫނެވެ.\nދެއްވަދޫ ރަސްގެފާނާއި އެއްބަނޑު އެއްބައްޕާފުޅު އެހެން ބޭފުޅަކު ނެތް ކަމާއި ތިއްބެވީ އެރަސްގެފާނާއި އެއްބަނޑު ބޭފުޅުންކަމަށް ބައެއް ބޭފުޅުން ވިދާޅުވެއެވެ. އެބޭފުޅުން އެހެން ވިދާޅުވަނީ އެރަސްގެފާނާއި "އެއްބަނޑު" ނުވަތަ "އެއްކިހުނުފަން" ދައިތާފުޅެއްގެ ވާހަކަ ތާރީޚު ފޮތުގައި އޮތުމުންނާއި އަދި އެރަސްގެފާނާއި އެއްބަނޑު އެއްބައްޕަ ބޭފުޅުން ކަމަށް ލިޔެފައިވާ އެއްވެސް ބޭފުޅެއްގެ ވާހަކައެއް ތާރީޚު ފޮތުގައި ނުވަތަ ޢާއްމު ކުރެވިފައިވާ ލިޔުމެއްގައި ނެތީމާ ކަމަށް ވެސް ވެދާނެއެވެ. މިދެންނެވި ދެއްވަދޫ ރަސްގެފާނުގެ ދައިތާފުޅަކީ ދެއްވަދޫގައި އިންނެވި ދެއްވަދޫ ދޮންދަލޭކަ ކަނބުލޭގެފާނެއް ނޫނެވެ.\n"އެއްކިހުނުފަން" އެއީ އެއްބަނޑު އެއްބައްޕަ ކަމަށް ތާރީޚު ލިޔުންތެރިޔާ ސިއްކަގޭ އަލްފާޟިލް މުޙައްމަދު ނަސީމު ވިދާޅުވިއެވެ.\n"އެއްކިހުނުފަން" އެއީ އެއްބަނޑު ކަމަށް ތާރީޚު ލިޔުންތެރިޔާ އަލްފާޟިލާ ނަސީމާ މުޙައްމަދު ވިދާޅުވިއެވެ.\n"އެއްކިހުނުފަން" އެއީ އެއްބަނޑު އެއްބައްޕަ ކަމަށް ޝައިޚު ޞަލާޙުއްދީން ވިދާޅުވެފައިވާ ވާހަކައެއްގެތެރޭ އަންނަ ކަމަށާއި ނަމަވެސް "އެއްކިހުނުފަން" އެއީ އެއްބަނޑުކަމަށް އަމިއްލަ ގޮތުން ދެކިވަޑައިގަންނަވާ ކަމަށް ތާރީޚު ލިޔުންތެރިޔާ ހިރިލަންދޫ އަލްފާޟިލް މުޙައްމަދު ޝާޠިރު ވިދާޅުވިއެވެ.\nދެއްވަދޫ ރަސްގެފާނާއި އެއްބަނޑު އެއްބައްޕާފުޅު ބޭފުޅުން ތިއްބެވިކަމަށް އިތުބާރުހުރި ގޮތެއްގައި ވިދާޅުވާ ބޭފުޅުން ވެސް މަދެއްނޫނެވެ. މިބޭފުޅުން އެގޮތަށް ވިދާޅުވަނީ ދެއްވަދޫ ރަސްގެފާނު ދެއްވަދޫގައި ބިނާކުރެއްވި ހުކުރުމިސްކިތަށް ވަޤުފު ކުރެވިފައި ހުރި ތަންތަނާއި ތަކެތީގެ ވާހަކަ ލިޔެފައި އޮތް އެމިސްކިތުގެ ބޯގަ ފަތުގައި އެކަންކަމާއި ގުޅިގެން ދެއްވަދޫ ރަސްގެފާނާއި އެއްބަނޑު އެއްބައްޕާފުޅު ބޭފުޅުންތަކެއްގެ ވާހަކަ ލިޔެފައި އޮތުމުންނެވެ. ދެއްވަދޫގެ ގިނަ ކުދިންނަށް ގިނަ އަހަރުތަކެއް ވަންދެން އަކުރު އަންގައިދީ އުނގަންނައި ދެއްވި އެދުރެއްކަމަށްވާ ދެއްވަދޫ ކަންމަތީވިލާ އަލްފާޟިލް އަލްމަރުޙޫމް މުޙައްމަދު ރަޝާދާއި، ދެއްވަދޫގެ ޤާޟީ ކަމާއި އިސް ކަތީބުކަން ކުރެއްވި ދެއްވަދޫ މޫންލައިޓްވިލާ އަލްފާޟިލް މުޙައްމަދު އަނީސް، މި ބޯގަފަތް ދެކިވަޑައިގެން އެފަތް ވިދާޅުވެފައިވެއެވެ. މިފަތް ގެންގުޅުއްވީ އޭރު 80 އަށްވުރެ މަތީގެ ޢުމުރެއްގާ ދެއްވަދޫގައި ހުންނެވި ދެއްވަދޫ ފިޔަޖަހާގޭ އަލްމަރުޙޫމް މުޙައްމަދުދީދީ އެވެ. ދެއްވަދޫ މޫންލައިޓްވިލާ މުޙައްމަދު އަނީސަކީ ދެއްވަދޫ ގަނޑުވަރު ދޮންދަލޭކަ ކަނބުލޭގެފާނު (ދެއްވަދޫ ދޮން ދަލޭކަ ކަނނބުލޭގެފާނުގެ މަރިޔަމް ކަނބުލޭގެފާނުގެ ދެއްވަދޫ ގަނޑުވަރު ދޮން ދަލޭކަ ކަނބުލޭގެފާނު)ގެ ފުތް ޙަސަންމަނިކުފާނާއި ކޮނޑޭ ޢަލިމަނިކުފާނުގެ ދި ކޮނޑޭދީދީ (ދޮންދީދީ، ނުވަތަ ފާޠިމާދީދީ) އާއި ދެމަފިރިންގެ ފުތް، މުޙައްމަދުދީދީގެ ފުތް، އިބްރާހީމްދީދީގެ ފުތް ޢަބުދުﷲ ދީދީގެ ދި، މަރިޔަމްދީދީގެ ފުތް، މުޙައްމަދު އަނީސެވެ. ދެއްވަދޫގައި ހުރި އެހެނިހެން ބޯގަ ފަތާއި ފަތްކޮޅުތައް އެރަށުން މާލެ ގެންދިޔައީ ރައީސް އަމީން ދިވެހިދައުލަތް ހިންގެވި ދުވަސްވަރުއެވެ.\nދެއްވަދޫ ހުކުރުމިސްކިތުގެ ބޯގަފަތުގައިވަނީ، ހުވަދޫ މާރަންދޫ މަތީގެ ހުރިހާ ފަޅުރަށްރަށާއި، ހުވަދޫ ކުރަމަތީ ގޮއިގެ 2/1 ބަޔާއި، ހުވަދޫ އޮއިނިގިއްލާގެ4އަހަރުގެ ވަރުވާއާއި، ހުވަދޫ ކުބުރާއި، މުންނަފަރުން ކެލައިފަރާ ދެމެދު ފަރުން (ކެދެރޭ ކައިރިން ދެކުނަށް ގިއުޅު ބާނާ ކަނޑުގެ އުތުރާ ދެމެދު) ހިލާ ބޮލިން ރަސްކަމުގެ ފަރާތަށް ދައްކަންޖެހޭ ބޮއްޔާއި، މިތަކެތިން މިސްކިތުގެ އެންމެހައި ކަންކަން ބެލެހެއްޓުން ޢަލީތުއްކަލާގެ (ދެއްވަދޫ ރަސްގެފާނުގެ ބައްޕާފުޅުގެ) ދަރިދަރި މިނިމިނީންނަށް މަތިކުރައްވައި އެބޭފުޅުންގެ ބެއްލެވުމުގެ ދަށުން އެކަން ކުރައްވަމުން ގެންދަވާ ގޮތަށެވެ. މިފަތުގައި ޢަލީތުއްކަލާގެ ބޭފުޅުންގެ ނަންތަކެއްވެސް ލިޔެފައިވެއެވެ. ދެއްވަދޫ ހުކުރުމިސްކިތުގެ ބޯގަފަތް ލިޔުނުއިރު އެރަށުގައި ކަލާފާނު ރަދުން ބިނާ ކުރެއްވި ދެއްވަދޫ ކުޑަ މިސްކިތުގެ ބޯގައަކަށް ދެއްވަދޫ ކައިރި ފަޅުރަށްރަށް ވަނީ ކަލާފާނުގެ ރަސްކަމުގައި ވަޤުފްކޮށް ދެއްވާފައެވެ.\nކުރީގެ އެކިއެކި ރަސްކަމުގެ ދުވަސްވަރުގައި މިސްކިތްތައް ބެލެހެއްޓުމަށް އެކި ރަށްރަށާއި އެކި ތަންތަނުން ލިބޭ އެއްޗެހި ރަސްގެފާނުގެ ފަތަކުން މިސްކިތްތަކަށް ވަޤުފުކޮށް ދެއްވާފައި ހުރެއެވެ. ހުވަދޫ ކޮނޑޭ އަޑިއާއި، (ކޮނޑޭގެ ވަކި ހިސާބެއް) ރަހަގަޑާއި، ދޮށުންރެހާއި، މުޅި ރެއްދަފުއްޓާއި، ވާރިޔާދުވާއި، ވާދޫން ސަތޭކަގަޒު ހުރި ބިމަކާއި، މާތޮޑާއިން ސާޅީސް ލާރިއާއި، މުޅި ބޮލިމަތައިދުވާއި، ކަޅުފުށި ކިޔާ ރަށާއި، މިތަންތަން މާލޭގެ ހުކުރުމިސްކިތް ބެލެހެއްޓުމަށް އިސްކަންދަރު ރަސްގެފާނު ދެއްވާފައިވެއެވެ.\nދެއްވަދޫ ހުކުރުމިސްކިތުގެ ބޯގަފަތަށް ބަލާއިރު ދެއްވަދޫ ރަސްގެފާނު ފިޔަވައި އެރަދުންނާއި އެއްބަނޑު އެއްބައްޕަ ބޭފުޅުން ދެއްވަދޫގައި ތިއްބެވިކަން އެނގެއެވެ. އަދި ދެއްވަދޫ ހުކުރުމިސްކިތުގެ އިރު ދެކުނުގައި އެވާ އަންހެން މަހާނަގައު ތަކަކީ ދެއްވަދޫ ގަނޑުވަރު ބޭފުޅުންގެ މަހާނަގައުތައް ކަމާއި އޭގެތެރޭ މިސްކިތާއި އެންމެގާތަށް އެވާ މަހާނަގަލަކީ ދެއްވަދޫ ރަސްގެފާނާއި އެއްބަނޑު އެއްބައްޕަ އަންހެން ބޭފުޅެއްގެ މަހާނަގައު ކަމަށް ދިވެހި މުއައްރިޚު އަދި ދެއްވަދޫ ގަނޑުވަރުގެ ބޭފުޅުންނާއި ތިމާގެ ބޭފުޅެއްކަމަށްވާ އުސްތާޛު މަރުޙޫމް މުޙައްމަދު އިބްރާހީމް ލުޠުފީ، ދެއްވަދޫ ނާރެސް މުޙައްމަދުދީދީ ހުންނެވި ތަނެއްގައި ވިދާޅުވެފައިވެއެވެ. މިމަހާނަގަލަކީ ދެއްވަދޫ ދޮންދަލޭކަ ކަނބުލޭގެފާނުގެ މަހާނަ ގަލެއް ނޫނެވެ. އެ ގައުވަނީ ހަވަރުތިނަދޫ ހުކުރުމިސްކިތުގެ ބިސްތާނައިގައެވެ. ތާރީޚު ފޮތުގައި ދެއްވަދޫ ރަސްގެފާނާއި އެއްބަނޑު ކަމަނާއެއްގެ ވާހަކަ ލިޔެފައި އެވަނީ ހަމައެކަނި އެރަދުންނާއި އެއްބަނޑުކަން އެންގުމަށްތޯ ނުވަތަ އެއީ ކާކުކަން އެންގުމުގެ ފަސޭހައަކަށް މިވެނި މީހެއްގެ އެއްބަނޑު މީހެކޭ އެބުނާ ގޮތަށްތޯ މިއީވެސް ވިސްނާލުން ހަމަ ރަނގަޅު ކަމެކެވެ. އަދި އަލްޙާއްޖު ޢަލީ ތުއްކަލާ ފަދަ ތަނަވަސް ޢިލްމީ ޤަދަރުވެރި ބޭފުޅަކު ކައިވެނިކުރެއްވި ބޭފުޅަކީ އެހެން ބޭފުޅަކާއި ކައިވެނިކުރައްވައި ބޭފުޅުންތަކެއް ލިބިވަޑައިގެންފައިވާ ބޭފުޅެއްތޯ މިއީވެސް ވިސްނާލުން ރަނގަޅު ކަމެކެވެ.\nޢަލީ ތުއްކަލާގެ އަނބިކަނބަލުން އަބޫބަކުރު ފަނޑިޔާރު ކަލޭގެފާނުގެ ދަރިކަނބަލުން އައިސާދިޔޯއަކީ އެދުވަސްވަރު ދެކުނުގެ ތިން އަތޮޅުގައި އިންނެވި އެންމެ ތޫނުފިލި އެންމެ ރިވެތި އެންމެ ބަނިޔާދަން ބޭފުޅާކަމަށް ބުނެވޭ މަޝްހޫރު ބޭފުޅަކަށް ވީމާ އެކަމަނާގެ އެހެން ފިރިކަލެއްގެ ބޭފުޅުންތަކެއް ތިއްބެވި ނަމަވެސް އެއީ ކުރިން ދެންނެވިހެން އަލްޙާއްޖު ޢަލީ ތުއްކަލާ ފަދަ ޢިލްމީ ޤަދަރުވެރި ބޭފުޅަކު ދެއްވަދޫއަށް ވަޑައިގެން އެކަމަނާއާއި ކައިވެނި ކުރައްވައިފައިވާނެ ކަމެއްތޯ ފިކުރު ހިންގާލުމަކީވެސް މުޅިން ނެތްކަމެއް ނޫނެވެ.\nދެއްވަދޫ ރަސްގެފާނާއި އެއްބަނޑު އެއްބައްޕަ ބޭފުޅަކު ނެތި ހަމައެކަނި އެރަސްގެފާނާއި އެއްބަނޑު ބޭފުޅުންގެ ދަރިފަސްކޮޅެއް ހިނގާފައި ވިޔަސް އެހިސާބުން އެދަރިކޮޅަށް އުނިވާނެ ތަނަކީ މީދޫ ޝަމްސުއްދީން ފަނޑިޔާރު ތަކުރުފާނުގެ ދަރިކަލުން އަލްޙާއްޖު ޢަލީ ތުއްކަލާއާއި ހަމައިން ހިނގާފައިވާ ދަރިފަސްކޮޅަކަށް އެދަރިކޮޅު ނުވުމެވެ. ނަމަވެސް އެކަން އެހެންވުމަކީ އަލްޙާއްޖު ޢަލީ ތުއްކަލާއާއި ނުވަތަ ޢަލީ ތުއްކަލާގެ ބައްޕާފުޅު ޝަމްސުއްދީން ފަނޑިޔާރު ތަކުރުފާނާއި އެދަރިފަސްކޮޅާއި އެއްވެސް ގޮތަކުން ގުޅުމެއް ނެތުން ނޫނެވެ.\nދެއްވަދޫ ރަސްގެފާނާއި އެއްބަނޑު އެއްބައްޕަ ބޭފުޅަކު ނެތި ހަމައެކަނި އެރަސްގެފާނާއި އެއްބަނޑު ބޭފުޅުންގެ ދަރިފަސްކޮޅެއް ހިނގާފައި ވިޔަސް އެހިސާބުން އެދަރިކޮޅަށް އުނިވާނެ ތަނަކީ މީދޫ ޝަމްސުއްދީން ފަނޑިޔާރު ތަކުރުފާނުގެ ދަރިކަލުން އަލްޙާއްޖު ޢަލީ ތުއްކަލާއާއި ހަމައިން ހިނގާފައިވާ ދަރިފަސްކޮޅަކަށް އެދަރިކޮޅު ނުވުމެވެ .ނަމަވެސް އެކަން އެހެންވުމަކީ އަލްޙާއްޖު ޢަލީ ތުއްކަލާއާއި ނުވަތަ ޢަލީ ތުއްކަލާގެ ބައްޕާފުޅު ޝަމްސުއްދީން ފަނޑިޔާރު ތަކުރުފާނާއި އެދަރިފަސްކޮޅާއި އެއްވެސް ގޮތަކުން ގުޅުމެއް ނެތުން ނޫނެވެ.\nއެހެނީދެއްވަދޫ ދޮން ދަލޭކަ ކަނބުލޭގެފާނަކީ ދެއްވަދޫ ރަސްގެފާނާއި ހަމައެކަނި އެއްބަނޑު ބޭފުޅަކަށް ވިޔަސް އޭނާގެ ދި، މަރިޔަމް ކަނބުލޭގެފާނުގެ ދި، ދެއްވަދޫ ގަނޑުވަރު ދޮން ދަލޭކަ ކަނބުލޭގެފާނުގެ ދެބޭފުޅެއްކަމަށްވާ އާމިނާ މަނިކުފާނާއި ޙަސަން މަނިކުފާނު، ކައިވެނީގެ ގޮތުން ގުޅިވަޑައިގެން ދަރިފަސްކޮޅު ހިނގާފައިވަނީ މުޡުހިރުއްދީން ރަދުންނަށް ހޫރުކާފަ، އަދި ޙާޖީ ބަންޑާރައިންނަށް މުނިކާފަ ވިދާޅުވާ ދެބޭފުޅެއްކަމަށްވާ ދޮންދީދީ (ކޮނޑޭދީދީ) އާއި މުޙައްމަދުދީދީ (ތުއްކަލާދީދީ) އާއެވެ. އަދި މަރިޔަމް ކަނބުލޭގެފާނުގެ ޢާއިލާގެ ގިނަ ބޭފުޅުން ކައިވެނީގެ ގޮތުން ގުޅިވަޑައިގެންފައިވަނީ ވެސް މުޡުހިރުއްދީން ރަދުންނާއި ޙާޖީ ބަންޑާރައިންގެ ޢާއިލާގެ ބޭފުޅުންނާއެވެ. މިއީ މިހާރުވެސް ފެންނަން އޮތް ބޮޑު ދަރިފަސްކޮޅެކެވެ. މިހެންވީމާ މިހުރިހާ ބޭފުޅުންގެ ދަރިފަސްކޮޅު ހިނގާފައި އެވަނީ މުޡުހިރުއްދީން ރަސްގެފާނުގެ ދަރިފަސްކޮޅުގެ ބޭފުޅުންނާއި ގުޅިގެންކަމަށް ވީމާ އެދަރިފަސްކޮޅާއި ޝަމްސުއްދީން ފަނޑިޔާރު ތަކުރުފާނާއި އެވަނީ ގުޅިފައެވެ. އެހެނީ މުޡުހިރުއްދީން ރަސްގެފާނުގެ މަންމާފުޅަކީ މީދޫ ޝަމުސުއްދީން ފަނޑިޔާރު ތަކުރުފާނުގެ ދި، އަލްޙާފިޡާ ބޮޑު ފާޠިމާފާނުގެ ދި، ކޮރުވަލު ޒުލޭޚާބީގެ ދި، އަތިރީ ޙައްވާބީގެ ދި، އަތިރީކަމަނާއެވެ. އަތިރީކަމަނާގެ ބައްޕަ ހަނދޭގިރި ތަކުރުފާނަކީ ޢިމާދުއްދީން (2ވަނަ) ރަސްގެފާނާއި އެއްބަނޑު ބޭފުޅަކަށްވީމާ ޢިމާދުއްދީން (2ވަނަ) ރަސްގެފާނުގެ ދަރިކަލުން އިބްރާހީމް (2ވަނަ) ރަސްގެފާނަކީ އަތިރީކަމަނާއާއި ދެބެންގެ ދެދަރި ބޭފުޅެކެވެ. އަދި އިބްރާހީމް (2ވަނަ) ރަސްގެފާނު ކައިވެނިފުޅު ކުރައްވައިގެން ހަ ބޭފުޅުން ލިބިވަޑައިގެންނެވި ޢާއިޝާ ކަނބާފާނަކީ އަތިރީކަމަނާގެ ދި، ފާޠިމާ މާވާކިލެގެފާނުގެ ދަރިކަނބަލުންނެވެ. ޙާޖީ ބަންޑާރައިންނަކީ އިބްރާހީމް ރަސްގެފާނާއި ޢާއިޝާ ކަނބާފާނާއި ދެމަފިރިކަނބަލުންގެ ބޭފުޅެކެވެ.\nހުރިހާ ކަމަކީ ތާރީޚު ފޮތެއްގައި ނުވަތަ އެހެން އެއްޗެއްގައި ވިޔަސް ލިޔެވި ފެންނަން ނުހުރެދާނެ ކަންކަމެވެ. އެކަމަށް ވިސްނާލުމަކީ ނެތްކަމެއް ނޫނެވެ. އޮތް ކަމެކެވެ. ތާރީޚު ފޮތުގައި ނުވަތަ އެހެން އެއްޗެއްގައި ކަމެއްގެ ވާހަކަ ނުލިޔެވުމަކީ އެކަމެއް ވުޖޫދަށް ނައިސް މުޅިން ނެތްކަމަކަށް ވުމެއް ނޫނެވެ. އެއްކަމަކާއި ގުޅިގެން އެކަމެއްގެ މަޢުލޫމާތު އެކި މީހުންނަށް އެކި ވަރަށް ލިބިފައި ހުންނާތީވެސް އެބަ ފެނެއެވެ. އޭގައި ތަފާތެއް ހުރެދާނެއެވެ. އޮޅުން އަރާގޮތެއް ވެދާނެއެވެ. ނަމަވެސް އެކަމެއް ދެނެހުރި ބަޔަކު ގުޅިގެން އެކަމުގެ ޙަޤީޤަތާއި އެއްގޮތަށް އެކަމެއް އެއްގޮތްކޮށްލެވި ދާނެއެވެ. އެއްޗެއްގެ ނުވަތަ ކަމެއްގެ ވާހަކަ ލިޔާ ބަޔަކަށް އެކަމެއް ނޭނގި އެކަމެއް ފާހަނގަ ނުކުރެވި ވެސް އޮވެދާނެއެވެ. ނުވަތަ ހާމަކުރަން ބޭނުންވާ ކަމެއްގައި ސީދާ އެކަމަކަށް ކޮންމެހެން ބޭނުންނުވާ ކަންކަން ދޫކޮށްލާފައި ވެސް އޮވެދާނެއެވެ. އެކަން ޖެހޭނީ ދެން ތިބީންގެ ވިސްނުމަށް ގެނެސް އެކަން އެހެން އެވީ ކީއްވެތޯ ބަލާށެވެ.\nމިސާލަކަށްhttp://maj.s5.com/meedhoo_genealogy.htm މި ސައިޓުގައި މީދޫ ޝަމްސުއްދީން ފަނޑިޔާރު ތަކުރުފާނުގެ ބޭފުޅުންގެތެރޭގައި އަލްޙާއްޖު ޢަލީ ތުއްކަލާގެ ނަންފުޅެއް ނެތެވެ. އޮތީ އަލްޙާފިޡާ ބޮޑު ފާޠުމާފާނާއި، އަޙުމަދު ޝިހާބުއްދީން ބޮޑު ނައިބު ތަކުރުފާނާއި، އަލްޤާޟީ ޙުސައިން ޤުޠުބުއްދީންގެ ނަންފުޅެވެ. އަދި އަތިރީކަމަނާގެ ބޭފުޅުންގެތެރޭގައި މުޡުހިރުއްދީން ރަދުންގެ ނަންފުޅެއް ވެސް ނެތެވެ. މިދެންނެވި ދިޔަ ބޭފުޅުންގެ ނަންފުޅު އޭގައި ނެތީ ކީއްވެގެންތޯ ދެކޭ މީހުން ވިސްނާލަންވާނެއެވެ. އެބޭފުޅުންގެ ނަންފުޅު އޭގައި ނެތީ އެއީ ވަކި ބޭފުޅުންކޮޅެއްގެ ދަރިކޮޅަކަށް ނުވަތަ ޢާއިލާއަކަށް ބަލާފައިވާ ލިޔުމެއްކަމަށް އެލިޔުން ވުމުން އޭގެ ބޭރު އިތުރު ނަންތަކެއް އޭގައި ހިމެނުމުގެ މާބޮޑު ބޭނުމެއް ނެތުމުން ކަމަށް ވުން އެކަށީގެންވެއެވެ. އެއީ އެއްވެސް މައްސަލައެއް ނޫނެވެ. އެބޭފުޅުން އެލިޔުއްވުމުގައި ވިދާޅުވެފައި އެވަނީ އެދަރިކޮޅުގައި ކޮންމެހެން އެހެން ބޭފުޅުން ނެތް ވާހަކައެއް ނޫނެވެ. އެއީ އެލިޔުމަށް ނުވަތަ އެކުރެހުމަށް ނުވަތަ އެމަޢުލޫމާތަށް ކޮންމެހެން ބޭނުންނުވާ ނަންތައް ދޫކޮށްލެއްވުމާއި ވަޤުތު ސަލާމަތް ކުރެއްވުމުގެ ބޭނުން ހިއްޕެވީކަމަށްވެސް ވެދާނެއެވެ. ލިޔުމެއް ލިޔެފައިވާ ބޭނުމާއި ލިޔުނު ޙާލަތާއި އޭގައި ބުނާ އެއްޗަކަށް ގޮތަކަށް އެއްލި ކަޅިއަކުން ބަލައިފިނަމަ ބައެއް މީހުންނަށް ވަރަށް ފަސޭހައިން އެލިޔުން އޮޅޭގޮތް ވުމަކީ އެކަށީގެންވާ ކަމެކެވެ. އޭގެ މިސާލަކަށް ބަލައިލަމާތޯއެވެ.\nމާލޭ ހުކުރުމިސްކިތު ފޮތުގެ 172 ނަމްބަރު މަހާނަގަލުގެ ލިޔުމުގައިވަނީ "ހިޖުރައިން ހާހާއި އެއްސަތޭކަ ފަސްދޮޅަސް ތިންވަނަ އަހަރު ރަމަޟާން މަހު އަށާވީސް ވީ ހޯމަ ދުވަހު މާތޮޑާ ދޮންމަރުނު ކުދު ކަތީބު ކަލޭގެފާނުންގެ ދި ދޮން ދަލޭކަ ކަނބުލޭގެފާނު ބަޑުން ދޮން ކުކައު ނާއިބު ކަލޭގެފާނަށް އުފަން ވާދޫ މުޙައްމަދު ނާއިބު ކަލޭގެފާނުންގެ ފުތް އަބޫބަކުރު ނާއިބު ކަލޭގެފާނުންގެ އަލްޚާޒިން އަލްވަޒީރު ޢަލިތަކުރުފާނުންގެ ފުތް އަލްވަޒީރު މުޙައްމަދު ބޮޑުތުންމަނިކު ޝަހީދުވީ ކަމުގެ ހަދާން. މިގައު ގެހި ދުވަހީ އަލްޙައްޖު މަހު ހުކުރުދުވަހަކު. މިގައު ގެއްސީ މޭނާކަލޭގެފާނާއި އެއްބަޑު އަލްޚާޒިނު ރަނަހަމާންތި ކަލޭގެފާނު." މިހެންނެވެ. މިލިޔުމަށް އެއްލި ކަޅިއަކުން ބަލައިފިނަމަ އޭގައި އެބުނާ ދޮން ދަލޭކަ ކަނބުލޭގެފާނަކީ ދެއްވަދޫ ގަނޑުވަރު ދޮން ދަލޭކަ ކަނބުލޭގެފާނު ކަމަށް ހީވެދާނެއެވެ. އަދި ދެއްވަދޫ ގަނޑުވަރު ދޮން ދަލޭކަ ކަނބުލޭގެފާނަކީ މާތޮޑާ ދޮންމަރުނު ކުދު ކަތީބު ކަލޭގެފާނުގެ ދަރިއެއްކަމަށް ވެސް ހީވެދާނެއެވެ.\nނަމަވެސް މިމަހާނަ ގަލުގައި އެބުނާ ދޮންދަލޭކަ ކަނބުލޭގެފާނަކީ ދެއްވަދޫ ގަނޑުވަރު ދޮންދަލޭކަ ކަނބުލޭގެފާނެއް ނޫނެވެ. އެކަން އެނގޭނީ އެއަށް ގޮތަކަށް ކަޅިއެއް އެއްލާނުލައި އެއަށް ގޮތަކުން އެއްކިބާވެ ވިސްނާލިނަމަ ނޫންތޯއެވެ. އޭރުން ދާދި ފަސޭހައިން އެބުނާ އެއްޗެއް އެނގިދާނެއެވެ.\nތިނަދޫ ޖަނަވަރީގޭ އަލްމަރުޙޫމް ޙަސަން ޙިލްމީ ލިޔުއްވާފައިވާ ޢާއިލީ ލިޔުއްވުމެއްގައި ދެއްވަދޫ ދޮން ދަލޭކަ ކަނބުލޭގެފާނުގެ ނަން ލިޔުއްވާފައިވަނީ އަލްޙާއްޖު ޢަލީ ތުއްކަލާގެ ބޭފުޅެއްކަން އެނގޭ ގޮތަށެވެ. އެލިޔުއްވުމުގައި ދޮން ދަލޭކަ ކަނބުލޭގެފާނުގެ ނަން އޮތީ އޭނާގެ މަންމާފުޅު އައިސާދިޔޯއާއި ގުޅިގެން ނޫނެވެ. އަލްޙާއްޖު ޢަލީ ތުއްކަލާއާއި ގުޅިގެންނެވެ. ދެއްވަދޫ ގަނޑުވަރުގެ ކުރީގެ ޢާއިލާތައް ލިޔުއްވި ވާދޫ އަޙުމަދު ޢަލިދީދީ (ދެއްވަދޫ)ގެ ލިޔުއްވުމެއްގާވެސް ދެއްވަދޫ ދޮން ދަލޭކަ ކަނބުލޭގެފާނަކީ އަލްޙާއްޖު ޢަލީ ތުއްކަލާގެ ބޭފުޅެއް ކަމަށް އެނގެން އޮވެއެވެ. ދެއްވަދޫ ދޮން ދަލޭކަ ކަނބުލޭގެފާނު އަވަހާރަވެ ވަޅުފުޅުލެވިފައި ވަނީ އުތީމު މަހާރަދުން ތިނަދޫގައި ބިނާ ކުރެއްވި ހުކުރުމިސްކިތުގެ އުތުރު ފަރާތުން މިސްކިތާއި ދާދި ގާތުގެ ބިސްތާނައިގައި ކަމަށް ތިނަދޫ ޖަނަވަރީގޭ އަލްމަރުޙޫމް ޙަސަން ޙިލްމީ ލިޔުއްވާފައިވެއެވެ. ދެއްވަދޫ ދޮން ދަލޭކަ ކަނބުލޭގެފާނު ތިނަދޫގައި އަވަހާރަވީ ދެއްވަދޫ ރަސްގެފާނު ތިނަދޫގައި ޢިމާރާތް ކުރައްވަން ފައްޓަވާފައިވާ އެރަދުންނަށް ނިސްބަތްވާ މިސްކިތް (މަސްޖިދުއް ސުލްޠާން މުޙައްމަދު) ގެ މަސައްކަތް ފަށައި އެރަދުން އަވަހާރަވީއިރު އެމަސައްކަތް މުޅިން ނުނިމޭތީވެ، އެމަސައްކަތް ހިނގާ ނުހިނގާ ގޮތް ބެއްލެވުމަށް ދެއްވަދޫގައި އިންނަވާފައި ދޮން ދަލޭކަ ކަނބުލޭގެފާނު ތިނަދޫއަށް ކުރެއްވި ދަތުރެއްގާ ކަމަށް ޙަސަން ޙިލްމީ ލިޔުއްވާފައިވެއެވެ.\nހަވަރުތިނަދޫގެ ދެވަނަ އާބާދީގައި ހަވަރުތިނަދޫގައި މީހުން ވަޒަންވެރިވީ އިރު ވެސް ދެއްވަދޫ ދޮން ދަލޭކަ ކަނބުލޭގެފާނުގެ މަހާނަ ގައު ހުއްޓެވެ. އޭގެ އެތައް އަހަރެއްގެ ފަހުން މިސްކިތުގެ ޤަބުރުސްތާނުން މިނި ކަށި ނެގުމަށް ކޮނުނު އިރު އެ ގަލާއި ޤަބުރުސްތާނުގައިވާ ތާރީޚީ އެހެން ގައުތައްވެސް ހެޔޮވަރަކަށް "ކޮނެލެވި" ނިމިގެން ދިޔައީއެވެ.\nދެއްވަދޫ ދޮން ދަލޭކަ ކަނބުލޭގެފާނަކީ ކާކުގެ ކޮން ބޭފުޅެއްކަން ތިނަދޫ ޖަނަވަރީގޭ އަލްމަރުޙޫމް ޙަސަން ޙިލްމީގެ ވިސްނެވުމަށް ނުގެންނެވުނު ނަމަ ދެން އެކަމާމެދު އަޅުގަނޑުމެން ކަހަލަ މީހަކު މިހާރު ދަންނަވާނީވެސް ވަކި ކީކޭތޯއެވެ. (ދެއްވަދޫ ދޮން ދަލޭކަ ކަނބުލޭގެފާނުގެ މަރިޔަމް ކަނބުލޭގެފާނުގެ ދެއްވަދޫ ގަނޑުވަރު ދޮންދަލޭކަ ކަނބުލޭގެފާނުގެ ފުތް ޙަސަންމަނިކުފާނާއި ކޮނޑޭ ޢަލިމަނިކުފާނުގެ ދި ކޮނޑޭދީދީ (ދޮންދީދީ، ނުވަތަ ފާޠިމާދީދީ) އާއި ދެމަފިރިންގެ ފުތް އިބްރާހީމްދީދީ ކައިވެނިކުރެއްވީ، ދެއްވަދޫ ގަނޑުވަރު ދޮންދަލޭކަ ކަނބުލޭގެފާނުގެ ދި އާމިނާ މަނިކުފާނާއި ކޮނޑޭ ޢަލިމަނިކުފާނުގެ ފުތް ތުއްކަލާދީދީ (މުޙައްމަދުދީދީ) އާއި ދެމަފިރިންގެ ދި ދޮންދީދީ އާއި އެވެ. މިކައިވެނީގެ ދެ ދަރިންގެ ތެރެއިން ދެއްވަދޫ ދަލޭކައިދީ (ދެއްވަދޫ ގަނޑުވަރުދީދީ)ގެ ފުތް، އިސްމާޢީލްދީގެ ފުތް، މުޙައްމަދުދީދީގެ ދި، ދޮންދީދީގެ، އެއްދަރިއަކީ ތިނަދޫ ޖަނަވަރީގޭ ޙަސަން ޙިލްމީއެވެ.)\nތާރީޚީ ގޮތުން އެއްވެސް ފައިދާއެއް ނެތް ކަންކަން އިތުރަށް އޮޅުންބޮޅުން ކުރުން ދޫކޮށްލައި ބިނާކުރަނިވި ހެޔޮގޮތުގައި ވަޤުތުގެ ބޭނުން ހިފުމަކީ ބޭނުންތެރި ކަމަކަށް ނޫނީ ނުވާނެކަމާމެދަކު ޝައްކެއް ނެތެވެ. (ނިމުނީ)\n01 ޖޫން 2012މ.


Iyye VIA In Runway Moments Ge Record Hadhaifi - Vaguthu\nވެލާނާ އެއާޕޯޓްގައި ރެކޯޑް އަދަދަކަށް ފްލައިޓް ޖައްސައިފި\nރާއްޖޭގެ މައި އެއާޕޯޓް ކަމަށްވާ ވެލާނާ އިންޓަރނޭޝަނަލް އެއާޕޯޓްގައި ރެކޯޑް އަދަދަކަށް ފްލައިޓް ޖައްސާ، އަދި ފްލައިޓް އުދުއްސައި ރަންވޭ މޫމެންޓުގެ ރެކޯޑެއް ހަދައިފިއެވެ.\nއެއާޕޯޓު ހިންގަމުންދާ މޯލްޑިވްސް އެއާޕޯޓު ކޮމްޕެނީ ލިމިޓެޑް (އެމްއޭސީއެލް) އިން އިއްޔެ ކޮށްފައިވާ ޓްވީޓެއްގައި ވިދާޅުވެފައި ވަނީ، 1 ޑިސެމްބަރަކީ ވީއައިއޭގެ ރަންވޭ މްމެންޓްސްގެ އާރެކޯޑެއް ގާއިމްކޮށްފައިވާ ދުވަހެއް ކަމަށެވެ.\nމި ރަންވޭ މޫމެންޓްސްގެ ރެކޯޑް ގާއިމްކޮށްފައި ވަނީ އިންޓަރނޭޝަނަލް 102 ފްލައިޓާއި ޑޮމެސްޓިކް 121 އަދި އެޑްހޮކް ނުވަތަ ޝެޑިއުލް ނުކުރާ3ފްލައިޓެއެއްގެ މޫވްމަންޓް ރެކޯޑް ކޮށްގެން ކަމަށް އެމްއޭސީއެލް އިން ވަނީ ވިދާޅުވެފައެވެ. އިއްޔެ އެއާޕޯޓަށް ގައި ވަނީ ޖުމްލަ 226 ފްލައިޓްގެ މޫވްމަންޓް ރެކޯޑް ކުރެވިފައެވެ.\nOn 1st December 2019, we had new record on runway movements @VelanaAirport\nPrevious record was 219 movements. pic.twitter.com/UzTcXLq86e\n— MACL (@MACLmedia) December 2, 2019\nމީގެ ކުރިން ގާއިމް ކޮށްފައިވާ ރެކޯޑަކީ 219 ފްލައިޓް މޫވްމަންޓް ރެކޯޑެކެވެ. އެރެކޯޑު ގާއިމް ކޮށްފައި ވަނީ އޭގެ ކުރިން 2018 ވަނަ އަހަރު ޖެނުއަރީ މަހުގައި ގާއިމްކޮށްފައި އޮތް 214 ފްލައިޓް މޫވްމަންޓް ރެކޯޑަށް ވުރެ ގިނައިން ފްލައިޓް މޫވްމަންޓްސް ރެކޯޑްކޮށް މިއަހަރުގެ ފެބްރުއަރީ މަހުގެ 24 ވަނަ ދުވަހުއެވެ.\nކޮންމެ އަހަރަކުވެސް ޑިސެމްބަރު މަހުން ފެށިގެން ފެބްރުއަރީ މަހާ ހަމަޔަށް އެއީ ފަތުރުވެރި ކަމުގެ ސީޒަން ދުވަސްކޮޅަށް ވެފައި، ރާއްޖޭގެ ސްކޫލްތަކާއި އެހެނިހެން ބައެއް ތަންތަންވެސް ބަންދު ދުވަސްކޮޅަކަށް ވުމުން ދަތުރު ކުރާ މީހުން ގިނަވެއެވެ.\nއެއާޕޯޓު ފުލުހުންގެ ކޮއްތު ފައިސާ ކަނޑާލަނީ!؟\nޑިސެމްބަރު 3, 2019 13:39\nޝުކުރުގެ ޙައްގުވެރިޔާއަށްޝުކުރުރައްދުކުރަން ކޯޑްއެފްހުޅުވުނީމަރެކޯޑަކަށްފަހުރެކޯޑެއް ލޯ ސަލާމަތުންހުރިބަޔަކަށްފެންނާނެ ޝުކުރިއްޔާ\nޑިސެމްބަރު 8, 2019 18:26\nޝުކުރިޔާ ރާއީސް ޔާމިން!


REPORT: Andhiri dhaulaiy huttuvumah terrorism qaanoon islaahu kurun muhimmu\nއެމްއެންޑީއެފުން ހިންގި އޮޕަރޭޝަނެއްގައި މާލެ ތެރެ ޕެޓްރޯލް ކުރަނީ-- ފޮޓޯ: މިހާރު\nއަނދިރި ދައުލަތް ހުއްޓުވުމަށް ޓެރަރިޒަމް ގާނޫނު އިސްލާހު ކުރުން މުހިއްމު!\nމަރުތައް ބަލާ ކޮމިޝަނުގެ ރައީސް މިދިޔަ ހަފްތާގައި ހިއްސާކޮށްފައި ވަނީ ދިވެހިން ސިއްސުވާލި ހަގީގަތްތަކެކެވެ. އަލްގައިދާގެ ގޮތްޕެއް މާލޭގައި ހަރަކާތްތެރިވާ މައުލޫމާތެވެ. ސީރިޔާގައި ހިނގާ ދާހިލީ ހަނގުރާމައަށް ދިވެހި ވިޔަފާރިތަކުން ފައިސާ ދޭ ވާހަކަ އެވެ. އަދި ﷲ ނޫން ކަލަކު ވޮޑިގެންނުވާ ކަމަށް ހެކިވަމުން ދިޔައިރު ވެސް ނޫސްވެރިޔާ އަހުމަދު ރިލްވާން ކަރު ބުރިކޮށްލައި މަރާލާފައިވާ ކަމުގެ ވާހަކަ އެވެ.\nމަރުތައް ބަލާ ކޮމިޝަނުގެ ރައީސް ހުސްނުއްސުއޫދު ހިއްސާ ކުރެއްވި އެ ވާހަކަތަކުން ރާއްޖޭގައި ޓެރަރިޒަމްގެ ނުރައްކާތެރިކަން އޮތް މިންވަރު ހާމަވެއްޖެ އެވެ. ފަރުދާގެ ނިވަލުގައި ތިބެ، އަނދިރި ދައުލަތެއް ބިނާކުރަމުންދާ ކަމުގެ ބިރުވެރި އިންޒާރު ހޮނު ގުގުރިއެއް ފަދައިން ދިވެހިން ކަންފަތްތަކަށް އިވިއްޖެ އެވެ.\nއެކަމަކު ކަންބޮޑުވާންޖެހުނީ ޓެރަރިސްޓުން ހުއްޓުވަން އޮތް ބޮޑު ހުރަހެއްގެ ވާހަކަ ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހު ވިދާޅުވުމުންނެވެ. އެހެން ވިދާޅުވުމަށްފަހު ރައީސް ސޯލިހު ވަނީ އެކަން އިސްލާހު ކުރެއްވޭނެ މަގުތަކެއް ވެސް ދައްކަވައިފަ އެވެ. އެއީ ޓެރަރިޒަމް މަނާ ކުރުމުގެ ގާނޫނަށް ގެންނަ އިސްލާހުތަކެކެވެ.\nރައީސް ސޯލިހު ދެއްކެވި ވާހަކަފުޅުގައި އޮއްޓަރު ހުރިކަން ހާމަވަނީ މިހާތަނަށް ވެސް ޓެރަރިޒަމް މަނާ ކުރުމުގެ ގާނޫނުގެ ދަށުން އެއްވެސް މީހެއްގެ މައްޗަށް ހުކުމް ކޮށްފައި ނުވާތީ އެވެ. ސީރިޔާގައި ހަނގުރާމަކޮށް އެނބުރި ރާއްޖެ އައިސްފައިވާ ފަރާތްތަކާއި ޕާކިސްތާނުގައި ހަނގުރާމަ ކުރުމަށްފަހު ރާއްޖެ އައިސްފައިވާ ދިވެހިންނަށް ދައުލަތުން ވަނީ ޖިނާއީ ދައުވާ އުފުލައިފަ އެވެ. ނަމަވެސް ކޮންމެ ފަހަރަކު ވެސް ކުށް ސާބިތުވެ ނުވެ ސަލާމަތް ވަނީ އެވެ.\nމީގެ ފަސް އަހަރު ކުރިން ރައީސް އަބްދުﷲ ޔާމީންގެ ވެރިކަމުގައި ވުޖޫދަށް އައި ޓެރަރިޒަމް މަނާ ކުރުމުގެ ގާނޫނު މައިގަނޑު ގޮތެއްގައި ބޭނުންކޮށްފައި ވަނީ ސިޔާސީ ބޭނުންތަކުގަ އެވެ.\nއެހެންކަމުން ޓެރަރިޒަމް މަނާ ކުރުމުގެ ގާނޫނު އިސްލާހު ކުރުމަށް މަސައްކަތް ކުރާއިރު ހުށަހަޅާފައިވާ ބަދަލުތަކަށް ވިސްނާލުމަކީ މުހިންމު ކަމެކެވެ.\nކޯޓް އަމުރަކާ ނުލާ ހައްޔަރުކުރުމާއި، ކޯޓަށް ހާޒިރުނުކޮށް 48 ގަޑިއިރު ބެހެއްޓުމުގެ ބާރު\nމިއީ ދުނިޔޭގެ ބައެއް އެހެން ގައުމުތަކުގައި ވެސް ފުލުހުންނަށް ދީފައި އޮންނަ ބާރެކެވެ. އެއީ މިފަދަ ބޮޑެތި މައްސަލަތައް ތަހުގީގު ކުރާއިރު ފުރިހަމައަށް ހެކި ހޯދުމަށް ދެވޭ ފުރުސަތެކެވެ. އަދި ފޭސްބުކް ނުވަތަ ޓުވިޓާ ފަދަ ބައިނަލްއަގްވާމީ ކުންފުނިތަކުން ހޯދަންޖެހޭ މައުލޫމާތުތައް ވެސް ހުރެ އެވެ. އަދި ރާއްޖޭގައި އެކަށީގެންވާ ވަސީލަތްތައް ނެތުމުން ހެކި ބޭރަށް ފޮނުވައިގެން ތަހުލީލު ވެސް ކުރަންޖެހެ އެވެ.\nރިހިބިލިޓޭޓް ކުރުމަށް ބާރުވެރިކުރުވުން\nހައްދު ފަހަނަ އަޅާފައިވާ ހަރުކަށި ހިޔާލުގެ ގުރޫޕްތަކާއި ގުޅިގެން ހަރަކާތްތެރިވުމަށްފަހު އެނބުރި ގައުމަށް އަންނަ ފަރާތްތަކުގެ ފަރާތުން މުޖުތަމައުސަލާމަތްކުރުމުގެ ގޮތުން ރިހިބިލިޓޭޓް ކުރުން ލާޒިމް ކުރުމަކީ މުހިންމު ކަމެކެވެ. އަދި ސީރިޔާގައި މިހާރު ތިބި ދިވެހިންގެ ތެރޭގައި ގިނަ އަދަދެއްގެ ކުޑަކުދިންނާއި އަންހެނުން ހިމެނޭތީ އެފަދަ ފަރާތްތައް ރިހިބިލިޓޭޓްކޮށް މުޖުތަމައުއަށް ނެރުމަކީ ވެސް ކުރަންޖެހޭ ކަމެކެވެ.\nރިހެބިލިޓޭޝަން ހިންގުމަކީ ކޮންބައެއްގެ ޒިންމާއެއްކަން އިސްލާހުން ސާފެއް ނުވެ އެވެ. ޤާނޫނުގައި ބަޔާންކޮށްފައިވާ ގޮތުން މިކަމުގެ ބައެއް ކަންކަން ރައީސުލްޖުމްހޫރިއްޔާ ކަނޑައަޅާ ފަރާތްތަކަށް ދީފައިވެ އެވެ. ނަމަވެސް ރިހިބިލިޓޭޝަންގެ މަސައްކަތްތަކަކީ ދުނިޔޭގެ އެހެން ގައުމުތަކުގައި ދާހިލީ ކަންކަމުގައި ހޯމް މިނިސްޓްރީގެ ޒިންމާއެއްގެ ގޮތުގައި މަތިކޮށްފައިވާ ކަމެކެވެ.\nހަނގުރާމަވެރި ސަރަހައްދަކަށް ދިއުން މަނާކުރުން\nއޮސްޓްރޭލިޔާ އަދި އިނގިރޭސި ވިލާތް ފަދަ ގައުމުތަކުގައި ވެސް މިފަދަ އިސްލާހުތައް ޓެރަރިޒަމް މަނާކުރުމުގެ ގާނޫނުތަކަށް ގެނެސްފައިވެ އެވެ. މިކަމުގެ ސަބަބުން ސީރިޔާ ފަދަ ނުރައްކާތެރި މާހައުލުތަކުގައި ހިނަގމުންދާ ހަމަނުޖެހުންތަކުގައު ބައިވެރިވުމަށް ދަތުރުކުރާ ފަރާތްތަކާ މެދު ފިޔަވަޅު އެޅުމުގެ މަގު ފަސޭހަވެ އެވެ.\nއިންޓެލިޖެންސް މައުލޫމާތު ހިއްސާކުރަން ލާޒިމްކޮށްފައިވުން\nކައުންޓަ ޓެރަރިޒަމްގެ ދާއިރާގައި އިންޓެލިޖެންސް މައުލޫމާތު އެއް އިދާރާއާ އަނެއް އިދާރާ ދެމެދު ހިއްސާ ކުރުން މުހިންމެވެ.\nގާނޫނަށް މިހާރު ހުށަހަޅާފައިވާ ގޮތުން އެމް.އެންޑީއެފާއި ފުލުހުންނާއި ކަސްޓަމްސް އަދި އިމިގްރޭޝަން އަކީ "އިންޓެލިޖެންސް އިދާރާތައް" ކަމަށް ވަނީ ކަނޑައަޅައިފަ އެވެ. މިކަމުގެ ސަބަބުން ޒިންމާ އަދާ ކުރާނެ ފަރާތްތަކާއި އެކި އިދާރާތަކުގެ ގާނޫނީ ޒިންމާ އޮޅުންބޮޅުންވުން އެކަށީގެންވެ އެވެ.\nއެގޮތުން އެމްއެންޑީއެފްއަކީ ޤައުމީ ދިފާއީ ބާރަށްވެފައި ދެން ބަޔާންކޮށްފައިވަނީ ތަންފީޒީ އިދާރާތަކެއް ކަމުން މިއީ ފުށު އެރުންތަކެއް ހުންނާނެކަމެއް ކަމުގައި ބެލެވެ އެވެ. ދުނިޔޭގެ އެހެން ގައުމުތަކުގައި ވެސް އިންޓެލިޖެންސްގެ ދާއިރާއަކީ ވަރަށް ސާފުކޮށް ބަޔާންކޮށްފައި ދާއިރާއަކަށް ވުމުން މިފަދަ ގާނުނެއްގައި މިކަން ހިމަނާފައި ވުމަކީ އެންމެ ރަނގަޅު ގޮތްތޯ ސުވާލު އުފެދެ އެވެ.\nކުއްލި ހާލަތްތަކުގައި ހަރަކާތްތެރިވާނެ ފަރާތްތައް\nޓެރަރިޒަމްގެ ގާނޫނަށް ގެންނަ އިސްލާހުތަކުގެ ތެރޭގައި ކުއްލި ހާލަތްތަކުގައި އެމްއެންޑީއެފް އަށް އިސް ރޯލެއް އަދާކުރެވޭ ގޮތަށް ބައްޓަން ކޮށްފައިވެ އެވެ. އެކަމަކު ދުނިޔޭގެ އެހެން ގައުމުތަކުގައި މިކަން ކަނޑައަޅާފައިވާ ގޮތައް ބަލާއިރު ގައުމުގެ އެތެރޭގެ ކަންމުގައި ސިފައިންނަކީ ތަންފީޒީ އިދާރާތަކަށް ސަޕޯޓް ދިނުމަށް މަސައްކަތްކުރާ ބައެއްކަން ފާހަގަ ކުރެވެ އެވެ. މިހާރު އޮތްގޮތުން ނުރައްކާތެރި ހާލަތްތަކުގައި ހަރަކާތްތެރިވާއިރު ފުލުހުންނާއި ސިފައިންގެ ދެމެދުގައި ކޯޑިނޭޓްކުރުމުގެ ހަރުދަނާ ނިޒާމެއް ނެތް ނަމަ އިތުރު ދަތިކަން ފާހަގަ ވެގެންދާނެކަމަށް ބެލެ ވެއެވެ.\nޓެރަރިޒަމް މަޖިލިސް މަރުތައް ބަލާ ކޮމިޝަން އެމްއެންޑީއެފް ރިލްވާން ރައީސް ޞާލިޙް ފުލުހުން ފުލުހުން-ސިފައިން


Hukuru dhuvahu kurevey emme mathiveri adhi mai alhukamakee hukuru namaadh eve. - AO News\nހުކުރު ދުވަހު ކުރެވޭ އެންމެ މަތިވެރި އަދި މާތް އަޅުކަމަކީ ހުކުރު ނަމާދެވެ.\nއެއްވެސް ޝައްކެއް ނެތް ގޮތުގައި ހުކުރު ދުވަހަކީ އެދުވަކަށް އިރުއެރި އެންމެ މާތް ދުވަސްތަކުގެ ތެރެއިން ވާ މާތް ދުވަހެކެވެ. ހަފްތާގެ ދުވަސްތަކުގެ ތެރެއިން އެންމެ މާތް މަތިވެރި ދުވަހަކީ ހުކުރު ދުވަހެވެ.\nއެހެން ކަމުން ހުކުރު ދުވަހު ކުރެވޭ އެންމެ މަތިވެރި އަދި އެންމެ މާތް އަޅުކަމަކީ އެދުވަހުގައި ކުރެވޭ ހުކުރު ނަމާދެވެ. ހުކުރު ދުވަހު ކުރެވޭ ހުކުރު ނަމާދަކީ ހަފްތާގެ ތެރޭގައި ކުރެވޭ ކުދި ފާފަތަކުގެ ކައްފާރާއެކެވެ. رسول الله صلي الله عليه وسلم ހަދީޘް ކުރައްވާފައިވެއެވެ.\nالصلوات الخمس، والجمعة إلى الجمعة ، ورمضان إلى رمضان، مكفرات لما بينهن ما اجتنبت الكبا ءر (رواه مسلم) މާނައީ: ފަރުޟު ފަސް ނަމާދު، އެއް ނަމާދުން އަނެއް ނަމާދަށް، އަދި ހުކުރު (ނަމާދު) އެއް ހުކުރުން އަނެއް ހުކުރަށް، ރަމަޟާން މަހުގެ ރޯދަ އެއް އަހަރުން އަނެއް އަހަރަށް (އެއީ) އެދެމެދުގައި ކުރެވޭ ފާފަތަކުގެ ކައްފާރާއެކެވެ. އެއީ ބޮޑު ފާފަތަކަށް އަރައި ނުގަންނަ ކަމުގައިވާނަމައެވެ. (އެބަހީ: އެ ދެމެދުގައި ކުރެވޭ ކުދި ފާފަތައް މާތް ﷲ ފުއްސަވައި ދެއްވާނެއެވެ.)“\nހުކުރު ދުވަހުގައި ސަމާލުކަން ދޭންޖެހޭ ކަންތައްތަކުގެ ތެރޭގައި ހުކުރަށް ހިނައިގަތުމާއި، ހުވަނދުލުމާއި، ސާފުތާހިރު ފޭރާންލުމާއި، ހުކުރުގެ ޖަމާޢަތަށް އަވަހަށް ހާޟިރުވުމާއި، ހުކުރު ހުތުބާ ކަނުލާ އަށުއެހުން ހިމެނެއެވެ.\nހުކުރު ދުވަހު ހުކުރު ނަމާދަށް އަވަހަށް ދިއުމަކީ އެންމެ މޮޅުއިތުރު ގޮތެވެ. އެހެނީ ހުކުރު ދުވަހު، ހުކުރު ޚުތުބާ ފެށުމަށްފަހު ހުކުރަށް އަންނަ މީހުންނަކީ، ހުކުރަށް ހާޟިރުވީ މީހުން ލިޔުއްވުމަށް، މާތް ﷲ ޙާއްޞަ ކުރައްވާފައިވާ މަލާއިކަތުންގެ ފަތްފުށްތަކުގައި ލިޔެވޭނެ ބައެއް ނޫންކަމަށް ބުނެވެއެވެ. އަދި ހުކުރަށް ލަހުން ދާ މީހުންނަށް ﷲ ތަޢާލާ ހުކުރު ނަމާދަށް ޚާއްޞަ ކުރައްވާފައިވާ ދަރުމައާއި ޘަވާބުގެ ބޮޑުބައެއް އުނިވެގެން ދާނެކަމުގައިވެސް ޢިލްމުވެރިންގެ ބަސްތަކުން އެނގެއެވެ.\nހުކުރު ޚުތުބާއާއި ނުލާ ހުކުރު ނަމާދު ފުރިހަމަ ނުވާނެއެވެ. އަދި ހުކުރު ޚުތުބާގައި މުޚާތަބުކުރެވޭ ފަރާތަކީ ތިމާކަމުގައި ދެކިގެން ކަނުލައި ހުތުބާ އަޑު އެހުމަކީ މުހިންމު ކަމެކެވެ. ޚަތީބު މިމްބަރަށް އަރާ ޚުތުބާ ދެމުންދާ ވަގުތު އެކަމަށް ސަމާލުކަން ނުދީ ވާހަކަ ދެއްކުމާއި އެހެނިހެން ދުނިޔަވީ ކަންކަމަށް މަޝްޢޫލުވެގެން ހުރުމަކީ ފާފައެއްކަމުގައިވެއެވެ. އެހެން ކަމުން އަހަރެމެންނަށް އޮތީ ހުކުރު ހުތުބާ ފެށުމުގެ ކުރިން ހުކުރަށް އަވަހަށް ދިއުމެވެ. ޚުތުބާ އަޑު އެއްސެވުމަށް މަލާއިކަތުން ހަމަހިމޭނުން ތިއްބަވާކަމަށް ބުނެވެއެވެ. ކަން މިހެން އޮތް އިރު އަހަރެމެން އިންސާނުން އެ ޚުތުބާ ކަނުލައި އަޑުއެހުން މާ އައުލާކަން ބޮޑެވެ.\nހުކުރު ދުވަހަކީ އެ ދުވަހެއްގައި ދުޢާ އިޖާބަކުރައްވާ ޚާއްޞަ ވަގުތެއްވާ ދުވަހެކެވެ. އެވަގުތަކީ ހުކުރު ދުވަހުގެ އަޞުރު ނަމާދަށްފަހު އިރު އޮއްސުމާއި ދެމެދުގައިވާ ވަގުތު ކޮޅެއްކަމުގައި އައިސްފައިވެއެވެ. ނުވަތަ އެއީ އިމާމާ މިމްބަރުގައި އިށީއިނީއްސުރެ ހުކުރު ނަމާދުކޮށް އަވަދި ވެއްޖައުމަށް ދާންދެން އެވާ ވަގުތުކަމުގައި ވެސް ރިވާވެގެން ވެއެވެ. އަދި އެވަގުތަކީ ހުކުރު ދުވަހުގެ އެންމެ ފަހު ވަގުތު ކަމުގައި ވެސް އައިސްފައި ވެއެވެ. އެހެންކަމުން އެ ދުވަހު ދުޢާކުރުން އިތުރު ކުރުމަކީ އެދެވިގެންވާ ކަމެކެވެ.\nމި ލިޔުމަށް މަޢުލޫމާތު ނަގާފައިވަނީ ހުކުރު ޙުތުބާއަކުންނެވެ.


HPA, Tag team ge hisorehgai tha?\nއެޗްޕީއޭ: ޓެގް ޓީމުގެ ހިސޯރެއްގައިތަ؟\nޑިރެކްޓަރު ޖެނެރަލް އޮފް ޕަބްލިކް ހެލްތް މައިމޫނާ އަބޫބަކުރު އަދި ޓެގް ޓީމުގައި އިސްކޮށް ހުންނެވި ޑރ. އަލީ ލަތީފް އާއި ޓެގް ޓީމުގެ މެންބަރުން އަދި އެޗްޕީއޭގެ އިސްވެރިން -- އަވަސް ފޮޓޯ\nކޮވިޑް-19 ގެ ނުރައްކާތެރި ބަލިމަޑުކަން ޗައިނާއިން ފެށުނީ 2019 ވަނަ އަހަރުގެ ނޮވެންބަރު ފަހުކޮޅު ނޫނީ ޑިސެންބަރު ކުރީކޮޅެވެ. އެއީ ޗައިނާގައި އޮތް ބައްޔެއް ކަމަށް ދެކި ބައެއް ގައުމުތަކުން "ގާފިލު" ކަމުގައިވަނިކޮށް މުޅި ދުނިޔެ އެ ބަލީގެ ޝިކާރައަކަށްވެ މި ފަހުން ދުނިޔެ ތަޖުރިބާކުރި އެންމެ ބޮޑު ބަލިމަޑުކަމަށް ކޮވިޑް-19 ވެގެންދިޔައީއެވެ. ޗައިނާއިން ބަލި ފެނުނުތާ ތިން މަހެއްހާ ދުވަސް ފަހުން ރާއްޖެއަށްވެސް އެބަލި އައެވެ. އަދާ ހަމައަށް 22،000 ވުރެ ގިނަ މީހުންނަށް ބަލި ޖެހި 66 މީހަކު ބަލީގައި މަރުވެއްޖެ އެވެ. އަދިވެސް ކޮންޓްރޯލެއް ނެތި ބަލިޖެހޭ މީހުންގެ އަދަދު ދަނީ އިތުރުވަމުންނެވެ.\nކޮވިޑް ބަލިމަޑުކަމާއި ދެކޮޅަށް ދިވެހިން ފެށި މަަސައްކަތުގައި އެހެން ގައުމުތަކެކޭ އެއްގޮތަށް އިސް ސަފުގައި ތިއްބެވީ ސިއްހީ ހިދުމަތްތެރިންނެވެ. އެންމެ އިސް އިދާރާއަކަށްވީ ހެލްތް ޕްރޮޓެކްޝަން އެޖެންސީ (އެޗްޕީއޭ) އެވެ. ނިންމުންތަކުގެ ވެރިއަކަށް ޑިރެކްޓަރު ޖެނެރަލް އޮފް ޕަބްލިކް ހެލްތެވެ. ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހް ވަނީ ސަރުކާރުން ނިންމާ ހުރިހާ ނިންމުންތަކެއްގައި ފަހު ބަސް ވިދާޅުވާނީ ކަމާގުޅުންހުރި ސިއްހީ އިދާރާތަކުން ކަމަަށް ވިދާޅުވެފައެވެ.\nއެފަހުން އެ ދުވަސްވަރަކަށް އޭރެއްގެ ހާލަތަކަށް ވިސްނާ ކަމާގުޅޭ އިދާރާއިން ގެންދިޔައީ ފިޔަވަޅުތައް އަޅަމުންނެވެ. ބައެއް ފަހަރު ވަރަށް ހަރުކަށި ފިޔަވަޅުތަކެވެ. ރާއްޖޭގައި ފުރަތަމަ ފަހަރަށް ސިއްހީ ކުއްލި ނުރައްކާ އިއުލާނުކުރިއެވެ. މާލެ ސިޓީ ލޮކްޑައުންކޮށް ގޭގެއިން ނިކުމެ އުޅުންވެސް މަނާކުރިއެވެ. ރާއްޖޭގެ އިގްތިސާދުގެ އިންޖީނު މުޅީން ހުއްޓާލާ ދުނިޔެމަތީ ސުވަރުގޭގެ ގޮތުގައި މަޝްހޫރު މި ގައުމުގެ ބޯޑަރު ފުރަތަމަ ފަހަރަށް ދިގު މުއްދަތަކަށް ބަންދުކުރިއެވެ. އެތެރޭގެ އިގްތިސާދުވެސް ހުއްޓާލާ ވިޔަފާރިތަކުގައި ވަގުތީ ގޮތުން "ބަންދު" ބޯޑް އަޅުވަން ޖެހުނެވެ. މިހެން ގޮސް ކިތަންމެ ފިޔަވަޅެކެވެ. ފިޔަވަޅުތަކުގެ އަސަރު އެކި މީހުންނަށް އެކި ވިޔަފާރިތަކަށް އެކި އާއިލާތަކަށް އެކި ކުންފުނިތަކަށް އެކި މިންވަރަށް ކުރިއެވެ.\nބައެއް އާއިލާތަކުން މާލެ ދޫކޮށް ރަށަށް ދިރިއުޅުން ބަދަލުކުރީ މަޖުބޫރު ވެގެން އެ ނޫން ގޮތެއް ނެތިގެންނެވެ. ބައެއް ވިޔަފާރިތައް މުޅީން ބަގުރޫޓްވެ ދުވަހަކު ވިޔަފާރިއެއް ނުކުރާ ފަދައެވެ. ބައެއް ވިޔަފާރިތަކަށް އެތަށް މިލިއަން ގެއްލުންވެ ބަގުރޫޓްވުމާއި ހަމައަށް ދިޔައެވެ.\nކޮވިޑް-19 އިން ރައްކާތެރިވުމަށް އެޗްޕީއޭއިން އަޅާ ފިޔަވަޅުތަކާއި ޓެކްނިކަލް އެޑްވައިޒަރީ ގުރޫޕް (ޓެގް) އިން ދޭ ލަފާ ދޭތެރޭ އެކި ފަހަރު އެކި ގޮތަށް ބަހުސް ކުރެވެއެވެ. ނިންމުންތަކާއި ފިޔަވަޅުތަކާމެދު ތަފާތު ގޮތްގޮތަށް ވާހަކަ ދެކެވެއެވެ. މީގެ ކުރިން އިދިކޮޅުން ބުނި ގޮތުން ކޮވިޑް ފިޔަވަޅުތައް އުވާނުލާ ދޭތެރެ ދޭތެރެއިން ހަރުކަށި ކުރަނީ ސިޔާސީ ބޭނުމަކަށް ސަރުކާރުގެ ނުފޫޒު އޮވެގެނެވެ. ބޭނުންވަނީ ރައްޔިތުން މަގުތަކަށް ނިކުތަ ނުދީ ގޭގައި ބޭތިއްބުމެވެ. ސަރުކާރަށް ކަންކަން ނުވުން ކޮވިޑާ ބޮލުއަޅުވާ ރައްޔިތުން ކުރިމައްޗަށް ނެރޭނެ "ބަހަނާ" އެއް ހޯދުމެވެ. މިކަހަލަ ކިތަންމެ ތުހުމަތެއް އިދިކޮޅުން ކުރިއެވެ.\nއޭރު ސަރުކާރުގެ ދިފާއުގައި އޮތް ޕާޓީތަކުން ދެއްކީ ބަލިން ރައްކާތެރިވުމަށް ފިޔަވަޅު އެޅުމުގެ މުހިންމު ކަމުގެ ވާހަކައެވެ. އެޗްޕީއޭއިން އަޅާ ފިޔަވަޅުތަކަކީ މަޖުބޫރުން އެ ނޫން ގޮތެއް ނެތިގެން ރައްޔިތުންގެ ސަލާމަތަށްޓަކައި އަޅާ ފިޔަވަޅުތަކެއްގެ ގޮތުގައެވެ. ފިޔަވަޅުތަކަށް ބޯލެނބުމުގެ މުހިންމު ކަމުގެ ވާހަކައެވެ.\nނަމަވެސް މިހާރު މިވަނީ ކުއްލިއަކަށް އެ ވާހަކަތައް ބަދަލުވެފައެވެ. ކާބޯތަކެތީގެ ހިދުމަތްދޭ އެތަށް ވިޔަފާރިތަކަކުން މިދިޔަ އަހަރުން ފެށިގެން ކުރަމުންދިޔަ ޝަކުވާތަކުގެ އަޑު ކުއްލިއަކަށް މެޖޯރިޓީއަށް އަޑުއިވުނު ކަހަލަ އެވެ. އެޗްޕީއޭގެ ނިންމުންތައް ގޯސްވެއްޖެ އެވެ. އެ ނިންމުންތައް ކުށްވެރި ކުރަން ފަށައިފިއެވެ. ބޮޑެތި ތުހުމަތުތައް ޑޮކްޓަރުންނާއި އެޗްޕީއޭ އަދި ޓެގް ޓީމަށް އަމާޒުވެސް ވެއްޖެ އެވެ. ފިޔަވަޅުތައް އިތުރުކުރަމުން ދަންމަމުން ގެންދަނީ ނުހައްގު "މަންފާ" ތަކެއްގެ އެދުމަށް ކަމަށްވެއްޖެ އެވެ.\nސުވާލަކީ މިއީއެވެ. މިވީ ކިހިނެތް ހެއްޔެވެ. ކުއްލިއަކަށް މިވަރު މިވަރު އަރުވާލީ ކީއްވެ ހެއްޔެވެ. އިންތިހާބެއް ބޯމަތިވުމުން ވިޔަފާރިވެރިންގެ ޑިމާންޑްތައް ބޮލާލާ ޖެހެން ނެތީ ހެއްޔެވެ. ނޫންނަމަ ފަރުދާއެއްގެ ފުރަގަހުގައި ހިންގަމުންދިޔަ "ޖަރީމާ" ތަކެއްގެ މައުލޫމާތު ލިބި އެކަން ޔަގީންވީ ހެއްޔެވެ.\nޑރ. މުރާދު، ޑރ. އަލީ ލަތީފް، ޑރ. އަފްޒަލް އަދި ޑރ. އަހުމަދު ޝަހީދު -- އަވަސް ފޮޓޯ\nޓެގް ޓީމަށް ބޮޑެތި ތުހުމަތުތަކެއް\nކޮވިޑް-19 އިން ރައްކާތެރިވުމަށް ކެފޭ/ހޮޓާ/ރެސްޓޯރަންޓްތަކަށް އަޅާފައިވާ ފިޔަވަޅުތައް ލުއިކުރަން އެޗްޕީއޭއަށް އެކި ގޮތްގޮތުން އައީ ފިއްތުންތައް ކުރިމަތި ކުރަމުންނެވެ. އެކަމުގެ ސާފު ހެއްކަކީ ރޭގަނޑު 8 ޖަހާއިރު ތަަންތަން ބަންދުކުރަން އަންގަމުންދިޔަ އެންގުން އާ ކުރެއްވިތާ މަދު ގަޑިއިރުތަކެއްގެ ތެރޭ އެ އެންގުން ބާތިލުކޮށް ވަގުތު އިތުރުކޮށް އާ އެންގުމެއް ނެރުމެވެ. އެކަން އެވީ އެހެން ނޫންނަމަ ދެން އޮތް ގޮތަކީ އެޗްޕީއޭގެ ނިންމުންތަކުގައި ހަރުދަނާ ކަމެއް ނެތުމެވެ.\nއާ އެންގުން ނެރުމާއެކު ދެން އައީ އެމްޑީޕީގެ ރައީސް އަދި ރައްޔިތުންގެ މަޖިލީހުގެ ރައީސް މުހައްމަދު ނަޝީދުގެ ޓްވީޓެކެވެ. އެމަނިކުފާނު ވިދާޅުވީ ވިޔަފާރިވެރިން ތިބީ ރޭގަނޑު 10:30 އަށް ހިދުމަތް ދެވޭ ގޮތް ހެދުމުން އުފަލުން ނޫން ކަމަަށެވެ. އަދި އެމަނިކުފާނު މިހާރު ބޭނުންވަނީ ފިޔަވަޅުތައް މުޅީން އުވާލައްވަން ކަމަށެވެ.\nއެމަނިކުފާނު މި ޓްވީޓް އައިއިރު މަޖިލީހުގެ ޑިރެކްޓަރު ޖެނެރަލް އޮފް ޕަބްލިކް ހެލްތް މައިމޫނާ އަބޫބަކުރަށް އޮތީ މަޖިލީހުގެ އިގްތިސާދީ ކޮމެޓީއަށް ހާޒިރުވާން އަންގާފައެވެ. މަޖިލީހުގެ ޖަލްސާއަށް އޮތީ ކުއްލި މައްސަލައެއް ހުށައަޅާފައެވެ. ޓެގް ޓީމަށް ބޮޑެތި ތުހުމަތުތައް އައީ މަޖިލީހުގެ ޖަލްސާގައި މެންބަރުން ދެއްކެވި ވާހަކަފުޅުންނެވެ. އަދި ކޮމެޓީގައި ބައެއް މެންބަރުން ދެއްކެވި ވާހަކަފުޅުގައެވެ.\nމަޖިލީހުގެ މާފަންނު މެދު ދާއިރާގެ މެންބަރު އިބްރާހިމް ރަޝީދު (ބޮންޑެ) ވިދާޅުވި ގޮތުގައި ކުއްލި ހާލަތު ދަމަހައްޓަނީ ޓެގް ޓީމަށް އެކަމުން ފައިދާއެއް ވާތީއެވެ. އަދި ޑިރެކްޓަރު ޖެނެރަލް އޮފް ޕަބްލިކް ހެލްތަށް އެއްވެސް ބާރެއް ނެތެވެ. އެކަމަނާގެ ނިންމުންތަކަކީ ނުފޫޒާއި މަޖުބޫރުން ނިންމާ ނިންމުންތަކެކެވެ. އެކަމުގެ ގިނަ ބައިވަރު ހެކިތައް ހުރި ކަމަށްވެސް ވިދާޅުވިއެވެ.\n"އަޅުގަނޑަށް ގަބޫލު ކުރެވޭ ގޮތުގައި އެޗްޕީއޭއަކުން ނޫން މި ކަންކަން ކުރަމުންދަނީ. އެޗްޕީއޭގައި މައިމޫނާ އަބޫބަކުރުގެ ބާރެއް ނެތް ކަމަށް ގަބޫލު ކުރެވެނީ... ހަމައެކަނި ޓެގް ޓީމުން ހައިޖެކް ކޮށްފައި އޮންނަ އައިޖީއެމްއެޗްގެ ބަޔަކު ހިސާރު ކޮށްގެން މިއުޅެނީ،" ބޮންޑެ ވިދާޅުވި އެވެ.\nބޮންޑެ ވިދާޅުވި ގޮތުގައި ކޮވިޑް ކޮންޓްރޯލް ކުރުމުގެ ނަމުގައި އަޅާފައިވަނީ އަސާސެއްވެސް ނެތް ފިޔަވަޅުތަކެކެވެ. އެ ފިޔަވަޅުތަކަކީ ބުއްދިއަށް ގަބޫލުކުރަންވެސް ދަތި ފިޔަވަޅުތަކެކެވެ. އެހެންވީމަ އެ މައްސަލަތަކަށް ހައްލު ހޯދާ އެޗްޕީއޭ މެދުވެރިކޮށް ހިންގާ "ޖަރީމާ" ތައް ހުއްޓުވަން ޖެހެއެވެ.\nއެޗްޕީއޭގެ ނިންމުންތަކާމެދު ސުވާލު އުފެއްދި މިއީ ފުރަތަމަ ފަހަރެއް ނޫނެވެ. މީގެ ކުރިން ބައެއް ނިންމުންތައް ވަރަށް ހޫނުވެ ސައުވީސް ގަޑިއިރު ނުވަނީސް ބަދަލު ކުރަން ނުވަތަ އުވާލަން ޖެހިފައި އެބަހުއްޓެވެ. އަދި ބައެއް ދާއިރާތަކަށް ފިޔަވަޅު އަޅާ ބައެއް ދިމަދިމާއިން ލުއިތައްވެސް ދީފައިވެއެވެ.\nއަޅުގަނޑަށް ގަބޫލު ކުރެވޭ ގޮތުގައި އެޗްޕީއޭއަކުން ނޫން މި ކަންކަން ކުރަމުންދަނީ. އެޗްޕީއޭގައި މައިމޫނާ އަބޫބަކުރުގެ ބާރެއް ނެތް ކަމަށް ގަބޫލު ކުރެވެނީ... ހަމައެކަނި ޓެގް ޓީމުން ހައިޖެކް ކޮށްފައި އޮންނަ އައިޖީއެމްއެޗްގެ ބަޔަކު ހިސާރު ކޮށްގެން މިއުޅެނީ\nއިބްރާހިމް ރަޝީދު | މާފަންނު މެދު ދާއިރާގެ މެންބަރު\nބޮންޑެގެ އެ ވާހަކަފުޅަށް ބާރުދީ މައްޗަށްގޮޅި އުތުރު ދާއިރާގެ އެމްޑީޕީގެ މެމްބަރު މުހައްމަދު ރަޝީދު (ބޯދިގު) ވެސް ވާހަކަދެއްކެވިއެވެ. ބޯދިގުވެސް ވަނީ ކުއްލި ހާލަތު އިތުރުކުރުމާއި ފިޔަވަޅުތައް ދެމެހެއްޓުމާމެދު ސުވާލު އުފައްދަވާފައެވެ. އަދި ޓެގް ޓީމުގެ މެންބަރުން ނުގަވައިދުން ފައިސާ ހޯއްދަވަމުން ގެންދަވާ ކަމަށްވެސް ތުހުމަތު ކުރެއްވިއެވެ.\n"އެބަ ފެނޭ 15 ވަރަކަށް މިލިއަން ޑޮލަރު ޕީސީއާރު ޓެސްޓްތަކަށް ހަރަދު ކުރި ކަމަށް ދިވެހިރާއްޖޭގައި. މީގެން ފަސްވަރަކަށް މިލިއަން ޑޮލަރު އެތަނުން އެއް ޑޮކްޓަރެއްގެ ގުޅުން ހުންނަ ކޮންމެވެސް ކުންފުންޏަކުން އެ ނަގާ ވާހަކަ ވެސް ބަޔަަކު ދައްކަމުން އެބަދޭ،" ބޮޑެތި ތުހުމަތުތައް ފެންމަތިކުރައްވާ ރަޝީދު ވިދާޅުވިއެވެ.\nތުހުމަތުތައް ސާފުވާން ޖެހޭ\nބޮޑު ބަލިމަޑުކަމެއްގެ ތެރޭގައި ދިވެހިން އަހަރު ދުވަސް ހޭދަކުރީއެވެ. ސިއްހީ ހިދުމަތްތެރިން އެ މީހުންގެ ހުރިހާ ކަމެއް ގުރުބާން ކޮށް ރައްޔިތުންގެ ހިދުމަތުގައި ތިބޭތާ އަހަރު ދުވަސްވީއެވެ. އިންސާނީ ހިދުމަތުގައި ޑޮކްޓަރުންނާއި ނަރުހުން އަދި ސިއްހީ މާހިރުން ހޭދަކުރި އަގުހުރި ވަގުތުތަކާއި ކުރެއްވި ބުރަ އަދި ގައުމީ ހިދުމަތުގެ މި ވަގުތު ފެންމަތި ވެގެން މި އައީ ކޮން ފަދަ ބޮޑެތި ތުހުމަތެކެވެ.\nމި ހުރިހާ ތުހުމަތުތަކެއް އޭގެ އެންމެ ފުނުން ތިލައަށް ރައްޔިތުންނަށް ސާފުވާން ޖެހެއެވެ. މެންބަރުން އަތްޕުޅުގައި ހުރި ކަމަަށް ބުނާ ސާފު ހެކިތައް ބޭރަށް ނެރެ ހާމަކޮށްދޭން ޖެހެއެވެ. އެ ތުހުމަތުތައް އަމާޒުވާ ބޭފުޅުން އެކަންކަމުގައި ދިފާއުގައި ދައްކަވަން ހުރި ވާހަކަތަކަށް ފުރުސަތު ދޭން ޖެހެއެވެ.\nމިއީ ސިޔާސީ ބޭނުމަކަށްޓަކައި ދައްކައިގެން ވާނެ ވާހަކަތަކެއް ނޫނެވެ. އަދި މިއީ ހަގީގަތެއް އޮތް ވާހަކަތަކެއް ނަމަ ދޫކޮށްލައިގެން ވާނެ ކަންކަމެއްވެސް ނޫނެވެ.\nއިއްޔެ އޮތް ރައްޔިތުންގެ މަޖިލީހުގެ އިގްތިސާދީ ކޮމެޓީގައި ވާހަކަދައްކަވަމުން ޑިރެކްޓަރު ޖެނެރަލް އޮފް ޕަބްލިކް ހެލްތް މައިމޫނާ އަބޫބަކުރު ވިދާޅުވި ގޮތުގައި ފިޔަވަޅުތައް އަޅުއްވަނީ ބަލަން ޖެހޭ ވަރަށް ގިނަ ކަންކަމަށް ބެއްލެވުމަށް ފަހުއެވެ. އެކަމުގައި ޓެގް ޓީމާއި އެޗްޕީއޭ އަދި ހެލްތް މިނިސްޓަރުގެ ދައުރު މުހިންމެވެ. ކުއްލި ހާލަތު ދިގު ދަންމަމުން ގެންދަނީ އެކަމުގެ މުހިންމުކަން ބޮޑު ކަމުންނެވެ. އަދި މިވަގުތުވެސް އެ ހާލަތު އެ ގޮތުގައި ކުރިއަށް ގެންދިއުމަކީ ބަލި ކޮންޓްރޯލް ކުރަން ކޮންމެހެން މުހިންމު ކަމެކެވެ. އެއީ ހެލްތް މިނިސްޓަރާއި ސިއްހީ މާހިރުންގެވެސް ވިސްނުމެވެ.\nމަޖިލީހުގެ ތަޅުމުގައި މެންބަރުން ކުރެއްވި ބޮޑެތި ތުހުމަތުތައް ކޮމެޓީގައި މައިިމޫނަށް އަމާޒެއް ނުކުރައްވައެވެ. އެހެންވީމަ ތުހުމަތުތަކާއި ގުޅޭގޮތުން ސީދާ އެކަމަނާ ވަކި އެއްޗެއް ވިދާޅެއް ނުވެއެވެ. ކާބޯތަކެތީގެ ހިދުމަތްދޭ ތަންތަނަށް ފިޔަވަޅުތައް އެޅީ ބަލި ފެތުރުން ކޮންޓްރޯލް ކުރަން އެ ފިޔަވަޅުތައް ކޮންމެހެންވެސް މަޖުބޫރުވުމުން ކަމަށްވެސް ވިދާޅުވިއެވެ.\nކޮވިޑްގެ މި ހާލަތުގައި އަހަރު ދުވަސްވަންދެން ސިއްހީ ހިދުމަތްތެރިން ކުރި ބުރަ އަދި މިންނެތް މަސައްކަތުގެ އަގު އެންމެ ބޮޑަށް ވަޒަން ކުރައްވާ އެއް ބޭފުޅަކީ ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހެވެ. ބަލިމަޑުކަމުގެ ތެރޭ ގައުމާ މުހާތަބު ކުރެއްވި ފުރަތަމަ ދުވަހު އެމަނިކުފާނު ވަނީ ބޮޑެތި ހުރިހާ ނިންމުންތަކެއް ނިންމުގެ ފުރިހަަމަ ބާރު ސިއްހީ ޓީމަށް ދެއްވާފައެވެ. އަދި ގައުމާ މުހާތަބު ކުރައްވާ ކޮންމެ ފަހަރަކު، ނޫސްވެރިންނާ ބައްދަލު ކުރައްވާ ކޮންމެ ފަހަރަކު އެމަނިިކުފާނު އެންމެ ކުރިއަށް ނެރުއްވަނީ ސިއްހީ ހިދުމަތްތެރިންގެ ހިދުމަތެވެ. އެކަމަށް ޝުކުރުވެރިވާ ހާލު ސިއްހީ ހިދުމަތްތެރިންނަށް ދަރާފައިވާ ދަރަނި ބޮޑު ކަމުގެ ވާހަކަ ތަކުރާރުކޮށް ދައްކަވައެވެ.\nރައީސް ސޯލިހް ސިއްހީ ހިދުމަތްތެރިންނާއި ބައްދަލު ކުރައްވަނީ -- ފޮޓޯ: ރައީސް އޮފީސް\nމިއީ ކުރިއަށް އޮތް ލޯކަލް ކައުންސިލް އިންތިހާބުގައި ރައީސް އިބްރާހިމް މުހައްމަދު ސޯލިހްވެސް ވަރަށް ބުރަކޮށް އުޅުއްވާ ދުވަސްވަރެކެވެ. ރަށްވެހި ފަތިސް އޮންލައިން ބައްދަލްވުންތަކުގައި ބައެއް ރޭރޭ ދެތިން ގަޑިއިރު ހޭދަކުރައްވައެވެ. އެނޫންވެސް އެމަނިކުފާނު ކުރައްވާނެ ބައިވަރު ބައިވަރު މަސައްކަތް ހުންނާނެއެވެ. އެމްޑީޕީގެ ކެންޑިޑޭޓުންނަށް ތާއީދު ހޯއްދަވާ ދެއްވުމަށް ބުރަކޮށް ގެންދަވަނީ މަސައްކަތް ކުރައްވަމުންނެވެ.\nނަމަވެސް މިހާރު ފެންމަތިވެގެން އައި ތުހުމަތުތަކަކީ އެކަންކަމާ ގުޅޭގޮތުން ސަރުކާރުން ވާހަކަދައްކަން ޖެހޭނެ ކަންކަމެވެ. އެކަމުގެ ހަގީގަތް ސާފުކޮށްދޭން ޖެހޭނެ ކަންކަމެވެ. ސިއްހީ ހިދުމަތްތެރިންގެ އަގު ވަޒަން ކުރައްވާނަމަ އެކަން ކުރަން ޖެހެއެވެ. އަދި ކޮރަޕްޝަނާ ފަސާދައާ ދެކޮޅަށް މަސައްކަތް ކުރާނަމަ ތުހުމަތުތައް ބަލާ ގޯހެއް ނެތްކަން ޔަގީން ކުރަން ޖެހެއެވެ. ގޯހެއް އޮތްނަމަ ފިޔަވަޅު އަޅަން ޖެހެއެވެ.\nމިހާރުވެސް ލައްކަ ގޯސް ހިނގައިފިއެވެ. ބައެއް ބޭފުޅުން މަގާމުން ވަކިވުމާއި ސަސްޕެންޑްވުމާއި މައްސަލަތައް ބަލާނެ ކަމަށް ބުނުން ނޫން ކަމެއް އަދި ނުހިނގައެވެ. ރައްޔިތުންނަށް ޔަގީންކަން ދިން "ޒީރޯ ޓޮލަރަންސް" ސިޔާސަތު ރަނގަޅަށް ތަންފީޒުވާތަނެއް އަދި ނުފެނެއެވެ.\nރައްޔިތުންގެ މަޖިލިސް އެޗްޕީއޭ މިނިސްޓްރީ އޮފް ހެލްތު + ކެފޭ ރެސްޓޯރެންޓް ކޮވިޑް-19 ޑރ. ނަޒްލާ ރަފީގް މައިމޫނާ އަބޫބަކުރު ޑރ. ނަޒްލާ މުސްތޮފާ\nކޮވިޑާމެދު އަޅާލުމެއް ކަންބޮޑުވުމެއް ވެސް ނެތް!\n24 ގަޑިއިރުން އުސޫލު ބަދަލު: ކޮން މަޖުބޫރެއް؟\nވެކްސިން ޕްރޮގްރާމަށް އެއްބާރުލުން ދީ\nކޮވިޑް ކޮންޓްރޯލްކުރަން ކުރި މަސައްކަތް ބަލަނީ


Ille ge “Mazloom” heenukuraa varuge bodu tharuheebeh!\n“މަޒްލޫމް”ގެ ޕޯސްޓަރެއްގައި ނުޒޫ…\nއިއްލެގެ "މަޒްލޫމް" އަށް ހީނުކުރާ ވަރުގެ ބޮޑު ތަރުހީބެއް!\n12 އޯގަސްޓް 2021 - 17:20:29\nދެހާސް ނަވާރަ ވަނަ އަހަރު ދިވެހި ސިނަމާ އަށް ބޮޑު އިންގިލާބެއް ގެނެސްދިން ފިލްމު "ބަވަތި" ގެ ޑައިރެކްޓަރ އިލްޔާސް ވަހީދުގެ "މަޒްލޫމް" އަށް ހީނުކުރާ ވަރުގެ ބޮޑު ތަރުހީބެއް ލިބެމުން އަންނަ ކަމަށް އިއްލެ ބުނެފިއެވެ.\nއާސިމް އަލީ ވެސް ޕްރޮަޑިއުސަރެއްގެ ގޮތުގައި މަސައްކަތްކޮށްފައިވާ "މަޒްލޫމް" އަކީ ރޭޕްގެ ހާދިސާތަކެއްގެ މައްޗަށް އަލި އަޅުވާލައި ތައްޔާރުކޮށްފައިވާ ސަސްޕެންސް ތްރިލާއެކެވެ.\nކަޒްމިކް އިންޓަނޭޝަނަލް އާއި އައި ފިލްމްސް ގުޅިގެން ހެދި ކުރު ފިލްމު "މަޒްލޫމް" މިދިޔަ މަހުގެ 26 ވަނަ ދުވަހުގެ ރޭ ބައިސްކޯފުގައި ސްޓްރީމްކުރަން ފެށި އެ ފިލްމާއި ބެހޭ ގޮތުން އިއްލެ ބުނީ، ފިލްމު ރިލީޒް ކުރުމުން ގިނަ ބަޔަކު އެ ފިލްމު ބެލި ކަމަށާއި ގިނަ ބައެއްގެ ފަރާތުން ބޮޑު ތަރުހީބެއް ލިބެމުންދިޔަ ކަމަށެވެ.\nއޭނާ އިތުރަށް ބުނީ، އަދިވެސް ފިލްމު ބެލުމަށްފަހު ބެލުންތެރިންގެ ފޮނި ބަސްތައް ރައްދު ކުރަމުންދާ ކަމަށާއި ހީކުރި ވަރަށް ވުރެއް "މަޒްލޫމް" އަށް އޮތް ތަރުހީބު ބޮޑު ކަމަށެވެ.\n"ހުސް ޕޮޒިޓިވް ފީޑް ބެކް ލިބެނީ. މިހާރުވެސް ފިލްމު ބަލާފަ މީހުން ކޮމެންޓް ކުރާތީ ވަރަށް ހިތްހަމަޖެހިފަ މި ހުރީ،" ކުޅަދާނަ ޑައިރެކްޓަރު އިއްލެ ބުންޏެވެ.\nއިއްލެ ބުނީ، ފިލްމު ބަލާފައި ތަރިންގެ އެކްޓިންއާ މެދު ބެލުންތެރިން ކުރަމުުންދާ ކޮމެންޓްސް ތަކާއި މެދު ފިލްމުގެ ލީޑުން ފެނިގެންދިޔަ ހުރިހާ ތަރިން ވެސް ތިބީ ވަރަށް ހިތްހަމަޖެހިފައި ކަމަށެވެ.\n"މަޒްލޫމް" ގެ ލީޑުން ފެނިގެންދަނީ އިންޑަސްޓްރީގައި ފިޔަ ޖަހަމުން އަންނަ ވާޝިޔާ މުހައްމަދާއި ނުޒުހަތު ޝުއައިބްގެ އިތުރުން "ބަވަތި" އިން ފެނިގެންދިޔަ އިފްނާޒް އާއި ޝާރިފް އަދި އަލަށް ފިލްމީ ދާއިރާއަށް ތައާރަފް ވެގެންދިޔަ ޝަރަފް އަބްދުالله އެވެ.\nއިއްލެ ބުނީ، ކުރިޔަށް އޮތީ ހަމަ އެ ސީރީޒްގެ ދަށުން ގެނެސްދޭ ދެވަނަ ފިލްމު ފިލްމު "ޒައްރޫކު" ކަމަށެވެ. އޭގެ މަސައްކަތް ބާރު ސްޕީޑުގައި ކުރިޔަށްދާއިރު ވީހާވެސް އަވަހަށް ބެލުންތެރިންނާއި ހަމަޔަށް ގެނެސްދިނުމަށް މަސައްކަތް ކުރަމުންދާ ކަމަށް އިއްލެ ބުނެއެވެ.\nއިއްލެގެ ކުރިއަށް ހުރި ފިލްމުތަކުގެ ތެރޭގައި ނުޒުހަތު ޝުއައިބް ލީޑުން ފެނިގެންދާނެ "ނީނާ" ވެސް ހިމެނެއެވެ. ސިނަމާތައް ހުޅުވުނުހާ އަވަހަށް "ނީނާ" ސިނަމާތަކަށް ގެންނަން އިއްލެ ހުރީ އަތުކުރި އޮޅާލައިގެންނެވެ.\nދިވެހި ފިލްމު އިންޑަސްޓްރީދިވެހި ފިލްމުމުނިފޫހިފިލުވުން


Vaccine furihama kuri meehunnah umra vumuge furusathu hulhuvaalaifi\nވެކްސިން ފުރިހަމަކުރި މީހުންނަށް އުމްރާވުމުގެ ފުރުސަތު ހުޅުވާލައިފި\n08 އޯގަސްޓް 2021 - 10:08:55\nވެކްސިން ފުރިހަމަކޮށްފައިވާ އެހެން ގައުމުތަކުގެ މީހުން އުމްރާގެ އަޅުކަން ފުރިހަމަ ކުރުމަށް ސައުދީގެ ބޯޑަރު ހުޅުވާލަން ނިންމައިފިއެވެ.\nހިޖްރީ އާ އަހަރާ ދިމާކޮށް ސައުދީގެ ބޯޑަރު ހުޅުވާލަން ނިންމާފައިވާއިރު، ސައުދީގެ އަމާޒަކީ މަހަކު ދެ މިލިއަން އުމްރާވެރިން އެގައުމަށް އެތެރެވުމެވެ. ނަމަވެސް ފުރަތަމަ ބޯޑަރު ހުޅުވާލާއިރު ގައުމަށް އެތެރެވެވޭނީ މަހަކު 60،000 ހައްޖުވެރިން ކަމަށް ވެސް ސައުދީ އިދާރާތަކުން ބުނެއެވެ،.\nސައުދީ ސަރުކާރުން އާންމުކޮށްފައިވާ ގަވައިދަށް ބަލާއިރު އުމްރާގެ އަޅުކަމަށް ހަރަމަށް އެތެރެވެވޭނީ އުމުރުން 18 އަހަރުން މަތީގެ ވެކްސިންގެ ދެ ޑޯޒް ފުރިހަމަކޮށްފައިވާ ފަރާތްތަކަށް އެކަންޏެވެ. އުމްރާގެ އަޅުކަންކަން ފުރިހަމަކުރުމަށް އެކަމަށް ހާއްސަކޮށްފައިވާ އެޕްލިކޭޝަން މެދުވެރިކޮށް ރެޖިސްޓްރީ ވާން ޖެހޭނެއެވެ. ވެކްސިން ޖެހި މީހުން ސައުދީއަށް ދިއުމުގެ ހުއްދައަށް އެދޭއިރު ވެކްސިން ޖެހިކަމުގެ ހެއްކެއްގެ ގޮތުގައި ވެކްސިން ސެޓިފިކެޓް ހުށަހަޅަންޖެހޭނެއެވެ.\nރައްކާތެރިވުމުގެ ފިޔަވަޅުތައް ވަރުގަދަ ކުރުމަށްފަހު އުމްރާގެ އަޅުކަމަށް ހުޅުވާލަން ނިންމާފައިވާއިރު، ބަސްތަކުގައި ދަތުރުކުރުމުގައިވެސް މީހުން އުފުލޭނީ ބަހުގެ ދެބައިކުޅަ އެއްބަޔަށްވުރެ އިތުރުނުވާ ގޮތަށް ކަމަށް ވަނީ ކަނޑައަޅާފައެވެ.\nއުމްރާވެރިންނަށް ސައުދީގެ ބޯޑަރު ހުޅުވާލަން ނިންމާފައިމިވަނީ ކޮވިޑް-19 އާ ގުޅިގެން ބޯޑަރުތައް ބަންދުކޮށްފައި ހުންނަތާ 18 މަސް ދުވަސް ފަހުންނެވެ.


Gavaaidhaa hilaafah ulhemun dhiya Bangladesh ge 352 meehaku fonuvaalaifi | ThePress\nގަވާއިދާއި ހިލާފަށް އުޅެމުން ދިޔަ ބަންގްލަދޭޝްގެ 352 މީހަކު ފޮނުވާލައިފި\nމިއަދު އަނބުރާ ގައުމަށް ފޮނުވާލި ބަންގްލަދޭޝް މީހުން / ފޮޓޯ: މޯލްޑިވިއަން\nރާއްޖޭގައި ގަވާއިދާ ހިލާފަށް އުޅެމުން ދިޔަ ބަންގްލަދޭޝް ރައްޔިތުންގެ ތެރެއިން 300 އަށް ވުރެ ގިނަ މީހުން މިއަދު އަނބުރާ ގައުމަށް ފޮނުވާލައިފިއެވެ.\nފޮރިން މިނިސްޓަރު އަބްދުﷲ ޝާހިދު ކުރެއްވި ޓްވީޓެއްގައި ވިދާޅުވީ މިއަދު 352 މީހަކު އަނބުރާ ބަންގްލަދޭޝް އަށް ފޮނުވާލައިފައިވާ ކަމަށެވެ. އަދި އެ މަސައްކަތުގައި ބަންގްލަދޭޝް ސަރުކާރަށާއި ވަކިން ހާއްސަކޮށް ބަންގްލަދޭޝް ފޮރިން މިނިސްޓަރަށް ޝާހިދު ވަނީ ޝުކުރު އަދާކުރައްވާފައެވެ.\nމިއަދު ރާއްޖެއިން ފޮނުވާލި ބަންގްލަދޭޝް މީހުން އަނބުރާ ގައުމަށް ފޮނުވާލީ ގައުމީ އެއާލައިން މޯލްޑިވިއަންގެ ފްލައިޓެއްގައެވެ. އެގޮތުން ފުރަތަމަ ފްލައިޓުގައި 152 މީހަކު ފޮނުވާލިއެވެ. ދެވަނަ ފްލައިޓުގައި 200 މީހަކު ފޮނުވާލިއެވެ.\nސަރުކާރުން އަންނަނީ ގަވާއިދާއި ހިލާފަށް ރާއްޖޭގައި އުޅޭ ބަންގްލަދޭޝް މީހުން އަނބުރާ ގައުމަށް ފޮނުވާލުމުގެ މަސައްކަތްތަކެއް ކުރަމުންނެވެ. މީގެ ކުރިން ތިން ފަހަރެއްގެ މަތިން ވަނީ ގަވާއިދާއި ހިލާފަށް ރާއްޖޭގައި ދިރިއުޅެމުން އަންނަ ބަންގްލަދޭޝް ރައްޔިތުންތަކެއް ފޮނުވާލައިފައެވެ.\nރާއްޖެއިން ކޮވިޑް19 އަށް ޕޮޒިޓިވްވި މީހުންގެ ޖުމްލަ އަދަދު 1،216 އަށް އަރާފައިވާއިރު މިހާތަނަށް ޕޮޒިޓިވްވި މީހުންގެ ތެރެއިން އެންމެ ގިނަ މީހުންނަކީ ބަންގްލަދޭޝް މީހުންނެވެ. އެގޮތުން ބަންގްލަދޭޝް 622 މީހަކަށް ވަނީ ކޮވިޑް19 ޖެހިފައެވެ.\nހަބަރު ބަންގަލަދޭޝް އަބްދުﷲ ޝާހިދު މޯލްޑިވިއަން ފޮރިން މިނިސްޓްރީ


ލިވަޕޫލުން ޔުއެފާ ސުޕަ ކަޕް އުފުލާލައިފި | Jazeera\tލިވަޕޫލުން ޔުއެފާ ސުޕަ ކަޕް އުފުލާލައިފި - Jazeera\nލިވަޕޫލުން ޔުއެފާ ސުޕަ ކަޕް އުފުލާލައިފި\nމުޙައްމަދު ޤާސިމް August 15, 2019 74 views0\nޔުއެފާ ސުޕަ ކަޕް ފައިނަލްގައި ވާދަވެރި ޗެލްސީ ބަލިކުރުމަށްފަހު ލިވަޕޫލުން އެމުބާރާތުގެ ތަށި އުފުލާލައިފިއެވެ. މި މެޗުގެ އިތުރުވަގުތު ކުޅެ ނިމުނުއިރު ދެ ޓީމު 2-2 އިން އެއްވަރުވުމުން ޕެނަލްޓީ ޝޫޓްއައުޓްގައި ލިވަޕޫލް ކާމިޔާބުކުރީ 5-4 ގެ ނަތީޖާއަކުންނެވެ.\nލިވަޕޫލުން ވަނީ މި ފަހަރުގެ މުބާރާތާއެކު ޔުއެފާ ސުޕަ ކަޕް މިހާތަނަށް ހަތަރު ފަހަރު ކާމިޔާބުކޮށް، ރެއާލް މެޑްރިޑާ އެއްވަރުކޮށްފައެވެ. މި މުބާރާތް މިހާތަނަށް އެންމެ ގިނަ ފަހަރު ހޯދާފައިވާ ބާސެލޯނާ އަދި އޭސީ މިލާން ވަނީ ފަސް ފަހަރު ކާމިޔާބުކޮށްފައެވެ.\nޗެލްސީން ރޭގެ މެޗަށް ނުކުތީ ލީގުގައި އެންމެފަހުން މެންޗެސްޓާ ޔުނައިޓެޑް އަތުން 4-0 އިން ބަލިވި މެޗުގެ ފުރަތަމަ އެގާރައަށް ތިން ބަދަލެއް ގެނެސްގެންނެވެ. އެގޮތުން، އެ ޓީމުގެ ކޯޗު ފްރޭންކް ލަމްޕާޑް ވަނީ ރޭގެ މެޗުގައި އެންގޯލޯ ކާންޓޭ އާއި ކްރިސްޓިއަން ޕުލިސިޗް އަދި އޮލިވިއޭ ޖިރޫ އަށް ފުރުސަތު ދީފައެވެ.\nލިވަޕޫލުން ރޭގެ މެޗަށް ނުކުތްއިރު ކޯޗު ޔާގެން ކްލޮޕަށް ދިމާވެފައިވާ އެންމެ ބޮޑު މައްސަލައަކީ ލީގުގައި ނޯވިޗް ސިޓީ އަތުން 4-1 އިން މޮޅުވި މެޗުގައި ލިބުނު އަނިޔާގެ ސަބަބުން އެ ޓީމުގެ އެއްވަނަ ގޯލްކީޕަރު އެލިސަން ބެކާ އަށް ނުކުޅެވުމެވެ. އެލިސަންގެ ބަދަލުގައި އެ ޓީމުގެ ގޯލް ބެލެހެއްޓީ ދާދިފަހުން ފްރީ ޓްރާންސްފާގައި ގުޅުނު ވެސްޓްހޭމް ޔުނައިޓެޑްގެ ކުރީގެ ކީޕަރު އެޑްރިއަންއެވެ. މީގެއިތުރުން، ރޭގެ މެޗުގައި އާއްމުކޮށް އެ ޓީމުގެ ފުރަތަމަ އެގާރައިގައި ކުޅެމުން އަންނަ ކުޅުންތެރިންކަމަށްވާ ރޮބާޓޯ ފިރްމީނޯ އާއި ޓްރެންޓް އެލެގްޒެންޑާ-އާނޯލްޑް ފެށީ ބެންޗުންނެވެ.\nތުރުކީގެ އިސްތަންބޫލްގައި ކުޅުނު މިމެޗު ފެށިގެން ހީކުރިގޮތާއި ހިލާފަށް ޗެލްސީން ވަނީ ރަނގަޅު ކުޅުމެއް ދައްކާފައެވެ. މި ހާފުގައި ލިވަޕޫލަށް ލަނޑުޖެހުމަށް ގިނަ ފުރުޞަތުތަކެއްލިބި ބޭނުންހިފޭގޮތެއްނުވިއެވެ. އެގޮތުން، މެޗުގެ ކުރީކޮޅު އެ ޓީމުގެ ޖޮއެލް މެޓިޕް ބޮލުން ފޮނުވާލި ބޯޅަ ޗެލްސީގެ ކީޕަރު ކެޕާ އަރިޒަބަލަގާ މަތަކުރިއިރު، އޭގެފަހުން އެ ޓީމުގެ މިސްރު ފޯވާޑް މުހައްމަދު ސަލާހު އަދި ސަޑިއޯ މާނޭ ފޮނުވާލި ހަމަލާތަކުގެ ހުރަހަކަށްވީވެސް ކެޕާއެވެ.\nލިވަޕޫލަށް ލިބުނު ފުރުޞަތުތަކުގެ ނަތީޖާއެއްގެގޮތުން، މި މެޗުގައި ކުރިން ލީޑްނެގީ ޗެލްސީ އިންނެވެ. މެޗުގެ 36 ވަނަ މިނެޓުގައި އެމެރިކާގެ ހުނަރުވެރި ވިންގާ ޕުލިސިޗްގެ އެހީތެރިކަމާއެކު މި ލަނޑު ކާމިޔާބުކޮށްދިނީ ޖިރޫއެވެ. ޗެލްސީގެ މިލަނޑުގެ ކުރިން، އެ ޓީމުގެ ވިންގާ ޕެޑްރޯ ފޮނުވާލި ބޯޅައެއް ގޯލްގެ ހުރަސްދަނޑިއަށް އަމާޒުވެފައިވެއެވެ.\nދެވަނަ ހާފުގެ ކުޅުން ފެށިތާ ތިންވަނަ މިނެޓުގައި ލިވަޕޫލަށް ނަތީޖާ ހަމަހަމަކޮށްދިނީ މިހާފުގައި ކުޅެން ނިކުތް ބްރެޒިލްގެ ފޯވާޑް ފިރްމީނޯ ތަނަވަސްކުރި ފުރުޞަތަކުން މާނޭ އެވެ. އޭގެފަހުން، ލިވަޕޫލަށް މި މެޗު ކާމިޔާބުކޮށްދިނުމަށް އެ ޓީމުގެ ކެޕްޓަން ޖޯޑަން ހެންޑަސަންގެ އިތުރުން ސަލާހު އާއި ވާޖިލް ވެން ޑައިކް އަދި ފިރްމީނޯ ފޮނުވާލި ހަމަލާތައް ކެޕާ ވަނީ ހުއްޓުވާފައެވެ.\nމެޗުގެ ފުރިހަމަވަގުތު ހަމަވިއިރު ދެ ޓީމު 1-1 އިން އެއްވަރުވުމުން ކުޅެވުނު އިތުރުވަގުތުގެ ދެ ހާފުގެ ތެރެއިން ފުރަތަމަ ހާފު ފެށިގެން ފަސްވަނަ މިނެޓުގައި މާނޭ ވަނީ އިތުރު ގޯލެއް ކާމިޔާބުކޮށް ލިވަޕޫލަށް މި މެޗުގައި ފުރަތަމަ ފަހަރަށް ލީޑްނަގައިދީފައެވެ. ނަމަވެސް، މި ހާފު ނިމެން ހަތަރު މިނެޓަށްވެފައިވަނިކޮށް، ޗެލްސީ އަށް ލިބުނު ޕެނަލްޓީއަކުން ޖޯޖީނިއޯ ވަނީ އެއްވަރުކޮށްދީފައެވެ. މިއީ ޗެލްސީގެ ޓެމީ އެބްރަހަމް އަށް ލިވަޕޫލްގެ ކީޕަރު އެޑްރިއަން ކުރި ފައުލަކަށް ރެފްރީ ދިން ޕެނަލްޓީއެކެވެ.\nމެޗުގެ ފުރިހަމަވަގުތުވެ، އިތުރުވަގުތުގެ ދެ ހާފުގެ ކުޅުނު ނިމުނުއިރު ދެ ޓީމު 2-2 އިން އެއްވަރުވުމުން ނަތީޖާ ނެރުމަށް ޕެނަލްޓީ ޝޫޓްއައުޓްގައި ފުރަތަމަ ޖެހި ނުވަ ޕެނަލްޓީ ކާމިޔާބުކުރިއެވެ. އެގޮތުން، ލިވަޕޫލުން ޖެހި ފަސް ޕެނަލްޓީވެސް ކާމިޔާބުކުރިއެވެ. އެ ޓީމުގެ ޕެނަލްޓީތައް ޖެހީ، ފިރްމީނޯ، ފަބީނިއޯ، ޑިވޮކް އޮރީގީ އަދި އެލެގްޒެންޑާ-އާނޯލްޑްގެ އިތުރުން ސަލާހު އެވެ.\nޗެލްސީން ފޮނުވާލި ފަސް ޕެނަލްޓީގެ ތެރެއިން، ފުރަތަމަ ޖެހި ހަތަރު ޕެނަލްޓީ ކާމިޔާބުކުރިއިރު ޓެމީ އެބްރަހަމް ފޮނުވާލި ޕެނަލްޓީ ލިވަޕޫލްގެ ކީޕަރު އެޑްރިއަން މަތަކުރިއެވެ. އެ ޓީމަށް ޕެނަލްޓީ ކާމިޔާބުކޮށްދިނީ، ޖޯޖީނިއޯ، ރޮސް ބާކްލޭ، މޭސަން މައުންޓް އަދި އެމާސަން ޕަލްމިއެރީ އެވެ.


Rajjeyge musthagubalakee irun ufahdhaa hakatha!\nރާއްޖޭގެ މުސްތަގުބަލަކީ އިރުން އުފައްދާ ހަކަތަ\nވާދޫ ކައުންސިލް އިދާރާގައި ސޯލާ ޕެނަލް ހަރުކުރުމުގެ މަސައްކަތް ކުރިއަށް ގެންދަނީ -- ފޮޓޯ: ޔާމިން ފައިސަލް\n"ރާއްޖެއަކީ ތެޔޮ އުފައްދާ ގައުމަކަށް ނުވާތީ ރާއްޖޭގައި އުފައްދާ ހަކަތަ އުފައްދަން ޖެހެނީ ރާއްޖެއިން ބޭރުން ތެޔޮ އެތެރެކޮށް އެ އަންދައިގެން. ރާއްޖޭގެ އިގްތިސާދީ އުފެއްދުންތެރިކަމުގެ ދިހަ އިންސައްތަ ރާއްޖެއިން ބޭރުން ތެޔޮ ގަނެ އެތެރެކޮށް އެއިން ކަރަންޓް އުފެއްދުމަށް ހޭދަކުރަން ޖެހޭ" މިއީ މި ސަރުކާރުގެ ފުރަތަމަ އެންވަޔަރަމަންޓް މިނިސްޓަރު ޑރ. ހުސެއިން ރަޝީދު މީގެ ދެ އަަހަރުކުރިން ވިދާޅުވި ވާހަކަތަކެކެވެ.\nތެޔޮ އެތެރެކުރުމަށް ކުރާ ބޮޑު ހޭދައަކީ ކޮންމެ ސަރުކާރަކަށް ވެސް ދިމާވާ އެންމެ ބޮޑު އެއް ގޮންޖެހުމެވެ. އޭގެ ސަބަބުން ރާއްޖެއިން އެެތަކެއް ފައިސާއެއް ބޭރުވެގެންދާ އިރު ތެޔޮ އެންދުމުން ތިމާވެއްޓަށް ކުރާ އަސަރު ވެސް އިންތިހާއަށް ބޮޑެވެ. ހާއްސަކޮށް ރާއްޖެ ފަދަ މޫސުމީ ބަދަލުތަކަށް "ވަލްނަރަބަލް" ގައުމުުތަކަށް ތެޔޮ އެންދުމުން އިއާދަނުކުުރެވޭނެ ގެއްލުންތައް ލިބުމުގެ ފުރުަސަތު ބޮޑެވެ. އެހެންކަމުން މި ނޫން ގޮތެއް ހޯދަން ޖެހޭކަމަށް މާހިރުން ބުނަމުންދާތާ އެތައް އަހަރެއް ވަނީ ވެފައެވެ.\nއޭގެ ހައްލެއްކަމަށް ގިނަ މާހިރުން އެއްބަސްވާ ގޮތުގައި ރާއްޖެއިން ލިބެންހުރި އިއާދަކުރަނިވި ހަތަކައިގެ ގުދުރަތީ ވަސީލަތްތައް ބޭނުންކޮށްގެން ކަރަންޓް އުފައްދާ ބޭނުންކުރެވިދާނެ އެވެ. ހާއްސަކޮށް ރާއްޖެއަށް އަަބަދުވެސް އިރުގެ އަލި ލިބޭއިރު އިރުގެ އަލި ބޭނުންކޮށްގެން ހަަކަތަ އުފެއްދިދާނެ ކަމަށެވެ.\nރިސޯޓެއްގެ ވިލާއަށް ކަރަންޓުދޭން ބޭނުންކުރާ ސޯލާ ޕެނަލްތައް..--އަވަސް ފޮޓޯ\nއެ ބަދަލަށް ރާއްޖެއިން މިހާރު ދަނީ މަޑުމަޑުން މިސްރާބު ވެސް ޖަހަަމުން ނެވެ. އެއާއެކު ކާބަން ނިއުޓްރަލް ގައުމަކަށް ރާއްޖެ ދިއުމަށް ކަނޑައަޅާފައިވާ އަމާޒަށްވެސް ވާސިލުވުމަށް މަގުފަހިވާނެ އެވެ. އެ އަމާޒަށް ވާސިލުވަމުންދާކަމުގެ ހެކިތައް މިހާރުވެސް ދަނީ ފެންނަން ފަށައިފަ އެވެ.\nއެގޮތުން ވޯލްޑް ބޭންކްގެ އެހީގައި ދިވެހި ސަރުކާރުން ކުރިއަށް ގެންދާ އެކްސަލަރޭޓިން ސަސްޓެއިނަބަލް ޕްރައިވެޓް އިންވެސްޓްމަންޓް އިން ރިނިއުވަބަލް އެނާޖީ (އެސްޕަޔާ) ޕްރޮޖެކްޓް އަދި އެކްސަލަރޭޓިންގް ރިނިއުވަބަލް އެނާޖީ އިންޓަގްރޭޝަން އެންޑް ސަސްޓެއިނަބަލް އެނާޖީ (އެރައިސް) ޕްރޮޖެކްޓްގެ ދަށުން އިރުގެ އަލިން ހަކަތަ އުފެއްދުމުގެ މަަސައްކަތް ދަނީ ކުރަމުން ނެވެ.\nމީގެ ތެރެއިން އެރައިސް ޕްރޮޖެކްޓުގެ ދަށުން ލ. އަތޮޅުގެ 10 ރަށެއް ހިމެނޭ ގޮތަށް 14 ރަށެއްގައި ސޯލާ ހަކަތައިގެ ނިޒާމު ގާއިމުކުރުމަށް ވަނީ ނިންމައިފަ އެވެ. މި ރަށްތަކުގެ ތެރޭގައި ގއ. ވިލިނގިލި, ދ. ކުޑަހުވަދޫ, ށ. ފުނަދޫ, ޅ. ނައިފަރު އަދި ލ. އަތޮޅުގެ ފޮނަދޫއާއި ގަން ފަދަ ބޮޑެތި ރަށްތައް ވެސް ހިމެނެ އެވެ. މި މަސައްކަތް އަންނަ އަހަރު ކޮންޓްރެކްޓަރުންނާ ހަވާލުކުރަން ނިންމަފައިވާ އިރު މި ރަށްތަކުން ޖުމްލަ 36 މެގަވޯޓުގެ ކަރަންޓު އުފެއްދޭނެ އެވެ.\nއޭގެ އިތުރުން އެސްޕަޔާ ޕްރޮޖެކްޓްގެ ދަށުން ރާއްޖޭގެ ހަ ސަަރަހައްދެއްގައި ވެސް 11 މަގަވޯޓުގެ ސޯލާ ހަކަތައިގެ ނިޒާމްވެސް ގާއިމުކުރާނެ އެވެ، މި މަޝްރޫއުގެ ދަށުން އެ ނިޒާމް ގާއިމުކުރާ ރަށްތަކުގެ ތެރޭގައި ކުޅުދުއްފުށި ސިޓީ، ބ. އޭދަފުށި، ގދ. ތިނަދޫ އަދި އައްޑޫ ސިޓީ ހިމެނެއެވެ. މަ މަޝްރޫއު ވެސް އަންނަ އަހަރު ކޮންޓްރެކްޓަރުންނާ ހަވާލުކުރާނެ އެވެ.\nއޭގެ އިތުރުން ފެނަކަ ފަދަ ސަރުކާރުގެ ކުންފުނިތަކުން ވެސް މިހާރު ދަނީ ސޯލާ ޕަވާ ސިސްޓަމްތައް ގާއިމުކުރުމުގެ މަސައްކަތް ކުރަމުން ނެވެ.\nރިސޯޓެއްގެ މޫދުގައި ސޯލާ ޕެނެލްތަކެއް ބަހައްޓާފައި\nތިމާވެއްޓާ ގުޅޭ ތަފާސް ހިސާބުތަކުން ފެންނަގޮތުގައި އިރުގެ އަލިން ހަކަތަ އުފެއްދުމަށް މިހާރު ރާއްޖޭގައި 32 މެގަވޯޓުގެ ސޯލާ ޕެނަލް ވަނީ ހަރުކޮށްފަ އެވެ. އެއާއެކު ރައްޖޭގައި ކަރަންޓުގެ އެންމެ ލޯޑު ބޮޑުވާއިރު ބޭނުންކުރާ ކަރަންޓުގެ 11.25 ޕަސެންޓް ކަރަންޓު އިރުގެ އަލީގެ ހަކަތައިން އުފެއްދެ އެވެ. އަދި އޭގެ ސަބަބުން 14.7 މިލިއަން ލީޓަރުގެ ތެޔޮ ސަލާމަތްވެ ޖައްވަށް ދޫކުރާ ކާބަންޑައި އޮކްސައިޑް 36،786 ޓަނުން ސަލާމަތްވެއެވެ.\nމިއީ އަދި ފެށުމެއް ނަަމަވެސް މިހާރުވެސް އިތުރު ސޯލާ ޕެނަލްތައް ހަރުކުރުމުގެ މަސައްކަތް ކުރިއަށްދެ އެވެ. އަދި އަނެއްބައި ސޯލާ ޕެނަލްތައް ހަރުކުރުމަށް ބިޑް މަރުހަލާގައި އަދި ޕްލޭނިން މަރުހަލާގައިވެސް އެބައޮތެވެ. ސަރުކާރުން އަންދާޒާކުރާ ގޮތުން މުޅި މަޝްރޫއު ނިމުމުން 119 މެވަ ވޯޓުގެ ސޯލާ ޕެނަލް ހަރުކުރެވި އަހަރަކު 195،425 މެގަވޯޓުގެ ކަރަންޓު އުފެއްދޭނެ އެވެ. އަދި 55.8 މިލިއަން ލީޓަރުގެ ތެޔޮ ސަލާމަތް ކުރެވި ޖައްވަށް ދޫކުރާ ކާބަންޑައި އޮކްސައިޑް 138،947 ޓަނުން ސަލާމަތްވެއެވެ.\nކޮވިޑާއެކު ރާއްޖެއަށް ކުރިމަތިވި އިގްތިސާދީ ދަތިކަމާއެކު އިއާދަކުރަނިވި ހަކަތައަށް ބަދަލުވާން އިިތުރަށް ވަނީ ބޭނުންވެފަ އެވެ. އެކަން ވޯލްޑު ބޭންކުން މިދިޔަ އަހަރު އާންމުކުރި "ވޯލްޑް ބޭންކް މޯލްޑިވްސް ޑިވެލޮޕްމަންޓް އަޕްޑޭޓް: އިން ސްޓޯމީ ސީޒް" ރިޕޯޓުގައި ވެސް ބުނެފަ އެވެ. ރިޕޯޓުގައި ބުނެފައިވާ ފަދައިން އަބަދު ކަރަންޓުން ސަބްސިޑީ ދީގެން ފަރެއް ނުޖެއްސޭނެ އެވެ. އެހެންކަމުން އިއާދަކުރަނިވި ހަކަތައަށް ވީހާވެސް އަވަހަަކަށް ބަދަލުވުން ނޫން ގޮތެއް ނެތެވެ.\nތިމާވެށި އިއާދަކުރަނިވި ހަކަތަ މިނިސްޓްރީ އޮފް އެންވަޔަރަންމެންޓް\nގޮންޖެހުންތަކުގެ ތެރެއިން ނަމޫނާ ނިންމުންތަކެއް\nކޮޕް ސަމިޓްގައި ރާއްޖޭގެ އަޑު ވަރުގަދަ\nކޮޕް26: ރާއްޖޭގެ އަމާޒަކީ ކޮބާ؟\nދިވެހިން ތިމާވެށި ރެފިއުޖީންނަށް ހަދަނީ ދުނިޔެ


MMPRC khiyaanaathuge thahuqeeq kasiyaaru vejje: Sun group\nއެމްއެމްޕީއާރުސީގެ ބޮޑު ހިޔާނާތް ތަހުގީގު ކުރުމުގެ މިސްރާބު ކަސިޔާރުވެފައިވާ ކަމަށް މީދޫ ދާއިރާގެ މެންބަރު އަދި އެމްޑީއޭގެ ލީޑަރު އަހުމަދު ސިޔާމްގެ ވިޔަފާރި ދެ ކުންފުނިން ބުނެފިއެވެ.\nސިޔާމްގެ ސަން ކޮންސްޓްރަކްޝަން އެންޑް އިންޖިނިއަރިން ޕްރައިވެޓް ލިމިޓެޑާއި ސަން އިންވެސްޓްމެންޓް ޕްރައިވެޓް ލިމިޓެޑް ބޭނުންކޮށްގެން އެމްއެމްޕީއާރުސީގެ ހިޔާނާތުގެ ފައިސާ ލޯންޑާ ކުރި ކަމަށް ތުހުމަތުކޮށް ކްރިމިނަލް ޕްރޮސެކިއުޓަރ ޖެނެރަލް ވަނީ ދައުވާ އުފުލާފައެވެ.\nތުހުމަތުތައް ދޮގުކޮށް އެ ދެ ކުންފުނިން ނެރުނު ނޫސްބަޔާނެއްގައި ބުނެފައިވަނީ މަނީ ލޯންޑްރިންގެ ކުށެއް ކުރިކަމަށް ބުނެ އެ ކުންފުނީގެ މައްޗަށް ކޮށްފައިވާ ތުހުމަތުތައް ދޮގުކުރާ ކަމަށެވެ. އަދި އެ ކުންފުނީގެ އެންމެހާ މުއާމަލާތްތައް އަބަދުވެސް ހިންގަނީ ދިވެހިރާއްޖޭގެ ބޭންކިން ނިޒާމުގެ ތެރެއިން، ގާނޫނުތަކާ ގަވައިދުތަކާ އެއްގޮތްވާ ގޮތުގެ މަތީން ކަމަށް ބުނެފައިވެއެވެ.\nދިވެހިރާއްޖޭގެ ބޭންކިން ނިޒާމުގެ ތެރެއިން އޭގެ ސައްހަކަން ކަށަވަރުކުރެވިގެން ނޫނީ ބޮޑެތި ފައިސާގެ އަދަދުތައް ހިމެނޭ މުއާމަލާތެއް ކުރުމަކީ އެކުންފުނިތަކުން އަމަލުކުރަމުންދާ ގޮތެއް ނޫން ކަމަށް ބަޔާނުގައި ބުނެފައިވެއެވެ.\nމީގެ އިތުރުން ފުއްގިރި ކުއްޔަށް ދޫކުރުމުގައި ރިޝްވަތުގެ ގޮތުގައި ބަޔަކު ނެގި ފައިސާ، އެ ދެ ކުންފުނިން ލޯންޑަރ ކުރި ކަމަށް ތުހުމަތު ކުރާއިރު އެ ކަމުގައި އެއްވެސް ބަޔަކު ރިޝްވަތުގެ ގޮތުގައި އެއްޗެއް ހޯދައި ބަދަލު ކުރިކަން އެނގިފައި ނުވާ ކަމަށް ބަޔާނުގައިވެއެވެ.\nބަޔާނުގައި ބުނެފައިވަނީ އެފަދަ އެއްވެސް ކަމެއްގައި އެ ދެ ކުންފުނިން ބައިވެރިވެފައި ނުވާނެ ކަމަށާއި އެ ކުންފުނީގެ މައްޗަށް އެއްވެސް ޖިނާއީ ކުށެއް ސާބިތުކުރެވޭނެ ހެއްކެއް ހޯދިފައި ނުވާނެކަމަށެވެ.\nއެތައް އަހަރެއް ފަހުން، އެމްއެމްޕީއާރުސީގެ ހިޔާނާތުގެ މައްސަލައިގެ ތަހުގީގުގައި އެ ދެ ކުންފުންޏާ ދިމާއަށް ތަހުގީގު އަމާޒުވުމަކީ ތަހުގީގު ކުރުމުގެ މިސްރާބު ކަސިޔާރުވެފައިވާކަން ދައްކައިދޭ ކަމެއްކަމަށް ބަޔާނުގައި ބުނެފައިވެ އެވެ.\nއެމްއެމްޕީއާރުސީ މައްސަލައިގެ ތަހުގީގުތަކާއި ދައުވާތައް، ކުށުގެ އަސްލު މޭސްތިރިންނާއި ކުށުން މަންފާ ހޯދި މީހުންގެ ކިބައިން ދުރަށް ފުރޮޅާލެވިގެންދާތީ ހިތާމަ ކުރާ ކަމަށްވެސް ބަޔާނުގައި ބުނެފައިވެއެވެ.\nސަންގްރޫޕްގެ ދެ ކުންފުންޏަކަށް ދައުވާ އުފުލާފައިވަނީ ރ. ފުއްގިރި ތަރައްގީކުރަން ކުއްޔަށް ދޫކުރުމުގެ މުއާމަލާތުގައި ރައީސް ޔާމީން، މަގާމުގެ ނުފޫޒު ބޭނުން ކުރައްވައި 1.1 މިލިއަން ޑޮލަރު (ގާތްގަނޑަކަށް 17.2 މިލިއަން ރުފިޔާ) ހޯދައި ސަން ކޮންސްޓްރަކްޝަން އެންޑް އިންޖިނިއަރިން ޕްރައިވެޓް ލިމިޓެޑާއި ސަން އިންވެސްޓްމެންޓް ޕްރައިވެޓް ލިމިޓެޑް ބޭނުންކޮށް އެ ފައިސާ ލޯންޑަކުރުމަށް ފަށަލަކޮށްފައިވާކަމަށް ތުހުމަތު ކުރެވޭ މައްސަލައިގައެވެ.


April mahuge aamdhanee 65 percent dhashah | Mihaaru\nފިނޭންސް މިނިސްޓްރީ ބިލްޑިން: -- ފޮޓޯ: މިހާރު\n08 ޖޫން 2020 - 14:17\nއެ މިނިސްޓްރީން ކޮންމެ މަހަކު އާންމުކުރާ ތަފާސްހިސާބުތައް ދައްކާ ގޮތުން، އޭޕްރީލް މަހު ލިބުނު އާމްދަނީ ވަނީ މިދިޔަ އަހަރުގެ އެ މުއްދަތަށް ވުރެ 65 ޕަސެންޓު ދަށްވެފަ އެވެ. މިދިޔަ އަހަރުގެ އޭޕްރީލް މަހު 1.8 ބިލިއަން ރުފިޔާ އާމްދަނީގެ ގޮތުގައި ލިބުނެވެ.\nއޭޕްރީލް މަހުގެ އާމްދަނީގެ ތެރެއިން 460 މިލިއަން ރުފިޔާ އަކީ ޓެކްސްގެ ފައިސާ އެވެ. ޓެކްސްގެ އާމްދަނީގެ ތެރެއިން އެންމެ ބޮޑު އެއްޗެއް ލިބުނީ ޖީއެސްޓީ އާއި އިމްޕޯޓް ޑިއުޓީންނެވެ. ޓެކްސް ނޫން އާމްދަނީގެ ތެރެއިން އެންމެ ގިނަ ފައިސާ ދައުލަތަށް ލިބިފައިވަނީ ރިސޯޓް ކުލިންނެވެ.\nރާއްޖެ އަށް ވަންނަ އާމްދަނީގެ 60 ޕަސެންޓް ލިބެނީ ޓޫރިޒަމް ދާއިރާއިންނެވެ. ނަމަވެސް ކޮވިޑް-19 އާ ގުޅިގެން ދަތުރުފަތުރު ކުރުން ހުއްޓާލައި، ރާއްޖޭގެ ބޯޑަރު ބަންދުކޮށްފައި އޮތުމުން، ޓޫރިޒަމް ދާއިރާ ވަނީ ހުއްޓުމަކަށް އައިސްފަ އެވެ.\nކޮވިޑް-19 އާ ގުޅިގެން، ރާއްޖޭގެ އިގްތިސާދަށް ކުރާނެ އަސަރު ދެނެގަތުމަށްޓަކައި ސަރުކާރުން ވަނީ ފަސް ސިނޭރިއޯއެއް އަންދާޒާކޮށްފަ އެވެ. އޭގެ ތެރެއިން 8.95 ބިލިއަން ރުފިޔާ ލިބޭނެ ކަމަށް ލަފާކުރަނީ "ސިނޭރިއޯ 3" ގަ އެވެ. އެންމެ ގޯސް ހާލަތު، "ސިނޭރިއޯ 5" ގައި ލިބޭނެ ކަމަށް އަންދާޒާކުރަނީ 6.62 ބިލިއަން ރުފިޔާ އެވެ. ރާއްޖެ އަށް ލިބޭ އާމްދަނީގެ 75 ޕަސެންޓަކީ ޓެކުހުން ލިބޭ އާމްދަނީ އެވެ. މީގެ އިތުރުން ދެން ހިމެނޭނީ ހިލޭ އެހީ އާއި ބޭރުގެ މާލީ އިދާރާތަކުން ލިބޭ ލޯނު ފައިސާ އެވެ.\nމި އަހަރުގެ ބަޖެޓުގައި ދައުލަތަށް އާމްދަނީގެ ގޮތުގައި 17.3 ބިލިއަން ރުފިޔާ ލިބޭނެ ކަމަށް އަންދާޒާކޮށްފައިވެ އެވެ.\nއިތުރު ލިޔުންތައް ޓޫރިޒަމް ޓެކްސް ދައުލަތުގެ އާމްދަނީ ރާއްޖޭގެ އިގްތިސާދު އިގްތިސާދު ފިނޭންސް މިނިސްޓްރީ ދިވެހި ސަރުކާރު\nހަރަދު ކުޑަކުރުމުގެ ފިޔަވަޅުތައް އަޅަން އަންގައިފި


Cycle eh Tow Kurumuge Therey Gai Kuda Kuhjjakah Aniyaa Vehjje ސައިކަލެއް ޓޯ ކުރުމުގެ ތެރޭގައި ކުޑަ ކުއްޖަކަށް އަނިޔާ ވެއްޖެ – Huvadhoo News Cycle eh Tow Kurumuge Therey Gai Kuda Kuhjjakah Aniyaa Vehjje Huvadhoo News\nސައިކަލެއް ޓޯ ކުރުމުގެ ތެރޭގައި ކުޑަ ކުއްޖަކަށް އަނިޔާ ވެއްޖެ\nއަނިޔާ ވި ކުއްޖާ / ފޮޓޯ : އާއިލާ\nނ. ވެލިދޫގައި ފުލުހުން ސައިކަލެއް ޓޯކުރުމުގެ ތެރޭގައި6އަހަރުގެ ކުއްޖަކަށް އަނިޔާވެއްޖެ ކަމަށް އާއިލާ އިން ބުނެފިއެވެ.\nމި6އަހަރުގެ ކުއްޖާގެ ބައްޕަ ފޭސްބުކުގައި ކޮށްފައިވާ ޕޯސްޓެއްގައި ބުނެފައިވަނީ، ތިން މީހުން އަރައިގެން ސައިކަލު ދުއްވުމުން، ފުލުހުން އަމަލުކޮށްފައިވަނީ ވަރަށް ހަރުކަށިކޮށެވެ. އަދި އެރަށުގައި3މީހުން އަރައިގެން ސައިކަލް ދުއްވުން އެއީ އާއްމުކަމެއް ކަންވެސް މިޕޯސްޓުގައި ފާހަގަކޮށްފައިވެއެވެ. އަދި ފުލުހުން އެކަމާއި ފިޔަވަޅު ނާޅާ ވާހަކަވެސް، ފޭސްބުކް ޕޯސްޓުގައި ބުނެފައި ވެއެވެ.\nއިއްޔެ ދަރިފުޅު ގޮވައިގެން މާލި ބަލަން ނިކުތް ވަގުތު ފުލުހުން ޖިޕްގައި ބާރު ސްޕީޑްގައި އައިސް ސައިކަލް ކައިރިއަށް މަޑުކޮށް ސައިކަލަށް ފުލުހަކު އެރި ވަގުތު ދަރިފުޅު ރޮމުން ގެންދިޔަ ކަމަށް، އޭނާ ގެ ޕޯސްޓުގައި ލިޔެފައިވެއެވެ. އަދި ކުއްޖާ މަސަލަސް ކޮށްލާނެ ވަގުތެއް ވެސް ފުލުހުން ދީފާއި ނުވާ ކަމަށާއި، ފުލުސް މީހާ ސައިކަލަށް އަރައި ކުއްލިއަކަށް ދުއްވާލި ވަގުތު އެ ކުއްޖާގެ މޫނުގައި ސައިކަލުން ޖެހިފައިވާ ކަމަށްވެސް އޭނާ ބުނެއެވެ.\nމި މައްސަލައާއި ގުޅިގެން ފުލުހުންގެ ބަހެއް އަދި ނުލިބެއެވެ. އެހެން ނަމަވެސް އެ ކުއްޖާގެ އާއިލާއިން ވަނީ އެ ކުއްޖާގެ ގައިގައި ކޮންމެވެސް ވަރެއްގެ ޒަހަމްތަކެއް ހުރި ފޮޓޯ ތަކެއް ސޯޝަލް މީޑިޔާގައި އާންމުކޮށްފައެވެ.


"Time" ge nufooz gadha 100 meehunge listgai Ayushmann Khurrana | Mihaaru\nޓައިމް އިން ހޮވާ ނުފޫޒުގަދަ 100 މީހުންގެ ލިސްޓްގައި އަޔޫޝްމަން\n23 ސެޕްޓެމްބަރ 2020 - 10:50\nއެންމެ ނުފޫޒު ގަދަ 100 މީހުންގެ ލިސްޓްގައި 36 އަހަރުގެ އެކްޓަރު ހިމެނުނީ އާޓިސްޓުންގެ ކެޓަގަރީގަ އެވެ.\nއަޔޫޝްމަންއާ އެކު އެ ދާއިރާ އިން ލިސްޓްގައި ހިމެނުނު ފަންނާނުންގެ ތެރޭގައި ކެނެޑާގެ މިއުޒިޝަން ދަ ވީކެންޑާއި އެމެރިކާގެ ލަވަކިޔުންތެރިޔާ ސެލީނާ ގޮމޭޒާއި ލަވަކިޔުންޔެރިޔާ ޖެނިފާ ހަޑްސަނާއި އެންމެ ފަހުން ބޭއްވި އޮސްކާ އެވޯޑްސްގައި ފިލްމު "ޕެރަސައިޓް" އިން އާ ރެކޯޑްތަކެއް ހެދި ދެކުނު ކޮރެއާގެ ޑައިރެކްޓަރު ބޮންގް ޖޫން ހޯގެ އިތުރުން އެކްޓަރު މައިކަލް ބީ ޖޯޑަން ފަދަ ފަންނާނުން ހިމެނެ އެވެ.\nCONFIRMED... #Time - the hugely respected #US magazine - unveils #TIME100 in 2020... Features #AyushmannKhurrana amongst the most influential people in the world along with several global icons, leaders and titans who have had the most impact this year. pic.twitter.com/UDI3ggk6dP\nޓައިމްގެ ލިސްޓުން އަޔޫޝްމަނަށް ޖާގަ ލިބުނު އިރު އޭނާ އަކީ މި ވަގުތު ބޮލީވުޑްގައި ތިބި އެންމެ ހުނަރުވެރި އަދި ކާމިޔާބު ޒުވާން އެކްޓަރުންގެ އެންމެ ކުރީގައި ގުނައިލެވޭ އެކެކެވެ. އަޔޫޝްމަންގެ އެންމެ ހާއްސަ ކަމަކީ އޭނާ ކުޅޭ ފިލްމުތަކުގެ ކޮންޓެންޓެވެ. އެގޮތުން އަޔޫޝްމަން މިހާތަނަށް ކުޅުނު ކޮންމެ ފިލްމަކީ ވާހަކައިގެ ގޮތުން ވަރަށް ތަފާތު އަދި ކްރިޓިކުން ވެސް ސިފަކުރާ ގޮތަށް ވަރަށް "އަންކޮންވެންޝަނަލް" ފިލްމުތަކެވެ. އަދި އަޔޫޝްމަނަކީ އެފްދަ ފިލްމުތައް ބޮކްސް އޮފީހުގައި ހިޓްކޮށްގެން، ފިލްމެއްގެ އެންމެ މުހިއްމު އެއްޗަކީ އޭގެ ކޮންޓެންޓްކަން ވެސް ސާބިތުކޮށް ދީފަ އެވެ.\nފިލްމު "ވިކީ ޑޯނާ" އިން 2012 ގައި ބޮލީވުޑަށް ނުކުތް އެކްޓަރުގެ އެންމެ ފާހަގަކޮށްލެވޭ ފިލްމުތަކުގެ ތެރޭގައި "ދަމް ލަގާ ކޭ ޚައިޝާ" އާއި "ބެރިލީ ކީ ބަރްފީ" އާއި "ޝުބް މަންގަލް ސާވްދާން" އާއި "ބަދާއީ ހޯ" އާއި "އަންދާދުން" އަދި "އާޓިކަލް 15" އިން "ބާލާ" އަދި "ޑްރީމް ގާލް" ހިމެނެ އެވެ. އަޔޫޝްމަންގެ އެންމެ ފަހުގެ ފިލްމަކީ ޖޫންގައި އެމެޒޯން ޕްރައިމް ވީޑިއޯ އިން ޕްރިމިއާކުރި "ގްލާބޯ ސިތާބޯ" އެވެ.\nނެޝަނަލް އެވޯޑް ވެސް ހޯދާފައިވާ އަޔޫޝްމަނާ ބެހޭ ގޮތުން "ޓައިމްސް" ގައި ބަތަލާ ދީޕިކާ ޕަދްކޯން ބުނެފައި ވަނީ އަޔޫޝަމަންގެ ފުރަތަމަ ފިލްމާ އެކު ވެސް އޭނާ އަކީ ބޮލީވުޑަށް ބަދަލެއް ގެނުވައިދޭ ފެންވަރުގެ އެކްޓަރެއްކަން ގަބޫލުކުރެވުނު ކަމަށެވެ. އަދި އެކަން ހުނަރުވެރި އެކްޓަރު މިހާރު ސާބިތު ވެސް ކޮށް ދީފި ކަމަށާއި އެއީ އިންޑިއާ ފަހުރުވެރިވާ ފަދަ ފަންނާނެއް ކަމަށް ބުންޏެވެ.\nހުނަރުވެރި ލަވަކިޔުންތެރިއެއްގެ ގޮތުގައި ވެސް މަޝްހޫރު ފަންނާނު އެކްޓިން އަށް ނުކުތުމުގެ ކުރިން ރިއަލިޓީ ޝޯތަކުގައި ބައިވެރިވެ، ހޯސްޓްކޮށް، ވީޖޭއެއްގެ ގޮތުގައި ވެސް މަސައްކަތްކޮށްފައިވެ އެވެ. އަޔޫޝްމަނަކީ ދެ ކުދިންގެ ބައްޕައެކެވެ.\n"ޓައިމް" ގެ އެންމެ ނުފޫޒު ގަދަ 100 މީހުންގެ ލިސްޓުން އަޔޫޝްމަނަށް ޖާގަ ލިބުމުން ވަރަށް ގިނަ ބަޔަކު އަންނަނީ މަރުހަބާ ކިޔަމުންނެވެ.\nއިތުރު ލިޔުންތައް ބޮލީވުޑް އިންޑިއާ އެކްޓްކުރުން ބޮލީވުޑް ފިލްމު އެމެރިކާ


Lanka in ha dhivehin gendhiyaee balaa faaskurumuge therein!\nލަންކާއިން ހަ ދިވެހިން ގެންދިޔައީ ބަލާފާސްކުރުމުގެ ތެރެއިން!\nމިއަދުގެ ވަގުތެއްގައި ސްރީލަންކާގެ ސަލާމަތީ ބާރުތަކުން ކުރިއަށްގެންދިޔަ ބަލާފާސްކުުރުންތަކެއްގައި ހަ ދިވެހިން ފުލުހުންގެ ބެލުމުގެ ދަށަށް ގެންގޮސްފިއެވެ.\nވޮއިސްއަށް މައުލޫމާތު ލިބިފައިވާ ގޮތުގައި މި ހަ ދިވެހިންގެ ތެރެއިން ހަތަރު ދިވެހިން ބެލުމުގެ ދަށަށް ގެންދިޔައީ އެއާޕޯޓު ކައިރި ނިގަމްބޯ ސަރަހައްދުންނެވެ. އަދި އަނެއް ދެ ދިވެހިން ހައްޔަރުކޮށްފައިވަނީ ކޮލަމްބޯގެ ހިސާބަކުންނެވެ.\nމިގޮތުން ނިގަމްބޯއިން ގެންދިޔައީ އިންޖީނިއަރިންްގް ކިޔަަވަމުން ދިޔަ ދަރިވަރުންތަކެކެވެ. އެ ކުދިން ގެންގޮސްފައިވަނީ އެކުދިން ގެންގުޅުނު އެއާ ރައިފަލްއެއް ގެންގުުޅުމަށް ސައްހަ ހުއްދައެއް ނެތުމުންނެވެ. އެނގިފައިވާ ގޮތުގައި އެ ރައިފަލް އެކުދިންނަށް ވިއްކި ފަރާތުން ދީފައިވަނީ ފޭކް ހުއްދައެވެ.\nކޮލަމްބޯގެ ސަރަަހައްދަކުން ގެންދެވުނު ދިވެހި މީހާ ހައްޔަރުކޮށްފައިވަނީ އެގޭ ބަލާފާސްކުރިއިރު، އެގޭގައި ދިރިއުޅޭ އިންޓަރނޭޝަނަލް ރިލޭޝަންސް ކިޔަވާ ދަރިވަރަކު ކިޔަން ގެންގުޅުނު އައިއެސް ޖަމާއަތާއި ބެހޭ ފޮތެއް ފެނިގެންެނެވެ. ވޮއިސްއަށް އެނގިފައިވާ ގޮތުގައި އެ ދަރިވަރު މިވަގުތު ހުރީ ޗުއްޓީ ދަތުރެއްގައި މާލޭގައެވެ. ފުލުހުންގެ ހައްޔަރަށް ގެންދެވިފައިވަނީ އެކުއްޖާގެ ބޭބެއެކެވެ.\nމީގެ އިތުރުން އެގެއިން ވަނީ ބޭސްފަރުވާއަށް ގޮސްފައިވާ ހުރި މީހަކުވެސް ސަލާމަތީ ބާރުތަކުގެ ބެލުމުގެ ދަށަށް ގެނެސްފައެވެ. އެނގިފައިވާ ގޮތުގައި އެ މީހަކީ އެމްޑީޕީގެ މަޝްހޫރު އެކްޓިވިސްޓް ފުނަމާއެވެ. ފުނަމާއަކީ އާންމުގޮތެއްގައި ބޭސްފަރުވާއަށް ލަންކާއަށް ގޮސް، އެގޭގައި ހުންނަ މީޙެކެވެ.\nމިފޮތަކީ ޖޯބީ ވޮރިކް ނަމަކަށް ކިޔާ ފަރާތަކުން ލިޔުނު، ބްލެކް ފްލެގްސް: ދަ ރައިސް އޮފް އައިސިސް ކިޔާ ފޮތެކެވެ. މި ފޮތަކީ ސްރީލަންކާގެ ބުކްޝޮޕަކުން އެ ދަރިވަރު ގަތް ފޮތެކެވެ.\nމި ފަރާތްތަކުގެ ބަންދުގެ މުއްދަތާާއި މެދުއިން ގޮތެއް ނިންމުމަށް މާދަމާ ކޯޓަށް ހާޒިރުކުރާނެކަމަށް ބެލެވެއެވެ. އެފަރާތްތަކުގެ ހާލު އެމްބަސީން ދަނީ ވީ މިންވަރަކުން ބަލަމުންނެވެ.\nމިދިޔަ އާދިއްތަ ދުވަހު ސްރީލަންކާގައި ދިން ނުރައްކާތެރި ނިރުބަވެރި ހަމަލާއަކާއި ގުޅިގެން އެގައުމުގެ ހުރިހާ ގެތަކެއް ބަލާފާސްކުރުމުގެ ބޮޑު އޮޕަރޭޝަނެއް ވަނީ ފަށާފައެވެ.


"Kick" ge2vana bai'ves direct kuranee Sajid Nadiadwala\nލުއި ޚަބަރު - ކިކް 2\n"ކިކް"ގެ ދެވަނަ ބައިވެސް ޑައިރެކްޓް ކުރާނީ ސާޖިދު ނަދިއަދްވާލާ!\nއެހެން ބަޔަކު ފިލްމުގެ ޕްރޮޑަކްޝަނާ ހަވާލުވި ވާހަކަ ވަނީ ދޮގުކޮށްފައި\nކ. މާލެ 12 ޖޫން 2019 | ބުދަ 09:36 2,155\nސަލްމާން ހާން އާއި ސާޖިދް ނަދިއަދްވާލާ - އެންޑީޓީވީ\nބޮލީވުޑްގެ ސުޕާސްޓާ ސަލްމާން ހާންގެ ހެއްވާ މަޖާ ފިލްމު "ކިކް"ގެ ދެވަނަ ބައި ''ކިކް 2'' ޑައިރެކްޓް ކުރާނީ ފުރަތަމަ ފިލްމު ވެސް ޑައިރެކްޓް ކުރި ސާޖިދް ނަދިއަދްވާލާ ކަމަށް ނަދިއަދްވާލާ ގްރޭންޑްސަން ޕްރޮޑޮކްޝަނުން ބުނެފިއެވެ.\nއެ ފިލްމު ސާޖިދް ޑައިރެކްޓް ކުރާނެ ކަމަށް ބުނެފައި މި ވަނީ އެ ފިލްމު ޑައިރެކްޓް ކުރާނީ މަޝްހުރޫ އެކްޝަން ފިލްމުތައް އުފައްދާ ރޯހިތު ޝެޓީ ކަމަށް މީޑިއާތަކުގައި އަޑުތަކެއް އަރާފައިވަނިކޮށެވެ.\nއަންގާރަ ދުވަހު ނަދިއަދްވާލާ ގްރޭންޑްސަން އިން ކުރި ޓްވީޓެއްގައި ބުނީ، ''ކިކް 2'' ގެ ޑައިރެކްޝަނާ އެހެން ބަޔަކާ ހަވާލުކުރި ކަމަށް ދެކެވޭ ވާހަކަތަކަކީ ދޮގު ވާހަކަތަކެއް ކަމަށެވެ. އަދި އެ ފިލްމު ޑައިރެކްޓް ކުރާނީ އެ ޕްރޮޑަކްޝަނުން ކަމަށް ވެސް ޓްވީޓްގައި ބުނެފައި ވެއެވެ.\nފިލްމާ ބެހޭ އިތުރު މައުލޫމާތެއް ޓްވީޓްގައި ހިމާނަފައެއް ނުވެއެވެ.\n"ކިކް 2" އިއުލާން ކުރި ހިސާބުން ސާޖިދް ދަނީ ފާއިތުވި އަހަރެއްހާ ދުވަސް އެ ފިލްމުގެ ސްކްރިޕްޓް ލިޔުމުގެ މަސައްކަތް ކުރަމުންނެވެ.\n2014 ވަނަ އަހަރު ނެރުނު އެކްޝަން ކޮމިޑީ ފިލްމު "ކިކް" އަކީ 2009 ވަނަ އަހަރު ހަމަ އެ ނަމުގައި ހަދާފައިވާ ތެލަގޫ ފިލްމުގެ ކޮޕީއެކެވެ.\nހިންދީ ''ކިކް'' ވެގެން ގޮސްފައިވާނީ ގިނަ ބަޔަކަށް ކަމުދިޔަ ހިތްގައިމު ފިލްމެއްގެ ގޮތުގައެވެ. ސަލްމާން ހާން، ޖެކްލީން ފެނާންޑެޒްގެ އިތުރުުން ނަވާޒުއްދީން ސިއްދީގީ ނުބައި ރޯލުން ފެނިގެންދިޔަ އެ ފިލްމުވެގެން ގޮސްފައިވަނީ 2014 ވަނަ އަހަރު ނެރުނު ބޮލީވުޑްގެ އެންމެ ކާމިޔާބު އެއް ފިލްމެއްގެ ގޮތުގައެވެ. ވަކިން ހާއްސަކޮށް ނަވާޒުއްދީން އަދާކުރި ރޯލަށް ގިނަ ބަޔަކު ވަނީ ތައުރީފްކޮށްފައެވެ.


ނަރަކައަށް ވެއްދުނު މީހަކާ ސުވާލުކޮށް ނަރަކައަށް ވަންނަން ޖެހުނު ސަބަބު އޮޅުން ފިލުވަން ބޭނުން ހެއްޔެވެ؟\nނަރަކައަށް ވައްދަވައިފި މީހަކަށް އަލުން ދުނިޔެއަށް އައިސް އޭނާއަށް ނަރަކައަށް ވަންނަން ޖެހުނު ސަބަބު ބުނެދިނުމަކީ ކުރެވޭނެ ކަމެއް ނޫނެވެ. އެހެން ކަމުން ނަރަކައަށް ވެއްދެވުނު މީހެއްގެ ދުލުން އޭނާއަށް ނަރަކައަށް ވަންނަން ޖެހުނު ސަބަބު އަހަރެމެންނަކަށް ބުނެއެއް ނުދެވޭނެއެވެ.\nނަމަވެސް ނަކައަށް ވެއްދުވުނީ ކީއްވެގެންތޯ ކުރެވޭ ސުވާލުގެ ޖަވާބު ﷲ ތަޢާލާ ވަނީ ދެއްވަވައިފައެވެ. ކީރިތި ޤްރުއާނުގައެވެ. އެހެންކަމުން ނަރަކައަށް ވެއްދުނު މީހާއަށް ނަރަކައަށް ވަންނަން ޖެހުނު ސަބަބު މިއޮތީ ހާމައަށް ފެންނާށެވެ! ނަރަކައަށް ވެއްދުނު މީހާއާއި އިންޓަރވިޔުކޮށްލަމާ ހިނގާށެވެ!\n"ތިއަބައިމީހުން ނަރަކަޔަށް ވެއްދީ ކޮންކަމެއް ހެއްޔެވެ؟ (42)" ސުވާލު މިވަނީ ކުރެވިފައެވެ. ދެން ބަލައިލަންވީ ޖަވާބަށެވެ!\n"އެއުރެން ބުނާނެތެވެ. ނަމާދުކުރާ މީހުންގެ ތެރެއަކު ތިމަންމެން ނުވަމުއެވެ. (43) އަދި ތިމަންމެން މިސްކީނުންނަށް ކާންދީއެއް ނޫޅެމުއެވެ. (44) އަދި ބާޠިލު ވާހަކަ ދައްކާ މީހުންނާ އެކުގައި، ތިމަންމެން ބާޠިލު ވާހަކަ ދައްކައި އުޅުނީމުއެވެ. (45) އަދި ތިމަންމެން ޤިޔާމަތް ދުވަސް ދޮގުކޮށް އުޅުނީމުއެވެ. (46) ޔަޤީންކަން (އެބަހީ: މަރު) ތިމަންމެންނާ ހަމައަށް އަތުވެއްޖައުމަށް ދާނދެނެވެ." (47) (އަލްމުއްދަޘިރު: 42،43،44،45،46،47)\nމީގެ މާނައަކީ އެމީހަކު ކުރާ އިތުރު ފާފަތަކުގެ ސަބަބުން ނަރަކައަށް ވަންނަން ނުޖެހުމެއް ނޫނެވެ. އަދި ނަރަކައަށް ވަންނަން ޖެހޭނެ ހަމަ އެކަނި ސަބަބުތަކަކީ މިއީ ކަމަށް ބުނުމެއް ވެސް ނޫނެވެ. ކީރިތި ޤްރުއާނުގައި މިފަދަ އިތުރު އެތައް އާޔަތްތަކެއް ވަނީ ބަޔާންވެގެންނެވެ. ހަމައެކަނި މިއާޔަތްތކަށް ބަލައިލިނަމަވެސް ބިރުން ހީބިހި ނުނަގާ ހެއްޔެވެ؟\nޤިޔާމަތް ދުވަސް އަންނާނެ ކަމާއި ހިސާބު ބެއްލެވޭނެ ކަން ޤަބޫލުކުރާ ކަމަށް ދުލުން ބުނަމުން ޤިޔާމަތް ދުވަހަށް ތައްޔާރު ނުވުމަކީ އެކަންކަން ޤަބޫލުނުކުރުން ކަމުގައި ނުބެލެވޭނެ ހެއްޔެވެ؟\nމީގެ އިތުރުން ނިކަން ވިސްނައިލަބަލާށެވެ! މިސްކީނުންނަށް ކާންދެވޭ ހެއްޔެވެ؟ އެހީތެރިވެދެވޭ ހެއްޔެވެ؟ ބާޠިލު ވާހަކަތައް ދައްކާ މީހުންނާއިއެކު އުޅެ ބާޠިލު ވާހަކަތައް ނުދައްކަމު ހެއްޔެވެ؟\nމި ހާމަކުރީ ހަމައެކަނި މިއާޔަތްތަކެވެ. އެންމެ ބޮޑު ބޭނުމަކީ ގިނަ ބައަކު އެންމެ ބޮޑަށް އިހްމާލުވަމުންދާ ނަމާދާއިމެދު ހޭލުންތެރި ކުރުވުމެވެ. ނަމާދު ވަގުތުން ވަގުތުން އަދާކުރުމުގެ މުހިންމުކަން ބަޔާންކުރުމެވެ. ނަމާދު އަޅައިގެން ނަރަކައިން ސަލާމަތް ނުވެވޭނެކަން ހާމަކުރުމެވެ. މަރުގެ މަލާއިކަތާ ފުރާނަ ހިއްޕަވަން ވަޑައިގަންނަވަންދެން ޣާފިލުކަންމަތީގައި ތިބެގެން ނަރަކައިން ސަލާމަތް ވެވެން އެބަ އޮތް ހެއްޔެވެ؟\nމީސްތަކުންނޭވެ! ކީރިތި ޤްރުއާނުގައި މިފަދަ އާޔަތްތައް ބަޔާންވެގެންވަނީ އެ ޢާޔަތްތަކާއިމެދު ވިސްނައި ފިކުރުކުރުމަށެވެ. ނަރަކައިން ސަލާމަތްވުމަށް ގަދައަޅައި މަސައްކަތްކުރުމަށް މަގު ދައްކަވައިދެއްވެވުމަށެވެ. ވީމާ ޤިޔާމަތް ދުވަހު ތިމާއަށް ކަންކަން ނުއެނގުނީ ކަމަށް ބުނުމުގެ އެއްވެސް ފުރުޞަތެއް ނުއޮންނާނެއެވެ.\nއަންނަނިވި އާޔަތްތަކަށްވެސް ވިސްނައިލާށެވެ! "ހަމަހިލާ އެހެންނަކުން ނުވާނެއެވެ. ހަމަކަށަވަރުން، އެ ޤްރުއާނަކީ ހަނދާންކޮށްދިނުމެކެވެ. (54) ފަހެ، ބޭނުން މީހަކު އެ ޤްރުއާން ހަނދުމަކުރާހުށިކަމެވެ! (55) އަދި ﷲ އިރާދަކުރެއްވިއްޔާ މެނުވީ، އެއުރެންނަކަށް ހަނދާނެއް ނުކުރެވޭނެތެވެ. އެކަލާނގެއީ (މީސްތަކުން އެކަލާނގެއަށް ބިރުވެތިވެ) ތަޤްވާވެރިވުން ޙައްޤު ވެގެންވާ، އަދި (ކިޔަމަންގަތް އަޅުންނަށް) ފާފަތައް ފުއްސެވުމުގެ ވެރިރަސްކަލާނގެއެވެ. (56) (އަލްމުއްދަޘިރް: 54،55،56)


Israel ah midhandivalhugai America in hathiyaaru vikkanee\nއެމެރިކާގެ ރައީސް ޖޯ ބައިޑަން (ކ) އަދި އިޒްރޭލުގެ ބޮޑުވަޒީރު ބެންޖަމިން ނަތަންޔާހޫ -- ދެގައުމުގެ ދެމެދުގައި އެއްބަސްވުމެއްގައި ސޮއިކުރައްވަނީ\nފަލަސްތީންގެ ބިންތަކަށް އަރައިގަނެ ނަސްލު ނައްތާލަން އިޒްރޭލުން ހިންގަމުން ގެންދާ ލާއިންސާނީ ޖަރީމާތަކަށް ތާއީދުކުރަމުން 735 މިލިއަން ޑޮލަރުގެ ހަތިޔާރު ޝިޕްމަންޓެއް އެގައުމަށް ވިއްކަން ޖޯ ބައިޑަންގެ ސަރުކާރުން ނިންމައި ގާނޫނު ހަދާ މަޖިލީހަށް އެކަން އަންގައިފި އެވެ. ދެން އޮންނާނީ މެމްބަރުންނަށް ފެންނަ ގޮތެއް ނިންމައި ރުހުންދިނުމެވެ.\nޑިމޮކްރެޓިކް ޕާޓީގެ ބައެއް މެމްބަރުން މިކަމާ ކުސްތަޅާލި ނަމަވެސް ގާނޫނު ހަދާ މަޖިލީހުގައި ކުރަން ލަޒިމްކުރާ ކަމެއް ނިންމައި އިޒްރޭލަށް އެންމެ ޒަމާނީ ހަތިޔާރު ޝިޕްމަންޓެއް އެމެރިކާއިން ފޮނުވާނެ އެވެ.\nއިޒްރޭލަކީ އެމެރިކާއިން އާދަކޮށް ހަތިޔާރު ގަންނަ ގައުމެކެވެ. އިޒްރޭލުގެ އަސްކަރިއްޔާ ވަރުގަދަކޮށް ހަތިޔާރު ހޯދުމަށްޓަކައި އެމެރިކާއިން ހިލޭއެހީގެ ގޮތުގައި އިޒްރޭލަށް ކޮންމެ އަހަރަކު ބިޔަ އަދަދުތަކުން ފައިސާދެ އެވެ. އެމެރިކާއިން އިޒްރޭލަށް ދޭ އާންމު އެހީން ވެސް ހަތިޔާރު ހޯދުން ނޫން ކަމެއް ގިނަފަހަރު އިޒްރޭލުން ނުކުރެ އެވެ.\nފަލަސްތީންގެ އަވަށްތަކުގައި ޚާއްސަކޮށް ޣައްޒާގައި އިޒްރޭލުން މިހާރު ހިންގަމުން ގެންދާ ޖަރީމާތަކުގައި ކުޑަކުދިންނާއި އަންހެނުން މަރުވާ އަދަދު ހިފެހެއްޓުމެއް ނެތި އިތުރުވަމުން އަންނައިރު އެެމެރިކާ ފަދަ ޑިމޮކްރެޓިކް ހަމަތަކަށް ލޯބިކުރާ ކަމަށް ބުނާ ގައުމަކުން އިޒްރޭލަށް ހަތިޔާރު ވިއްކަން ނިންމި މިންމުމަކީ މިޖަރީމާގައި ބައިވެރިވުމެވެ.\nއިޒްރޭލަށް ހަތިޔާރު ވިއްކަން ނިންމާފައި ވަނީ ފަލަސްތީންގައި ހަމަލާތައް ފެށުމުގެ ކުރިން މެއި5ގައި ކަމަށް ބުނެވުނު ނަމަވެސް މިދަނޑިވަޅުގައި ހަތިޔާރު ޝިޕްމަންޓް ފޮނުވުން ރަނގަޅު ނޫން ކަމަށް ގާނޫނު ހަދާ މަޖިލީހުގެ ބައެއް މެމްބަރުން ބުނެ އެވެ. އެހެން ނަމަވެސް، އެމެރިކާ ސަރުކާރުން މަދު މެމްބަރެއްގެ ފިކުރަން އަޅައެއް ނުލާނެ އެވެ.\nޑިމޮކްރެޓިކް ޕާޓީން މިކަމާ ދެކޮޅު ހައްދަވާ މަދު މެމްބަރުންގެ ތެރޭގައި މިނެސޯޓާ ދާއިރާގެ މެމްބަރު އިލްހާން އުމަރު ހިމެނިވަޑައިގަންނަވަ އެވެ.\nއޭނާ ޓްވީޓާގައި ވިދާޅުވަނީ މިދަނޑިވަޅުގައި ހަތިޔާރު ޝިޕްމަންޓަށް ރުހުންދިނުން ރަނގަޅު ނޫން ކަމަށާއި އެހެން ނޫންނަމަ އެމެރިކާއަށް ވެސް މިއަނިޔާވެރިކަމުގައި ބައިވެރިވެވުނީ ކަމަށެވެ. އިލްހާން އުމަރަކީ ސޯމާލިއާ ދަރިކޮޅަށް ނިސްބަތްވާ މުސްލިމް އަންހެނެކެވެ.\nއިޒްރޭލުގެ އަސްކަރިއްޔާއިން އެއްގަމާއި ކަނޑުން އަދި ވައިން ޣައްޒާއަށް ދެމުން ގެންދާ ހަމަލާތަކުގައި 212 އަށް ވުރެ ގިނަ މީހުން މަރުވެފައިވާ ކަމަށް ފަލަސްތީންގެ ހެލްތު މިނިސްޓްރީން ބުނެ އެވެ. އޭގެ ތެރޭގައި ތެރޭގައި 61 ކުދިންނާއި 35 އަންހެނުން އަދި ދޮށީއުމުރުގެ 16 މީހުން ހިމެނެ އެވެ. މިނިސްޓްރީން ބުނީ އެކިވަރުގެ އަނިޔާ ލިބިގެން ރިޕޯޓްކުރި އަދަދު 1400 އަށް އަރާ ކަމަށެވެ.\nއެމެރިކާ ފަލަސްތީން އިޒްރޭލް + މެދު އިރުމަތި ގާޒާ ބެންޖަމިން ނަތަންޔާހޫ


United suppportrun muzahara koh match ah huras alhaifi\nޔުނައިޓެޑުގެ ސަޕޯޓަރުން އޯލްޑް ޓްރެފަޑުގައި\nޔުނައިޓެޑު ސަޕޯޓަރުން މުޒާހަރާކޮށް މެޗަށް ހުރަސް އަޅައިފި\n02 މޭ 2021 - 22:21:48\nމެންޗެސްޓަރ ޔުނައިޓެޑްގެ ވެރިންނާ ދެކޮޅަށް އެ ކްލަބްގެ ސަޕޯޓަރުން މުޒާހަރާކޮށް، އާދިއްތަ ދުވަހު ކުޅެން އޮތް މެޗަށް ހުރަސް އަޅައިފިއެވެ. އާދިއްތަ ދުވަހު އޯލްޑް ޓްރެފަޑުގައި ކުޅެން އޮތީ ޔުނައިޓެޑާ ލިވަޕޫލް ކުޅޭ ލީގު މެޗެވެ.\nއާދިއްތަ ދުވަހުގެ މެޗު ފަށަން ކަނޑައަޅާފައި އޮތް ވަގުތަށްވުރެ އެތައް އިރެއް ކުރިން ޔުނައިޓެޑުގެ ސަޕޯޓަރުން އައީ ދަނޑުގައި އެ ކްލަބުގެ ވެރިންނާ ދެކޮޅަށް މުޒާހަރާ ކުރަމުންނެވެ. އެންމެ ފަހުން މުޒާހަރާ ކޮންޓްރޯލުން ނައްޓައި ސަޕޯޓަރުން ދަނޑަށް އަރައި މެޗު ފެށޭ ގޮތް ނުވީއެވެ. ޔުނައިޓެޑުން އާދިއްތަ ދުވަހުގެ ރޭ ނެރުނު ބަޔާނެއްގައި ބުނެފައިވަނީ ރައްކާތެރިކަމުގެ ފިޔަވަޅެއްގެ ގޮތުން މެޗު ފަސްކޮށްފައިވާ ކަމަށާއި ދެން މެޗު ކުޅޭނެ ދުވަހެއް ފަހުން ކަނޑައަޅާނެ ކަމަށެވެ.\nއާދިއްތަ ދުވަހުގެ ރޭ ކުޅެން އޮތް ލިވަޕޫލް- ޔުނައިޓެޑު މެޗުން ޔުނައިޓެޑު ބަލިވިނަމަ ކުޅި ބަލަން ތިބި މެންޗެސްޓަރ ސިޓީއަށް ލީގު ލިބޭނެއެވެ. އެހެންނަމަވެސް ލީގު ކަށަވަރުވާނެ މެޗު އަނެއްކާވެސް މި ފަސްވީއެވެ.\nމެންޗެސްޓަރ ޔުނައިޓެޑުގެ ސަޕޯޓަރުން އެ ކްލަބުގެ ވެރިންނާ ދެކޮޅަށް މުޒާހަރާ ކުރަމުން އައީ ޔޫރަޕުގެ ބޮޑެތި ކްލަބުތަކުން އެކުވެގެން މި ފަހަކުން ފަށަން މަސައްކަތް ކުރި ސުޕަރ ލީގު ކަންތަކާ ގުޅިގެންނެވެ. އެހެންނަމަވެސް ޔުނައިޓެޑުންވަނީ ސުޕަރ ލިގުން ވަކިވެފައެވެ.


India In Anekkaa Ves Covid Ge Nurakkaatheri Variant Eh Fenijje - Vaguthu\nއިންޑިއާ އިން އަނެއްކާ ވެސް ކޮވިޑް-19 ގެ ނުރައްކާތެރި ވޭރިއަންޓެއް ފެނިއްޖެއެވެ.\nއެ ގައުމުން ކޮވިޑް ގެ އާ ވޭރިއެންޓެއް ފެނިފައި މިވަނީ ބްރެޒިލް އާއި ޔޫކޭ އިން އައި ބައެއްގެ ފަރާތުންނެވެ. މިއީ B.11.28.2 ގެ ނަމުން ނަންދީފައިވާ ވޭރިއަންޓެކެވެ. މި ވޭރިއަންޓަކީ ކުރިން ފެނިފައިވާ ވޭރިއެންޓުތަކަށް ވުރެ ނުރައްކާތެރި ވޭރިއެންޓެއް ކަމަށް ސިއްހީ މާހިރުން ލަފާދެއެވެ.\nއިންޑިއާގެ ނެޝެނަލް އިންސްޓިޓިއުޓް އޮފް ވައިރޮލޮޖީ އިން ބުނާ ގޮތުގައި އެ ގައުމަށް ދަތުރުކުރި ފަރާތްތަކުގެ ހަށިގަނޑުން ފެނުނު ކޮވިޑުގެ އާ ވައްތަރުގެ ސަބަބުން ބޭރަށް ހިނގުން އިތުރުވެފައި މީހާ ވަރުބަލިކޮށްލާނެ ކަމަށެވެ.\nއަލަށް އިންޑިއާ އިން ފެނުނު ކޮވިޑްގެ އާ ވައްތަރު ނުރައްކާވާ ސަބަބުތަކުގެ ތެރޭގައި އެ ވައްތަރު ޖެހޭ ފަރާތްތަކުގެ ބަރުދަން ލުއިވުމާއި ފުއްޕާމޭ ބަލިކަށިވުން ހިމެނެއެވެ.\nފަހުގެ ރިޕޯޓުތައް ބުނާގޮތުން އިންޑިއާ އިން އަލަށް ފެނުނު ވައިރަހަކީ އެ ގައުމުގައި ކޮވިޑްގެ ދެވަނަ ރާޅުގައި ފެތުރިފައިވާ ވައްތަރާ އެއް ވައްތަރުގެ ވައިރަހެކެވެ. ނަމަވެސް އަލަށް ފެނުނު ވައިރަހުން އިންސާނާގެ ހަށިގަނޑަށް ލިބޭ ގެއްލުން އިތުރު ވެފައި ނުރައްކާތެރި ކަމަށް ވެއެވެ.\nއިންޑިއާ އަށް އަރާފައިވާ ކޮވިޑްގެ ދެ ވަނަ ރާޅުގައި އެތައް ހާސް ބަޔަކު ވަނީ މަރުވެފައެވެ. އެ ގައުމަށް ދިމާވެފައިވާ އެންމެ ބޮޑު އެއް މައްސަލަ އަކީ އޮކްސިޖަނާއި ވެންޓިލޭޓަރު ނުލިބުމުގެ މައްސަލައެވެ. އަދި ފާއިތުވި މަސްތަކުގައި އޮންސިޖަން ނުލިބިގެން އެތައް ހާސް ބަޔަކު ވަނީ މަރުވެފައެވެ.\nދެން ތި އެ އްޗެ ރާ އްޖޭގަ މިހާރު އޮންނާނީ. އެތެރެކޮ އްފަ.. ހުރިހާ ދެރަޔަކާ ބިރެ އް ދިވެހިންނަ..ގޭބަންދުގަ ދެ އަހަރުވީ....ބަލިމަޑުކަމުގަ ކުރި އެރުމެ ސަރުކާރަށްނުހޯދި ރަ އްޔިތުމީހާ ކު އްވެރިވެ ނިކަމެތިވީ...ދަރިންގެ ކިޔެވުން ހަލާކުވެ ވިޔަފާރިތަ އް ހު އްޓި ވަޒީފާގެ އްލި....އިންޑިޔާ ވޭރިޔަންޓް ކުރިޔަށް ބާރަށް ކުރިޔަށް...\nޖޫން 8, 2021 20:50\nވަރަށް އަވަހަށް އިންޑިއާމީހުން ގެނެސް ކަރަންޓީން ކުރަންފަށާ ލަސްނު ކުރޭ އަވަސް ކުރޭ !!؟؟!!؟؟!!؟؟!!؟؟!!؟؟!!؟؟!!؟؟!!؟؟


India in jahvugai loleh – oabitakah nufoari\nއިންޑިއާއިން ޖައްވުގައި ލޮލެއް – އޯބިޓަށް ނުފޯރި\nޖީއެސްއެލްވި މާކް2ރޮކެޓް ލޯންޗްޕެޑްގައި ސެޓެލައިޓް ޖައްވަން އުފުލަން ތައްޔާރުކޮށްފައި\nއިންޑިއަން ސްޕޭސް ރިސާޗް އޮގަނައިޒޭޝަން (އިސްރޯ) ޖައްވަށް ސެޓެލައިޓެއް ފޮނުވަން މިއަދު ކުރި މަސައްކަތް ފޭލިވެއްޖެ އެވެ. އިސްރޯ އިން ވިސްނާފައި އޮތީ ވަކި ލޯންޗާއެއްގައި ސެޓެލައިޓް ބިމުން އުފުލައި ހަވަޔަށް ދޫކޮށްލާ ގޮތަށެވެ.\nއިންޑިއާގެ ސައިންސްވެރިން މިސެޓެލައިޓް – ޖީއެސްއެލްވީ-އެފް10 އިންޖިނިއާކޮށްފައި ވަނީ ސެޓެލައިޓް އޮންނަންވާ ދާއިމީ އޯބިޓް އަމިއްލައަށް ދެނެގަނެ ދަތުރުކޮށް ގޮސް އެތަނުގައި ދެމިއޮންނަ ގޮތަށެވެ. އެހެން ނަމަވެސް ސައިންސްވެރިން އުންމީދުކުރި ގޮތަށް ސެޓެލައިޓާ ގުޅުން ހުރި ނިޒާމްތައް މަސައްކަތެއް ނުކުރި އެވެ.\nޖީއެސްއެލްވީ-އެފް10 ލޯންޗްކުރުމަށް ފަހު ހިނގައިދިޔަ މަރުހަލާތައް ތިންވަނަ ސްޓޭޖާ ހަމައަށް ދިޔައީ ރާވާފައި އޮތް ގޮތަށެވެ. އެހިސާބުން ދިމާވި ޓެކްނިކަލް މައްސަލަކާ ހެދި މިޝަން ފޭލިވި ކަމަށް ކޮންޓްރޯލް ރޫމުން އެނައުންސްކުރި އެވެ. މިކަމާ ގުޅުން ހުރި މާބޮޑު ތަފުސީލެއް އަދި ނުދެ އެވެ.\nއިންޑިއާއަކީ ޖައްވަށް ސެޓެލައިޓް ފޮނުވަން އާގައުމެއް ނޫނެވެ. އިންޑިއާ ނޫން ގައުމުތަކަށް ވެސް އިސްރޯއިން ވަނީ ސެޓެލައިޓް ފޮނުފައިދީފަ އެވެ. މިއަހަރު ކުރީކޮޅު ބްރެޒިލްއަށް ވެސް ސެޓެލައިޓް ފޮނުވައިދީފައިވެ އެވެ. މިއީ 2017 އަށް ފަހު އިސްރޯ އަތުން ދޫވި ފުރަތަމަ ސެޓެލައިޓެވެ. އިސްރޯއިން ވަނީ ޖެހިޖެހިގެން 14 ސެޓެލައިޓް ކާމިޔާބުކަމައެކު ޖައްވަށް އުފުލާފަ އެވެ.\nއިންޑިއާއިން ޖައްވުގައި ބާއްވަން މަސައްކަތްކުރި ޖީއެސްއެލްވީ-އެފް10 އާމެދު ބުނެވުނީ އެއީ ތޫނު ލޮލަކަށް ވާނެ ކަމަށެވެ. އިންޑިއާ ނޫސްތަކުން ބުނެފައި އޮތީ ސެޓެލައިޓްގެ ބޭނުމަކީ އިންޑިއާ ސަރަހައްދު، ޚާއްސަކޮށް ސަރަހައްދީ ރޮނގު – ވަގުތުން ވަގުތަށް ބެލެހެއްޓުން ކަމަށެވެ.\nއިންޑިއާއާ ޗައިނާ ގުޅޭ ސަރަހައްދާއި ހިމާލިޔާ ވަށައިގެން އިންޑިއާއަށް އޮތް ފަޅި އަދި ޖައްމޫ-ކަޝްމީރަކީ ވެސް ދޭތެރެ ދޭތެރެއިން އުތުރިއަރާ ތަންތަނެވެ. މިސަރަހައްދުތަކުގައި ވާނުވާ ބަލައި ފޮޓޯނަގައި ވީޑިއޯކުރުމަށް އިންޑިއާއިން އޮތީ ވިސްނާފަ އެވެ.\nއިންޑިއާގެ ޖައްވީ އިދާރާ، އިންޑިއަން ސްޕޭސް ރިސާޗް އޮގަނައިޒޭޝަން (އިސްރޯ) އިން މިސެޓެލައިޓް ބޭއްވުމަށް ކަނޑައަޅާފައި ވަނީ 36،000 ކިލޯމީޓަރު އުހުގައި، ތާއަބަދު އިންޑިއާއަށް ބަލަހައްޓައިގެން އޮންނަ އޯބިޓެއްގަ އެވެ.\nއިންޑިއާ މޫސުން ބައިނަލްއަގުވާމީ ޖައްވީ ސްޓޭޝަން\nއިންޑިއާއިން ޖައްވުގައި ލޮލެއް


މާލެ ހަލާކުކޮށްލުމުގެ މޭސްތިރިއަކީ “ހޮޅި” މުއިއްޒު: ނަޝީދު – Dhen.mv\nމާލެ ހަލާކުކޮށްލުމުގެ މޭސްތިރިއަކީ "ހޮޅި" މުއިއްޒު: ނަޝީދު\nދެން އެމްވީ February 21, 2020 - 11:41 pm\nމާލެ ހަލާކުކޮށްލުމުގެ މޭސްތިރިއަކީ ކުރީގެ ހައުސިން މިނިސްޓަރު ޑރ. މުހައްމަދު މުއިއްޒު ކަމަށް އެމްޑީޕީގެ ރައީސް މުހައްމަދު ނަޝީދު ވިދާޅުވެއްޖެއެވެ.\nނަޝީދު މިހެން ވިދާޅުވީ، ލޯކަލް ކައުންސިލް އިންތިހާބުގެ އެމްޑީޕީގެ ކެމްޕެއިން "ރަށްވެހި ފަތިސް" ރަސްމީކޮށް ލޯންޗު ކުރުމަށް ކާނިވާ ސަރަހައްދުގައި މިރޭ ބޭއްވި ޖަލްސާގައި ވާހަކަދައްކަވަމުންނެވެ.\nކައުންސިލް އިންތިހާބުގައި ޕީޕީއެމް ޓިކެޓުގައި މާލޭގެ މޭޔަރު ކަމަށް ވާދަކުރައްވާ މުއިއްޒު އަށް ނަޝީދު ވަނީ ވަރަށް ބޮޑަށް ފާޑުވިދާޅުވެފައެވެ. ނަޝީދު ވިދާޅުވީ މާލެ ހަލާކުކޮށްލުމުގައި އެންމެ އިސްކޮށް ހުރީ މުއިއްޒު ކަމަށާއި މިނިސްޓަރު ކަމުގައި ހުންނަވައިގެން މުއިއްޒު މާލެ އަށް ކުރި ހުރިހާ ކަމެއް ހަނދާން ނުނެތޭނެ ކަމަށެވެ.\n"ކުޑަ ވެސް ލަދެއް ހަޔާތެއް ހުރި ނަމަ މާލޭ ރައްޔިތުންގެ ކުރިމައްޗަކަށް ނުނިކުންނާނެ. ފަސް އަހަރު ވަންދެން ސިޓީ ކައުންސިލްގެ ހުރިހާ ބާރެއް ނަގާފައި އޭނާގެ ދެފައި ކޭޓަށް މަހާލައިގެން އިންނަވައިގެން ހުންވައިގެން އިންނަވާފާ ދެން މިއަދު ނިކުމެ މާލެ ރައްޔިތުން ކައިރީ މިބުނަނީ އަޅުގަނޑެވެސް މިއީ މިތަނު މީހެކޭ. އޭނާ އެ ބުންނަ އުޅެނީ ތިމަންނާއަށް ވޯޓެއް ދޭށޭ. ނޫން! މާލޭ މީހުނެއް ނުދޭނެ. މާލޭ މީހުން އޭނާ އަށް ވޯޓެއް ނުދޭނެ. މާލޭ ހަލާކުކޮށްލުމުގެ މޭސްތިރިއަކީ މި ދަންނަވާ ހޮޅި މުއިއްޒު." ނަޝީދު ވިދާޅުވިއެވެ.\nޕީޕީއެމް ސަރުކާރުން އެޅި ބްރިޖު "އޯކޭ" ކަމަށާއި ނަމަވެސް މުއިއްޒުގެ އައުވާނުންނަށް 7،000 ފްލެޓު ބަހާލިގޮތް "އޯކޭ" ނޫން ކަމަށްވެސް ނަޝީދު ވިދާޅުވިއެވެ.\n"އަޅުގަނޑުމެން ނުބުނަމޭ ބުރިޖު އޯކޭއެއް ނޫނެކޭ. އަޅުގަނޑުމެން މިބުނަނީ ވައްކަން އޯކޭއެއް ނޫނޭ. މުއިއްޒުއޭ ގޯތި ދިނުމުގެ ލިސްޓު ދެފައި ކޭޓަށް ލީގޮތް އޯކޭއެއް ނޫނޭ. މުއިއްޒުގެ އައުވާރުންނަށް 7000 ފްލެޓް ބަހާލިގޮތް އޯކޭއެއް ނޫނޭ." ނަޝީދު ވިދާޅުވިއެވެ.\nރައީސް މާދަމާ ހޯރަފުއްޓަށް ވަޑައިގަންނަވަނީ\nއާބާދީގެ ކުޑަބޮޑުމިނެއް ނުބަލާ ސިއްހީ ހިދުމަތްތައް ފޯރުކޮށްދޭނަން : ނަސީމް


Breaking: Raees avahaara kollan genai meehage bandhu ithurukohfi\nރައީސް އަވަހާރަކޮށްލަން ގެނައި މީހާގެ ބަންދު އިތުރުކޮށްފި\nބ. ހިބަޅިދޫން ފެނުނު ހަތިޔާރުތަކުގެ ތެރެއިން ބައެއް ހަތިޔާރު ސިފައިން އަތުރަނީ: މީގެ ތެރޭގައި ސްނައިޕާ ރައިފަލެއްގެ ސާމާނާއި ވަޒަންނާއި ސްކޯޕް މައުންޓް ވެސް އޮތް -- ފޮޓޯ: އަވަސް\nސްނައިޕާ ރައިފަލް ބޭނުންކޮށް ރައީސް އަބްދުﷲ ޔާމީން އަވަހާރަކޮށްލަން ރާއްޖެ ގެނައި އަމާޒަށް ބަޑިހާ މީހާ ގެ ބަންދުގެ މުއްދަތު އިތުރުކޮށްފި އެވެ.\nސްރީލަންކާގެ އެމީހާ މާލެއިން ހައްޔަރުކޮށްފައި ވަނީ މިދިއަ މަހުގެ 24 ވަނަ ދުވަހު އެވެ. އަވަސް އަށް ކަށަވަރުވެފައިވާ ގޮތުގައި އެ ދުވަހަކީ ބަޑި ޖަހައިގެން ރައީސް ޔާމީން އަވަހާރަކޮށްލަން ރާވާފައިވާ އޮތް ދުވަހެވެ. މީގެ އިތުރުން އެ ދުވަހަކީ ކުރީގެ ނައިބު ރައީސް އަހުމަދު އަދީބު ޗައިނާ ދަތުރުފުޅަށްފަހު ރާއްޖެ ވަޑައިގަތުމުން ހައްޔަރު ކުރި ދުވަހެވެ. -- އެމީހާ އަށް ކިޔަނީ ލަހިރޫ މަދޫޝަންކާ ކަމަށް ވެއެވެ. އަދި އޭނާ ރާއްޖެ އެތެރެވެފައި ވަނީ ހިކި މަހުގެ ވިޔަފާރީގައި ކަމަށް ވެސް ލަންކާގެ ބައެއް ނޫސްތައް ބުނެ އެވެ --\n"ފިނިފެންމާ" ލޯންޗުގައި ސެޕްޓެމްބަރު 28 ވަނަ ދުވަހު ރައީސް އަވަހާރަކޮށްލަން ބޮމުގެ ހަމަލާއެއް ދިނުމުގެ ތުހުމުގައި ހައްޔަރުކޮށްފައިވާ ކުރީގެ ނައިބު ރައީސްގެ މައްޗަށް ތަހުގީގުތައް ކުރިޔަށްދާއިރު ރައީސް އަވަހާރަކޮށްލަން ދެވަނަ ހަމަލާއެއް ދިނުމަށް ގެނައި ސްނައިޕާ ޝޫޓަރަށް ފައިސާ ހަރަދުކޮށްފައި ވަނީ ވެސް އަދީބު ކަމަށް ވަނީ ތުހުމަތު ކުރެވިފައެވެ.\nފުލުހުން އިއްޔެ ބުނެފައި ވަނީ އެމީހާ ބަންދުގައި ބަހައްޓައިގެން ތަހުގީގު ކުރިޔަށްދާ ކަމަށާއި އެމީހާ ހައްޔަރުކޮށްފައިވަނީ ހަތިޔާރުގެ ބޭނުންކޮށްގެން ރައީސް ޔާމީން އަވަހާރަކޮށްލަން އުޅުމުގެ ތުހުމަތުގައި ކަމަށެވެ. އަދި ބުނެފައި ވަނީ މިހާތަނަށް ލިބުނު މައުލޫމާތަށް ބަލާއިރު އެ މީހާ ރާއްޖެ ގެނެސްފައިވަނީ ދިވެހިންގެ ބަޔަކު ފައިސާދީގެންކަން ކަމަށާއި އެމީހާއި ހަލުކޮށްފައިވަނީ ހަތިޔާރު ބޭނުން ކޮށްގެން ރައީސް ޔާމީން އަވަހާރަކޮށްލުމުގެ މަސައްކަތްކަން ވެސް ތަހުގީގަށް ވަނީ ކަށަވަރުވެފައިވާ ކަމަށެވެ.\nއަމާޒަށް ބަޑި ޖަހާ މީހާ ހައްޔަރުކޮށް މައްސަލަ ބަލަމުން އަންނަ އިރު ބ. ހިބަޅިދޫ ކައިރިން ކަނޑުއަޑިއަށް ފައްތާފައި ހުރި ހަތިޔާރުތަކުގެ ތެރޭގައި ސްނައިޕާ ރައިފަލްގެ ސްކޯޕް މައުންޓާއި އޭގެ ވަޒަނާއި ބައެއް އިނިޝިއޭޓް ކުރަން ބޭނުން ކުރާ އެހެން އާލާތްތައް ވެސް ހިމެނެ އެވެ.\nސަރުކާރުން ބުނެފައި ވަނީ ރައީސް ޔާމީން އަވަހާރަކޮށްލަން 40 ދުވަހުގެ ތެރޭ ތިން ހަމަލައެއް ރޭވި ކަމާށެވެ. ފުރަތަމަ ހަމަލަައަކީ 28 ސެޕްޓެމްބަރުގައި "ފިނިފެންމާ" ގައި ދިން ބޮމުގެ ހަމަލާ އެވެ. އެ ހަމަލާގައި ހަނި ގޮތަކަށް ރައީސް ޔާމީން ސަލާމަތްވެ ވަޑައިގެންނެވި އިރު، އެމަނިކުފާނުގެ އަނބިކަނބަލުންނަށް ބޮޑެތި އަނިޔާތައް ލިބި ފަރުވާ ހޯއްދެވުމަށްފަހު ހޯސްޕިޓަލުން ދޫކޮށްލެއްވީ މަހެއްހާ ދުވަސް ފަހުނެވެ. ދެވަނަ ހަމަލާ ދޭން ރޭވީ އޮކްޓޫބަރު 24 ވަނަ ދުވަހަށެވެ. އެއީ ކޮންޓްރެކްޓެއް ހަދައިގެން ލަންކާއިން ގެނައި މީހާ އެވެ. ތިން ވަނަ ހަމަލާ ދޭން އުޅުީ މުލީއާގޭ ކައިރިން ރައީސް އާންމު ގޮތެއްގައި ދަތުރު ކުރައްވާ މަގުމަތިން ކާރުކޮޅާ އެންމެ ކައިރިވާނެ ދިމާއިން ބޮމެއް ގޮއްވާލައިގެނެވެ. އެ ސްޓިކް ޑައިނަމައިޓްގެ މައުލޫމާތު އެއް ދުވަސް ކުރިން އިންޓެލިޖެންސަށްލިބި ނޮވެމްބަރު2ވަނަ ދުވަހު ސިފައިން ވަނީ އެ ބޮން ޑިފިއުސްކޮށް ގިރިފުށީގައި ނައްތާލާފަ އެވެ.\nރައީސް އަބްދުﷲ ޔާމީން ރައީސް އަބްދުﷲ ޔާމީނަށް ދިން ހަމަލާ\nފިނިފެންމާ ގޮއްވާލަން އުޅުނު މީހުން ދޫކޮށްލާފައިވާ ކަމުގެ ކަންބޮޑުވުން\nރައީސް އަވަހާރަކޮށްލަން ރޭވީ "ޗައިނާ ކާޑް"ގެ ޑީލް ތެރެއިން!\n"ރައީސް އަވަހާރަކޮށްލަން އުޅުނު މީހުނަށް އެންމެ ބޮޑު އަދަބު ތަންފީޒުކުރާނަން"\nރައީސަށް އަމާޒު ކުރާ ހަމަލަތައް އަދިވެސް ހުރެދާނެ: އުމަރު


02 ޖެނުއަރީ 2022\nމަޤާމު: ޑިރެކްޓަރ ޖެނަރަލް\nމަސައްކަތް ކުރަންޖެހޭ ތަން: ހިއުމަން ރައިޓްސް ކޮމިޝަން އޮފް ދަ މޯލްޑިވްސް / ކ.މާލެ\n- މުސާރަ: މަހަކު -/15,650 ރުފިޔާ\n2. ވޭތުވެދިޔަ5(ފަހެއް) އަހަރު ދުވަހުގެ ތެރޭގައި އެއްވެސް ބާވަތެއްގެ ކުށެއް ޝަރީޢަތަށް ސާބިތުވެފައިވާ މީހަކަށް ނުވުން.\n3. ސިޔާސީ އެއްވެސް ޕާޓީއެއްގެ މެންބަރެއް ކަމުގައި ނުވުން.\n4. ޝަރުޢީ ކޯޓެއްގައި ދަރަންޏެއް ސާބިތުވެ އެ ދަރަނި ޚާލާޞްކޮށްފައި ނުވާ މީހަކަށް ނުވުން.\n5. އެއްވެސް ބާވަތެއްގެ ވިޔަފާރިއެއް ކުރާ ފަރާތަކަށް ނުވުން.\n6. އަމިއްލަ ޖަމުއިއްޔާ އަދި ޖަމާއަތެއްގެ ބައިވެރިއެއް ކަމުގައި ނުވުން.\nވިސްލްބްލޯވަރ ޕްރޮޓެކްޝަން ޔުނިޓުގެ މަސައްކަތްތަކާ ގުޅެގޮތުން ރައްޔިތުންގެ މަޖިލީހުގެ ކަމާބެހޭ ކޮމިޓީއަށް ޖަވާބުދާރީވުން.\nސުންގަޑި: 2022 ޖަނަވަރީ 10 ވަނަ ދުވަހުގެ މެންދުރު 12:00 ގެ ކުރިން


UK Gina Hisaab Thakugai Omicron Fethuren Fashaifi - Vaguthu\nތައިލެންޑްއިން ކޮވިޑް-19ގެ އާ ވައްތަރު ކަމަށްވާ "އޮމިކްރޮން"ފެނިފައިވާކަމަށް އެ ގައުމުގެ މިނިސްޓްރީ އޮފް ޕަބްލިކް ހެލްތުން ހާމަކޮށްފި\nBREAKING: Thailand In Covid Ge Aa Vahtharu Fenijjehttps://t.co/Q9rC7G3BbG\nއާ ވޭރިންޓްއާއެކު އެޗްއީއޯސީއަށް އިތުރު ވޮލިއުންޓިއަރުން ހޯދަނީ.\nAa Variant Aia Eku HEOC Ah Ithuru Volunteer In Hoadhanee https://t.co/xTonu9n8I1\nއިނގިރޭސިވިލާތުގެ ގިނަ ސަރަހައްދުތަކެއްގައި އޮމިކްރޮން ފެތުރެން ފަށައިފި ކަމަށް އެގައުމުގެ ސަރުކާރުން ބުނެފިއެވެ.\nއިނގިރޭސިވިލާތުގެ ހެލްތު ސެކްރެޓަރީ ސާޖިދު ޖާވިދު މިރޭ ވިދާޅުވީ މިއަދު އިނގިރޭސިވިލާތުން އިތުރު 71 މީހަކު އޮމިކްރޮން އަށް ފައްސިވި ކަމަށެވެ. މިހާތަނަށް އިނގިރޭސިވިލާތުން އޮމިކްރޮން އަށް ފައްސިވި މީހުންގެ އަދަދު ވަނީ 336 އަށް އަރާފައެވެ.\nގާނޫނު ހަދާ މަޖިލީހުގައި ވާހަކަ ދައްކަވަމުން ހެލްތު ސެކްރެޓަރީ ޖާވިދު ވިދާޅުވީ މިހާރު އޮމިކްރޮން އަށް ފައްސިވަމުންދާ ގިނަ މީހުންނަކީ އިނގިރޭސިވިލާތުން ބޭރަށް މީން ދުވަހަކު ދަތުރުކޮށްފައިވާ ބައެއް ނޫން ކަމަށެވެ. އެހެންކަމުން މިހާރު މިވޭރިއަންޓް ގައުމުގެ އެތެރޭގައި ފެތުރެމުންދާކަން ކަށަވަރު ކުރެވޭ ކަމަށް އޭނާ ވިދާޅުވިއެވެ. "އިނގިރޭސިވިލާތުގެ ހުރިހާ ރީޖަންތަކެއްގައި މިހާރު އޮމިކްރޮން އަންނަނީ ފެތުރެމުން." ޖާވިދު ވިދާޅުވިއެވެ.\nއޮމިކްރޮން އަށް ފައްސިވާ މީހުންގެ އަދަދު އިތުރުވަމުން ދިޔަ ނަމަވެސް މިއީ ކޮވިޑްގެ ބަލިމަޑުކަމުން އަރައިގަތުމަށް ކުރަމުން އަންނަ މަސައްކަތައް ކުރިމަތިވި ހުރަހެއްގެ ގޮތުގައި އަދި ބަލައިގަންނަން ނޭނގޭ ކަމަށް ޖާވިދު ވިދާޅުވިއެވެ. އޭނާ ވިދާޅުވީ ކޮވިޑުން ސަލާމަތްވުމަށް ވެކްސިން ދިނުން އިތުރު ކުރެވޭ މިންވަރަށް ބަލާއިރު އަދި މިބަލިމަޑުކަމުން އަރައިގަތުމުގެ މަސައްކަތައް އިތުރު ދަތިކަމެއް ދިމާވެދާނެ ކަމަށް ނުބެލެވޭ ކަމަށެވެ. ނަމަވެސް އޮމިކްރޮންގެ އިތުރު މައުލޫމާތު އެނގޭ މިންވަރަކުން ހާލަތު ބަދަލުވެދާނެ ކަމަށް އޭނާ ވިދާޅުވިއެވެ.\nއިނގިރޭސިވިލާތުގެ ހެލްތު ސެކްރެޓަރީ ވިދާޅުވީ އަދި މިހާތަނަށް އޮމިކްރޮން ޖެހިގެން އެއްވެސް މީހަކު ހޮސްޕިޓަލްގައި އެޑްމިޓް ކުރިކަމުގެ މައުލޫމާތު ލިބިފައި ނެތް ކަމަށެވެ.\nއޮމިކްރޮން އަށް ފައްސިވާ މީހުންގެ އަދަދު އިތުރުވާން ފެށުމުން އިނގިރޭސިވިލާތުން މިހާރު ވަނީ ކޮވިޑަށް ޓެސްޓް ކުރުމުގެ ކެޕޭސިޓީ އިތުރުކޮށްފައެވެ.


ސޭވް ފުވައްމުލައް ނަމުގައި ސާފުކުރުމުގެ ޕްރޮގްރާމެއް ކުރިޔަށް ގެންދަނީ | Fuvahmulahcity\nސޭވް ފުވައްމުލައް ނަމުގައި ސާފުކުރުމުގެ ޕްރޮގްރާމެއް ކުރިޔަށް ގެންދަނީ\n2 އަހަރު ކުރިން August 22, 2017 Mohamed Ninaaz0ޚިޔާލު\nފުވައްމުލަކަށް ދިމާވެފައިވާ ރަށްގިރުމުގެ މައްސަލައަށް ސަމާލުކަން ހޯދުމުގެ ގޮތުން ފުވައްމުލަކުގައި ސާފުކުރުމުގެ ޕްރޮގްރާމެއް ކުރިޔަށްގެންދަން ފަށައިފިއެވެ. ޒުވާން ގްރޫޕަކުން އިސްނަގައިގެން ކުރިޔަށްގެންދާ ސާފުކުރުމުގެ ޕްރޮގްރާމު މިއަދު ވަނީ ފަށާފައެވެ. މިއަދު ސާފުކޮށްފައި ވަނީ ފުވައްމުލަކުގެ ގޮނުދޮށުން ބައެއް ހިސާބުތަކެވެ.\nސާފުކުރުމުގައި އިސްކޮށް ހަރަކާތްތެރިވި މެންބަރަކު ހާމަކޮށްފައިވާ ގޮތުން މިއަދު ވަނީ 50 ކޮތަޅު (ޑަސްބިން)ގެ ކުނި އެއްކުރެވިފައެވެ. މީގެ ތެރޭގައި ގިނައީ ޕްލާސްޓިކުގެ ބާވަތްތައް ކަމަށް ހާމަކުރެއެވެ.\nމިއަދު ސާފުކުރުމުގެ މަސައްކަތް ކުރިޔަށް ގެންގޮސްފައި ވަނީ ފުވައްމުލަކު ރަސްގެފަންނު ހިސާބުން އިރު އުތުރު ގޮނުދޮށާއި ހޭޅިފަށެވެ.\nމާދަމާ ވެސް ސާފުކުރުމުގެ މިޕްރޮގްރާމް ކުރިޔަށްގެންދިއުމަށް ވަނީ ހަމަޖެހިފައެވެ. އެގޮތުން މާދަމާ ސާފުކުރުން ފެށުމަށް ހަމަޖެހިފައި ވަނީ ބޮނޑުފަންނު ންނެވެ. މިހަރަކާތުގައި ބާއިވެރިވާން އެދޭ ފަރާތްތަކުން މާދަމާ މެންދުރފަހު3ޖަހާއިރު އެސަރަހައްދަށް އައުމަށް ވަނީ ގޮވާލާފައެވެ.\nމިދުވަސްވަރަކީ ފުވައްމުލަކުގެ ގިރާ ސަރަހައްދަށް ބޮޑެތި ގެއްލުންތަކެއް ލިބެމުންދާ ދުވަސްވަރެކެވެ. ނަމަވެސް ގިރާސަރހައްދުގެ ހިމާޔަތަށް ކުރެވޭ މަސައްކަތްތައް އަންނަނީ ލަސްވެ ފަހަތަށް ޖެހެމުންނެވެ. ބަޖެޓް ކުރެވި ފައިސާ ހަމަޖެހިފައިވާކަމަށް ކަމާބެހޭ ފަރާތްތަކުން ހާމަކުރި ކަމުގައި ވިޔަސް އަމަލީ މަސައްކަތެއް ނުފެށި ގިނަ ދުވަސްތަކެއް ފާއިތުވެގެން ދާކަމުގެ ޝަކުވާ ފުވައްމުލަކުގެ ގިނަ ޒުވާނުންނަތައް އަންނީ ކުރަމުންނެވެ.\n← ތިބާގެ ދިރިއުޅުމުން ބޭކާރު މީހުން ދުރުކުރޭ\nއަނބިމީހާ ވިހަން ބަނޑުގައި ރިއްސާއިރު ކައިރީގައި ފިރިމީހާ ހުރުމުގެ މުހިންމު →


Florida kaamiyaabukuran Biden ah Bloomberg 100m dollar dhenee | Mihaaru\nފްލޮރިޑާ ކާމިޔާބުކުރަން ބައިޑަންއަށް ބްލޫމްބާގު 100 މިލިއަން ޑޮލަރު ދެނީ\nއެމެރިކާގެ ރިޔާސީ އިންތިހާބުގައި ފްލޮރިޑާ ސްޓޭޓްގެ ވޯޓު ކާމިޔާބުކުރަން ޑިމޮކްރެޓިކް ޕާޓީގެ ކެންޑިޑޭޓް ޖޯ ބައިޑަންއަށް، ވިޔަފާރިވެރިޔާ މައިކަލް ބްލޫމްބާގު މަދުވެގެން 100 މިލިއަން ޑޮލަރު ހޭދަކުރައްވަން ނިންމަވައިފި އެވެ.\nއެމެރިކާގެ އިންތިހާބުގެ ނިޒާމަށް ބަލާއިރު ފްލޮރިޑާއަކީ ނަތީޖާއަށް ވަރަށް ބޮޑު އަސަރެއް ކުރާ ސްޓޭޓެކެވެ. އެ ސްޓޭޓަށް ކަނޑައަޅާފައިވާ 29 އިލެކްޓޯރަލް ވޯޓުގެ މުހިންމުކަން ބޮޑުކަމުން، ދެ ޕާޓީގެ ކެންޑިޑޭޓްގެ ސަމާލުކަމާއި ކެމްޕޭނަށް ކުރާ ހޭދަ ވެސް، ބޮޑުވެ އެވެ.\nއެމެރިކާގެ ރިޔާސީ އިންތިހާބު ކާމިޔާބުކުރެވޭނީ އާބާދީގެ ނިސްބަތުން ކޮންމެ ސްޓޭޓަކަށް ކަނޑައަޅާފައިވާ އިލެކްޓޯރަލް ވޯޓު އެންމެ ގިނައިން ލިބޭ ކެންޑިޑޭޓަކަށެވެ. އެހެންކަމުން، އާންމުންގެ ގިނަ ވޯޓު ލިބުނަސް، އިލެކްޓޯރަލް ވޯޓުގެ ސަބަބުން، އެމީހަކު ނުހޮވިދާނެ އެވެ. އެންމެ ފަހު އިންތިހާބުގައި ޓްރަމްޕަށް ވުރެ ގިނަ މީހުން ވޯޓު ލީ ހިލަރީ ކްލިންޓަނަށެވެ.\nފްލޮރިޑާއަކީ ކެލިފޯނިއާ (55 އިލެކްޓޯރަލް ވޯޓު) އަދި ޓެކްސަސް (38 އިލެކްޓޯރަލް ވޯޓު) ނަގާފައި އެންމެ ގިނަ އިލެކްޓޯރަލް ވޯޓު ކަނޑައަޅާފައި އޮންނަ ސްޓޭޓެވެ. ކެލިފޯނިއާ އަކީ ޑިމޮކްރެޓިކް ޕާޓީ ކާމިޔާބުކުރުން ބޮޑު ސްޓޭޓަކަށް ވާއިރު ޓެކްސަސްގެ ގިނަ މީހުން ސަޕޯޓްކުރަނީ ރިޕަބްލިކަން ޕާޓީއަށެވެ. އެކަމަކު ފްލޮރިޑާ އަކީ ދެ އަތަށް ކިރޭ ސްޓޭޓެކެވެ. އެހެންކަމުން އެ ސްޓޭޓަށް ވަރަށް ބޮޑު ސަމާލުކަމެއް، ކެންޑިޑޭޓުން ދެ އެވެ.\nބްލޫމްބާގުގެ މި ބޮޑު އެހީ ބައިޑަންއަށް ދެއްވާ އިރު، ޑިމޮކްރެޓިކް ޕާޓީގެ ޓިކެޓް ހޯއްދަވަން ޕްރައިމަރީގައި އޭނާ ބިލިއަނެއްހާ ޑޮލަރު ހޭދަކުރެއްވި އެވެ. އެކަމަކު ނިއު ޔޯކްގެ ކުރީގެ މޭޔަރު ބްލޫމްބާގަށް ކުރިމަތިވެވަޑައިގަތީ ނާކާމިޔާބީ އެވެ.\n"ޓްރަމްޕް ބަލިކުރައްވަން މައިކަލް ބްލޫމްބާގު ހުންނެވީ އިސްނަންގަވައިގެން. ވާދަވެރި ސްޓޭޓްތަކަށް އޭނާ ހޭދަކުރައްވާނެ،" ބްލޫމްބާގުގެ އެޑްވައިޒަރު ކެވިން ޝީކީ، ރޮއިޓާސްއަށް ވިދާޅުވި އެވެ.\nބްލޫމްބާގުގެ މި ނިންމެވުމަށް ރައީސް ޓްރަމްޕް ވަނީ މަލާމަތްކުރައްވައިފަ އެވެ. އޭނާ ވިދާޅުވި ގޮތުގައި ޑިމޮކްރެޓިކް ޕާޓީގެ ޕްރައިމަރީގައި ނާކާމިޔާބުވެވަޑައިގަތުމުން، ހީކުރެއްވީ ސިޔާސީ ގޮތުން ޑިމޮކްރެޓިކް ޕާޓީއާ އޮތް ގުޅުން ބްލޫމްބާގު ނިމުމަކަށް ގެންނެވީ ކަމަށެވެ. ދެން އޭނާ އެދިވަޑައިގަތީ އެހެން ކަމަކާ ނޫޅުއްވާ ނިއު ޔޯކް ސަލާމަތްކުރައްވަން ބްލޫމްބާގު މަސައްކަތްކުރެއްވުމަށެވެ.\nއެމެރިކާގެ އިންތިހާބު އޮންނާނީ ނޮވެމްބަރު4ގައި ކަަމަށް ގިޔަސް، ޕޯސްޓް މެދުވެރިކޮށް ވޯޓު ލުން އޭގެ ކުރިން ފަށާނެ އެވެ. އެގޮތުން ފްލޮރިޑާގައި ޕޯސްޓުން ވޯޓު ލުން ފަށާނީ މި މަހު 24 ގަ އެވެ. ކޮރޯނާވައިރަސްއާ ގުޅިގެން މިފަހަރު ޕޯސްޓް މެދުވެރިކޮށް ވޯޓު ލާ މީހުންގެ އަދަދު ގިނަވާނެ ކަމަށް ބެލެވެ އެވެ.\nހިޔާލު ހޯދުންތަކުން ދައްކާ ގޮތުގައި ފްލޮރިޑާގައި ޓްރަމްޕް އަންނަނީ ބައިޑަންއާ އެއްވަރުކުރަމުންނެވެ. އެކަމަކު މުޅި އެމެރިކާއަށް ބަލާއިރު ބައިޑަން އުޅެނީ ޓްރަމްޕަށް ވުރެ ކުރީގަ އެވެ.\nކޮންމެ މީހަކު ހޮވުނަސް އަހަރުމެން މުސްލިމުންނަށް ވާނެ ފާއިދާސއެއް ނެތް. އެކަމަކު މިހާރު ހުރި މީހާ އަލުން ހޮވިއްޖެނަމަ މުޅި ދުނިޔެ އޭގެ ހިތި ނަތީޖާ ދެކޭނެ.\nއިލެކްޓޯރަލް ވޯޓިން ސިސްޓަމް އަކީ ވަރަށް ބޭއިންސާފް ނިޒާމެއް.


ފަރުދީ މިނިވަންކަން. – Kurimagu\nފަރުދީ މިނިވަންކަން އެންމެ ފުޅާކޮށް މާނަ ކުރާނަމަ ބުނެވޭނީ އެއީ އެ އިންސާނާ ބޭނުން ކަމެއް ބޭނުން ގޮތަކަށް ކުރުމުގެ ފުރިހަމަ މިނިވަން ކަމެވެ. އާދެ! އިންސާނާ އަކީ މިނިވަނެކެވެ. ނަމަވެސް އޭނަގެ ހަތަރެސްފައި ވަނީ ކަސްތަޅު އެޅުވިގެންނެވެ. މި ކަސްތަޅު ތަކުގެ ތެރޭގައި ފަރުދީ ޒިންމާ، އެހެން މީހުންގެ ހައްގުތަށް، އަދި އާމްދަނީ ލިބޭ މިންވަރު ހިމެނެއެވެ. އިންސާނާ ދުނިޔޭގައި އުޅެމުން ދާއިރު އެކި ސަބަބު ތަކަށްޓަކައި އޭނަގެ މިނިވަން ކަން ހަނި ވަމުން ދެއެވެ. ނަމަވެސް މި ގޮތަށް ހަނި ކުރަނީ އެ އާނަގެ އަމިއްލަ އިހުތިޔާރުގައެވެ. މީގެ މިސާލެއްގެ ގޮތުން ވަޒީފާއަކަށް ދާ މީހަކު އޭނާ އެ ވަޒީފާ އަށް ދާން އެއްބަސް ވާއިރު އޭނާ އަށް ބޭނުން ގަޑިއެއްގައި އޮފީހުން ނުނިކުމެވޭނެކަން ދަނެ އެކަމަށް އެއްބަސްވެއެވެ. މިއީ އޭނަގެ މިނިވަން ކަން ހަނި ވެގެންދާ ކަމެކެވެ. މި ގޮތަށް މިނިވަން ކަން ހަނި ކުރެވިދާނެއެވެ. ނަމަވެސް އޭނާ އަށް މަޖުބޫރު ކުރުވައި ގަދަ ބާރުން އޭނާ ލައްވައި ކަމެއް ކުރުވައިފި ނަމަ އެކަންކަމަކީ އޭނަގެ ފަރުދީ މިނިވަންކަން ނަގާލައިގެން ކުރުވާ ކަންކަމެވެ.\nގަދަ ބާރު އެއީ މާއްދީ ގޮތުން އޭނަގެ ނަފްސައް ނުވަތަ މުދަލަކަށް ހިންގާ ބާރެވެ. މީގެ ނަތީޖާ އަކީ އޭނަގެ އަމިއްލަ އިހްތިޔާރު ގެއްލިގެން ދިޔުމާއި އޭނަގެ ހިންހަމަ ޖެހުމާއި އުފާވެރިކަން ހޯދުމުގެ އިހްތިޔާރު ނެތިގެން ދިޔުމެވެ.\nއިންސާނާ ދުނިޔޭގައި އުޅެމުންދާއިރު ފާހަނގަ ކުރެވޭ ކަމަކީ އޭނަގެ މިސްރާބު އަބަދުވެސް ބަހައްޓާފައި ވަނީ ހިންހަމަ ޖެހުމާއި ދިމާލަށް ކަމެވެ. އޭނާ ކައިބޮއި އުޅުމުގައިވެސް ހިންހަމަ ޖެހޭ ތަކެތި ނޫނީ ނުކައެވެ. ހެދުމެއް ލިޔަސް ހިންހަމަ ޖެހޭ އެއްޗެއް ނޫނީ ނުލައެވެ. ކައިވެނި، ގެދޮރު، ކުރާ މަސައްކަތް، މި ހުރިހާ ކަމެއް ވެސް އިހުތިޔާރު ކުރުން ގުޅިފައިވަނީ ހިންހަމަޖެހުމާއި އެވެ. މިއާއި ހިލާފަށް ގަދަ ބާރުން އޭނާ ލައްވައި ކުރުވާ ކަންކަމަކީ މި މިސްރާބާއި އެއްވެސް ގުޅުމެއް ހުރި ކަމެއް ނޫނެވެ. އެހެން ކަމުން ގަދަ ބާރަކީ އިންސާނާގެ ހިންހަމަޖެހުން މުގުރާލާ ކޯރާޑީ އެކެވެ.\nއިންސާނާ އެ ކުރާ ކަމެއް ބަޔަކު ނުހުއްޓުވާހާ ހިނދަކު ބުނެވޭނީ އޭނާއަށް އެކަމެއް ކުރުމުގެ މިނިވަންކަން ލިބިގެންވާކަމަށެވެ. އަދި އިންސާނާ ކުރާ ކަމެއް ވަކި ހިސާބަކުން ހުއްޓުވައިފިނަމަ ބުނެވޭނީ އެ ހުއްޓުވި ހިސާބަކުން ފެށިގެން ކުރިޔަށް ދިޔުމަށް އޭނާޔަކަށް މިނިވަންކަން ލިބިގެނެއް ނުވެއެވެ. މިސާލަކަށް ރައީސް އޮފީހުގެ ފާރު އެއީ އޭނަގެ މިނިވަން ކަން ނިމޭ ހިސާބެވެ. އެ ފާރު ހުރަސް ކުރަން އުޅެފި ނަމަ އޭނާ ހުއްޓުވައެވެ. އަދި ބަޔަކު އޭނާ ހިފަހައްޓައި ގަދަ ކަމުން އެފާރު ހުރަސް ކުރުވިޔަސް އޭނާ އަށް އެ ފާރު ހުރަސް ކުރުމުގެ މިނިވަންކަން ލިބިގެންވާ ކަމަކަށް ނުބެލެވޭނެއެވެ. ސަބަބަކީ އޭނާ އެ ފާރު ހުރަސް ކުރީ އަމިއްލަ އިހްތިޔާރުގައި ނޫންވީމައެވެ. މީގެއިން ދޭހަ ވަނީ އިންސާނާގެ ފަރުދީ މިނިވަންކަން ގުޅިފައިވަނީ އަމިއްލަ އިހުތިޔާރާއި ކަމެވެ. ކުރާ އަމަލާއި އަމިއްލަ އިހުތިޔާރާއި ގުޅިފައި ނެތްނަމަ މިނިވަން ކަމެއް ނޯންނާނެއެވެ.\nމިދެންނެވި އަމިއްލަ އިހުތިޔާރަކީ އަމަލެއް ނޫނެވެ. އެއީ އޭނާ ކުރާ ހަރަކާތެއްވެސް ނޫނެވެ. އަމިއްލަ އިހުތިޔާރުގެ މާނައަކީ ނުފޫޒެއް ނުވަތަ ބޭރުން އެއްވެސް ބާރެއް ނެތުމެވެ. އިހުތިޔާރު އެއީ އެތެރެ ހަށިން އަންނަ އެއްޗެކެވެ. އެހެންކަމުން އަމިއްލަ އިހުތިޔާރާއި ނުލައި އޭނާ ކުރާ ކަމަކީ ބޭރުން ކޮންމެވެސް ބާރެއް ފޯރުވައިގެން އޭނާ ލައްވައި ކުރުވާ ކަންތަކެވެ. އަދި އަމިއްލަ އިހުތިޔާރު ގުޅިފައި ވަނީ އިންސާނާގެ ހިންހަމަޖެހުމާއި އެވެ. ވައްކަން ކުރާ މީހާ ވެސް އެ ވައްކަން ކުރުމުގެ ކުރީން އޭގެ ނަތީޖާ އޭނަގެ ހިންހަމަ ޖެހުމާއި އަޅައި މިނެ ކިރައެވެ. އަދި މައިމީހާ އޭނަގެ ދަރިފުޅަށް ކިރު ދެނީވެސް ހަމަ މި ސަބަބައްޓަކައެވެ. އެހެން ކަމުން ފަރުދީ މިނިވަންކަން ފެށިގެން މި އަންނަނީ އިންސާނާ އަމިއްލަ އަށް އިހުތިޔާރު ކުރުމުގެ މިނިވަންކަމުގެ ހިސާބުންނެވެ.\nއަމިއްލަ އިހުތިޔާރާއި އަމަލު އެއްކޮށްލުމުން ނިކުންނަ ނަތީޖާ އަކީ ފަރުދީ މިނިވަން ކަމެވެ. އެއީ އިންސާނާ އަށް އެ ކަމެއް ކުރުމުގެ ކުޅަދާނަކަން ލިބިފައި ހުރުމާއި އެކު އެހެން މީހަކަށް ނުވަތަ މުދަލަކަށް ގެއްލުން ނުވާ ގޮތަށް ކަމެއް ނުވަތަ ހަރަކާތެއް ކުރުމުގެ މިނިވަން ކަމެވެ. މިތަނުން ފާހަނގަ ކޮށްލަން ބޭނުންވާ ނުކުތާ އަކީ އެހެން މީހަކަށް ގެއްލުންވާ ހިސާބެވެ. އެއީ އޭނަގެ މިނިވަން ކަމުގެ އިން ފާރެވެ. އަދި އެއީ އަނެށް އިންސާނާގެ ހައްގުގެ އިންފާރު ފެށޭ ހިސާބެވެ. އަހަރެން ބޭނުން ކޮންމެ ތަނަކަށް ދިޔުމުގެ މިނިވަން ކަން އަހަންނަށް ލިބިގެން ވެއެވެ. އެއީ އަހަރެންނަށް ލިބިގެންވާ ފަރުދީ މިނިވަން ކަމެކެވެ. އެހެން ނަމަވެސް އަހަންނަށް ހިނގާފައި ގޮސް އެހެން މީހެއްގެ ގެއަށް ނުވަދެވޭނެއެވެ. މިއީ އަހަންނަށް ކުޅަދާނަކަން ލިބިގެންވާ އެހެން ނަމަވެސް އަހަންނަށް އެކަން ކުރުމުގެ މިނިވަން ކަން ލިބިގެން ނުވާ ކަމެކެވެ. އަހަންނަށް އަހަރެންގެ ގެޔަށް ބޭނުން އިރަކު ވަދެވިދާނެއެވެ. ނަމަވެސް އަހަރެން އެ ގެ އެހެން މީހަކަށް ވިއްކާލުމަށް ފަހު އަހަންނަށް ބޭނުން އިރަކު ގޮސް ނުވަދެވޭނެއެވެ. އަހަރެން އެ ގެ ވިއްކީ އަހަންނަށް ލިބިފައިވާ މިނިވަންކަން ހަނިވާނެކަން އެނގިހުރެއެވެ. މިއީ އެކަމެއް ކުރުމަށް ކުޅަދާނަކަން ލިބި އެކަމެށް ކުރުމުގެ މިނިވަންކަން ލިބިގެން ނުވާ ކަންތަކުގެ މިސާލެކެވެ. މިއީ ފަރުދީ މިނިވަންކަމުގެ މައިގަނޑު އެން އަސާސު ވެސް މެއެވެ.


އެޑްމިން – Page 27 – Liyuntheringe Gulhun\nVisitors online  100:users  0guests  59bots  41The maximum number of visits was  2016-10-05:all visits  37149:users  3guests  1698bots  35448browser  Chrome 53.0.2785.143\nއީދު ފާހަގަކުރުމުގެ މުހިއްމުކަން\n23 ސެޕްޓެމްބަރު 2015މުޢާމަލާތު, ދީނާއި ދުނިޔެއެޑްމިން\nޢަބްދުލްޢަޒީޒު ޖަމާލު އަބޫބަކުރުއީދަކީ އުފަލެވެ. އުފާ ފާޅުކުރުމެވެ. ދިވެހިބަސްފޮތުގައި ވެސް “އީދު”ގެ އެއް މާނައަކީ “އުފައު” ކަމަށް އޮވެއެވެ. ދުނިޔޭގެ އެހެން ބަސްބަހުގައި އީދުގެ މާނައިގައި ބޭނުންކުރާ ލަފުޒުތަކުގެ މާނައެއް ކަމަށް އޮންނަނީ އުފަލެވެ. ނުވަތަ އުފާވެރިކަމާ ގުޅޭ ކޮންމެވެސް ކަމެކެވެ. އެހެންވީމާ ޢީދު ދުވަހަކީ އުފާފާޅުކުރުމުގެ ދުވަހެވެ. ގާތްތިމާގެ އަޚުންނާއި އުޚުތުންނަށް ޒިޔާރަތްކޮށް ތަހުނިޔާކިޔައި ހެޔޮދުޢާ ކުރުމުގެދުވަހެވެ. އިންޖިނޭރު އާމިރު ބަސްކޮމެޓީގައި\n23 ސެޕްޓެމްބަރު 2015ބަހާއި އަދަބު, ސަމާސާ އަދަބުއެޑްމިން\nކިޔާފައިވާ ޢަދަދު: 1174\n“އަހަރެމެން ގައުމުގެ ތައުލީމީ ސިޔާސަތު މިހުރިހައި އަހަރަކުވެސް ދަރީން ޖީސީއަށް ތައްޔާރުކުރުމުގެ ދުރަކަށް ހިންގައިލެވިފައި އޮތް ހެނެއް ނުވެއެވެ. ނަމަވެސް އަހަރެމެން މިހާރު މިމަސައްކަތް ކުރަނީ ގައުމުގައި މަސައްކަތްތެރި ޖީލެއް ބިނާކުރާށެވެ. ވިސްނައިލަމާ (5) – އަމިއްލަ ނަފްސު އިނދަނުޖައްސާތި!\n22 ސެޕްޓެމްބަރު 2015އަޚްލާޤު, ދީނާއި ދުނިޔެއެޑްމިން\nކިޔާފައިވާ ޢަދަދު: 1264\nތަރުޖަމާ: ޢަބްދުﷲ ނަޢީމް އިބްރާހީމް\nފަހުގެ ދިރާސާތަކުން އެނގޭ ގޮތުގައި އަމިއްލަ ނަފްސަށް ފުރިހަމައަށް އިތުބާރު ކުރަނީ ދުނިޔޭގެ ކޮންމެ ތިން މީހަކުން އެކެކެވެ. މާނައަކީ ދުނިޔޭގެ ކޮންމެ ތިން މީހެއްގެ ތެރެއިން ދެ މީހުންނަކަށް އެ މީހުންގެ ޙަޤީޤީ އަގެއް ވަޒަނެއް ނުކުރެވެއެވެ. ހުނަރުގެ މިންވަރެއް ވަޒަނެއް ނުކުރެވެއެވެ. ގާބިލިއްޔަތަކަށް އިތުބާރެއް ނުކުރެވެއެވެ. އެކަމަކު ތިމާއަށް ބަޔަކު އިތުބާރު ކުރާނޭ ގޮތް ހަދަން ބޭނުން ނަމަ، އެންމެ ފުރަތަމަ ޖެހޭނީ އަމިއްލަ ނަފްސަށް އިތުބާރު ކުރާށެވެ. ހަނދުމަފުޅު ކުރައްވާށެވެ. “ތިބާ އެހެން މީހަކަށް ނުބަތަ ބަޔަކަށް އެ އިޚްތިޔާރު ނުދޭހައި ހިނދަކު އެއްވެސް މީހަކަށް ނުވަތަ ބަޔަކަށް ތިބާއަކީ ކުޑަ މީހެއް ކަމުގައެއް ނުދެއްކޭނެއެވެ.” ކާމިޔާބު ވިޔަފާރިވެރިއަކު ބުނެފައި ވެއެވެ. “އެ މީހަކު އަމިއްލައަށް އަރާން ނޫޅެނީސް، އެއްވެސް މީހަކު ހަރުގަނޑަކަށް އެރުވުމަކީ ކުރެވޭނޭ ކަމެއް ނޫނެވެ.”\nދިވެހިން އީދަށް ތައްޔާރުވުން\n22 ސެޕްޓެމްބަރު 2015ތާރީޚާއި ސަގާފަތު, ސަގާފަތުއެޑްމިން\nކިޔާފައިވާ ޢަދަދު: 1577\nޢަބްދުލްޢަޒީޒު ޖަމާލު އަބޫބަކުރުއިސްލާމްދީން ދިވެހިރާއްޖެއަށް އައުމުގެ ކުރީއްސުރެ، ރާއްޖޭގައި އީދު ފާހަގަކޮށް އުޅުނުކަން ތާރީޚީ އެކި ލިޔުންތަކުން ހާމަވެއެވެ. އެކަމަކު އެއީ އިސްލާމީ ޢީދެއް ނޫނެވެ. އެއީ ސަގާފީ ޢީދެވެ. ސަގާފީ އާ އަހަރު ފެށޭ މުނާސަބަތަކީ ވެސް ދިވެހީން ސަގާފީ އީދެއްގެ ގޮތުގައި ފާހަގަކުރަމުން އައި މުނާސަބަތެކެވެ. ރާއްޖެ އިސްލާމް ދީނަށް އެނބުރު ފަހުންވެސް މި އީދު ފާހަގަކުރަމުން އައިކަން ތާރީޚީ ލިޔުންތަކުން ފެންނާން އެބަހުއްޓެވެ. އަދި މި ނޫނަސް މިފަދަ ސަގާފީ އީދުތައް ދިވެހީން ފާހަގަކުރަމުން އައިކަން އެނގެއެވެ. ޢަރަފާތު ދުވަހުގެ މާތްކަން\n21 ސެޕްޓެމްބަރު 2015ފިޤްހު, ދީނާއި ދުނިޔެއެޑްމިން\nކިޔާފައިވާ ޢަދަދު: 826\nއައްޝައިޚް ޙަސަން ފިކުރީ\nޢަރަފާތް ދުވަހަކީ މާތްވެގެންވާ ދުވަހެކެވެ. އެދުވަހަކީ ދުޢާ އިޖާބަކުރައްވާ ދުވަހެކެވެ. އަދި މަލާއިކަތުންގެ އަރިހުގައި ﷲ ސުބުޙާނަހޫވަތަޢާލާ ފަޚުރުވެވޮޑިގަންނަވާ ދުވަހެވެ. އެހެން ދުވަސްތަކުގެ މައްޗަށް ﷲ ސުބުޙާނަހޫ ވަތަޢާލާ އެދުވަސް ވަނީ މާތްކުރައްވާފައެވެ. އެދުވަހަކީ އިސްލާމް ދީން ފުރިހަމަ ކުރެއްވި ދުވަހެވެ. އަދި އެކަލާނގެ އަޅުތަކުންނަށްޓަކައި އެކަލާނގެ ނިޢްމަތް ފުރިހަމަ ކުރެއްވި ދުވަހެވެ. ނަރަކައިން މުއްތިކުރައްވައި ފާފަ ފުއްސެވުމުގެ ދުވަހެވެ.\nބަދުރު ހަނގުރާމަ- 2: ޤުރައިޝުންގެ ބޮޑާކަން ވެއްޔާ މޮޑެވުން (5)\n21 ސެޕްޓެމްބަރު 2015އިސްލާމީ ތާރީޚު, ދީނާއި ދުނިޔެއެޑްމިން\nކިޔާފައިވާ ޢަދަދު: 1009\nބަދުރު ހަނގުރާމަ (2) ޤުރައިޝުންގެ ބޮޑާކަން ވެއްޔާ މޮޑެވުން (5)\nޢަބްދުﷲ ފާރޫޤް ޙަސަން\nއަހަރެން އެހެން ބުނުމުން އަބޫލަހަބުގެ ގާތަށް ރުޅިއައިސްގެން އަހަރެންގެ މޫނުމަތީގައި ވަރަށް ބާރަށް ތަފާލެއް ޖަހައިފިއެވެ. އަހަރެންވެސް އަބޫލަހަބާ ހިފައިގެންފީމެވެ. އަބޫލަހަބު އަހަންނަށްވުރެ މާބާރު ގަދައެވެ. އޭނާ އަހަރެން ހޫރައިފައި ބިންމައްޗަށް ޖަހައިފިއެވެ. އަހަރެންގެ ބުރަކަށި މައްޗަށް އަރައި އިށީނދެއްޖެއެވެ. އެވަގުތު އުއްމުލް ފަޟުލު އެތާނގައި އޮތް ފޭލިގެއެއްގެ މުޑިއެއް ނަންގަވައި އެއިން އަބޫލަހަބުގެ ބޮލުގައި ޖެއްސެވުމުން އަބޫލަހަބުގެ ބޯ ވަރަށް ބޮޑަށް ފެޅިއްޖެއެވެ. އެކަމަނާ ވިދާޅުވިއެވެ. އޭނާގެ ސާހިބާ ރަށުގައި ވަޑައިގެން ނުއުޅުއްވާތީ ތިޔަ އުޅެނީ ހިތުހުރި ގޮތެއް ހަދައިލާން ކަމަށް ހެއްޔެވެ؟ އަބޫލަހަބު ދެރަވެގެން ތެދުވެގެން ހިނގައްޖެއެވެ. އަރަހުށި މާތްﷲ ޢަދަސާއެވެ ކިޔުނު ބައްޔެއްގައި އޭނާ ހައްޔަރު ކުރެއްވިއެވެ. މާތްﷲ ގަންދީ ބުނަމެވެ. ހަތްރޭވީތަނާ އޭނާ މަރުވެއްޖެއެވެ. އެބައްޔަކީ ޢަރަބީން ވަރަށް ބޮޑަށް ބިރުގަންނަ ބައްޔެކެވެ. އޮގަރު ކޮއި – 2\n20 ސެޕްޓެމްބަރު 20151 ޚިޔާލުތާރީޚާއި ސަގާފަތު, ސަގާފަތުއެޑްމިން\nކިޔާފައިވާ ޢަދަދު: 984\nހިތްވަރުގަދަ އޮގަރުކޮޔާއި ވަގުކަލޭގެ\nމި ވާހަކައަކީ ވެސް އޮގަރު ކޮޔާއި ބެހޭ ގޮތުން އުމުރުގެ ކޮންމެވެސް ދުވަސްވަރެއްގައި، ވަރަށް ޅަފަތުގައި އަހާފައިވާ ވާހަކައެކެވެ. މި ވާހަކަ ކިޔައިދިން މީހެއް އިވުނުތަނެއް ދުވަސްވަރެއް ހަނދާނަކަށް ނުގެނެވެއެވެ. ފަހަރުގައި މިފަދަ ވާހަކަތަކަކީ ޢިބްރަތެއް ހާސިލު ނުވާ އެއްވެސް ޙަޤީޤަތެއްނެތް ހަމައެކަނި އަނގަމަޖާކޮށްލުމަށް ނުވަތަ މުނިފޫހިފިލުވައިލުމަށް އެކުވެރިންގެ މެދުގައި ކިޔޭ ވާހަކަތަކަކަށް ވުމަކީވެސް އެކަށީގެންވާ ކަމެކެވެ. ކަންމިހެން ހުރިނަމަވެސް، މިފަދަ ޔޯލަވާހަކަތަކަކީ ވެސް އެވާހަކައެއް ކިޔާ އުޅުނު ދުވަސްވަރެއްގެ ޙާލަތާއި ކަންހިނގާމަގާއި މީހުންގެ މެދުގައި ކަންހުރިމަގާއި ވާހަކަދެއްކުމުގެ އަދަބުސަދަބާއިގުޅޭ ކުރެހުމެއްކަމަށް ވާނެކަމަށް ދެކެމެވެ. ކުޑަ ކަމެއް ނޫން!\n19 ސެޕްޓެމްބަރު 20154 ޚިޔާލުބަހާއި އަދަބު, ވަޒަން ބަހުރުވައެޑްމިން\nކިޔާފައިވާ ޢަދަދު: 1288\nކަނީރު ޢަބްދުއްރަޙީމުގެ “ބިޔަ ތިލަކުރަން ހަދާ ފަންޑިތަ ހެއްދިދާނެބާ؟” ފެނިފައި: ކުޑަ ކަމެއް ނޫން!\nއަޑީއޮތް ބިޔަ ފުނުން ކޮށް ތިލަ ނެގުން އޭ ކުޑަ ކަމެއް ނޫނޭ އޮޑީގައި ކަންވެރީން ތިއްބަސް އަތެއް އެ ވަރަށް ދިގެއް ނޫނޭމެ ފެން މަތުރައި ވަށައިގެން އޮޑި ދޮށަށް އެޅިޔަސް ބަދަވި ވަގުތުން ދެފެންދޭތެރެއަކަށް ނާރާނެޔޭ ބަލަ ކަނޑުކޮހެއް ނޫނޭކެޔޮޅުކަންމާ ކުރާ ކެޔޮޅެއް ވިޔަސް އެ ސޮރެއް ނުބޭވޭނޭ އެ އޮންނާނީ އަޑީ ފުނުގައި، ހެތުރު ފޯރާ ފަށެއް ނޫނޭ\nއެ ދުވަސްވަރާއި މި ދުވަސްވަރު\n19 ސެޕްޓެމްބަރު 20152 ޚިޔާލުބަހާއި އަދަބު, ވަޒަން ބަހުރުވައެޑްމިން\nކިޔާފައިވާ ޢަދަދު: 1543\nމިއީ އިންޑިއާގެ މަޝްހޫރު ޣަޒަލް ކިޔުންތެރިއެއް ކަމުގައިވާ ޕަންކަޖް އުދާސް ކިޔާފައިވާ ޣަޒަލެއްގެ ތަރުޖަމާއެވެ. ޣަޒަލް ހަދާފައިވަނީ ޒަފަރް ގޯރަކްޕޫރީ އެވެ.\nދުކް ސުކްތަ އޭކް ސަބްކާ، އަޕްނާހޯ ޔާ ބޭގާނާއެކް ވޯ ބީތާ ޒަމާނާ، އެކް ޔޭ ބީހޭ ޒަމާނާ(ގާތް މީހަކަށް ވިޔަސް، ބީރައްޓެއްސަކަށް ވިޔަސް، އެންމެންގެ ހިތާމަޔާއި، އުފަލަކީ އެކައްޗެކެވެ.އެއީވެސް ދުވަސްވަރެކެވެ. މިއީވެސް ދުވަސްވަރެކެވެ.)\nޙިއްޞާގައި އިންވެސްޓްކުރުމުން ލިބޭ ފައިދާ\n18 ސެޕްޓެމްބަރު 2015ޢާއްމު މަޢުލޫމާތު, ޢާއްމުބައިއެޑްމިން\nކިޔާފައިވާ ޢަދަދު: 907\nއިބްރާހީމް ސަލީމްޙިއްޞާގެ ބާޒާރުގައި ލިސްޓްކޮށްފައިވާ ޕަބްލިކް ލިސްޓެޑް ކުންފުންޏެއްގައި އިންވެސްޓްކޮށްގެން2ގޮތަކަށް ފައިދާ ލިބެއެވެ. އެއީ ބެހުނުފައިދާ (ޑިވިޑަންޑް) އާއި އަދި “ކެޕިޓަލް ގެއިން” އެވެ.